হারুনের বক্তব্য ‘এক্সপাঞ্জ’ চেয়েছেন হুইপ আবু সাঈদ\n/ Whip Abu Saeed wanted to expose Haruns statement\n৪ সেপ্টেম্বর, ২০২১ ২০:০৭\nবিএনপির সংসদ সদস্য হারুনুর রশীদ। ফাইল ছবি\nসরকারি দলের হুইপ আবু সাঈদ আল মাহমুদ বলেন, ‘তিনি (হারুনুর রশীদ) কী কারণে যেন পরীমনির বিষয়ে বড় বেশি আগ্রহী। আমি জানি না, তার বাসায় কী অবস্থা। এর আগেও তিনি পরীমনির বিষয়ে সংসদে কথা বলেছিলেন। গতকালও সুযোগ পেয়ে পরীমনির বিষয় সংসদে উপস্থাপন করেছেন।\nপরীমনি, বোট ক্লাব ও ক্লাবটির সভাপতি পুলিশের মহাপরিদর্শককে (আইজিপি) নিয়ে জাতীয় সংসদে দেয়া বিএনপির সংসদ সদস্য হারুনুর রশীদের বক্তব্য এক্সপাঞ্জ চেয়েছেন সরকারি দলের হুইপ আবু সাঈদ আল মাহমুদ।\nজাতীয় সংসদে চলমান অধিবেশনে পয়েন্ট অফ অর্ডারে শুক্রবার স্বরাষ্ট্রমন্ত্রীর দৃষ্টি আকর্ষণ করে হারুন জানতে চান, আলোচিত বোট ক্লাব অনুমোদন নিয়ে গড়ে উঠেছে কি-না। অনুমোদন থাকলেও বাংলাদেশ মাদকদ্রব্য আইন অনুযায়ী কীভাবে পুলিশের আইজিপি এই ক্লাবের সভাপতি হন?\nবিএনপির এই সংসদ সদস্যের এসব বক্তব্য প্রত্যাহারের দাবি জানিয়েছেন হুইপ আবু সাঈদ। শনিবার পয়েন্ট অফ অর্ডারে দাঁড়িয়ে তিনি এই দাবি জানান।\nআবু সাঈদ বলেন, ‘তিনি (হারুনুর রশীদ) কী কারণে যেন পরীমনির বিষয়ে বড় বেশি আগ্রহী। আমি জানি না, তার বাসায় কী অবস্থা। এর আগেও তিনি পরীমনির বিষয়ে সংসদে কথা বলেছিলেন। গতকালও সুযোগ পেয়ে পরীমনির বিষয় সংসদে উপস্থাপন করেছেন।\n‘হারুনুর রশীদ অপ্রাসঙ্গিকভাবে পত্রিকার উদ্ধৃতি দিয়ে বেশ কিছু আপত্তিকর বক্তব্য দিয়েছেন। সেখানে সত্যের প্রচুর অপলাপ রয়েছে।’\nতাই তার বক্তব্য এক্সপাঞ্জ করতে স্পিকার শিরীন শারমীন চৌধুরীর কাছে আবেদন জানান তিনি।\nচলমান অধিবেশনে শুক্রবার হারুন বলেন, ‘দেশে মাদকের ব্যাপক বিস্তার ঘটেছে। ঢাকাসহ বিভিন্ন অভিজাত এলাকায় হাউস পার্টি, ডিজে পার্টির নামে মাদকের ব্যাপক বিস্তার ঘটেছে। আমরা আশা করি এর বিরুদ্ধে সরকার কার্যকর ব্যবস্থা গ্রহণ করবে।\n‘বোট ক্লাবে নিয়মিত মদ্যপান করা হয়, তাস খেলা হয়, জুয়া খেলা হয়। এ রকম একটি ক্লাবে পুলিশের প্রধান আইজিপি সভাপতি কোনো আইনে থাকতে পারেন কি না, এ বিষয়ে তিনি স্বরাষ্ট্রমন্ত্রীর কাছে বিবৃতি দাবি করেছিলাম।’\nতার বক্তব্যের পরিপ্রেক্ষিতে সরকার দলের হুইপ আবু সাঈদ বলেন, ‘স্বাধীনতার পর জাতির জনক বঙ্গবন্ধু শেখ মুজিবুর রহমান মদ, জুয়া, হাউজি, রেসকোর্স আইন করে বন্ধ করেছিলেন।\n‘কিন্তু শয়তানের পদাঙ্ক অনুসরণ করে জিয়াউর রহমান বিসমিল্লাহির রহমানির রাহিম বলে বাংলাদেশে মদ, জুয়া, হাউজি সবকিছু জায়েজ করে দিয়েছেন এবং তারই ধারাবাহিকতায় আজ বাংলাদেশে মদ, জুয়া, হাউজি বন্ধ করা খুব দুরূহ হয়ে দাঁড়িয়েছে।’\nপরীমনির তিন দফা রিমান্ড কতটা স্বাভাবিক\nহাসি ফুটেছে পরীমনির মুখে\nসংসদে হারুনের আলোচনায় ‘বোটক্লাব-পরীমনি’\nবাদী, বিবাদীই তো মিলাইতে পারতেছি না: মেয়র জাহাঙ্গীর\nবিরোধীরা হটল, জাহাঙ্গীর সমর্থকদের ‘দখলে’ বোর্ডবাজার\nলাশ থাকুক আর না থাকুক, চন্দ্রিমায় কবর নয়: মন্ত্রী\n২৪ সেপ্টেম্বর, ২০২১ ১৮:৪০\nআপডেট: ২৪ সেপ্টেম্বর, ২০২১ ১৮:৪৫\nরাজধানীর চন্দ্রিমা উদ্যানে জিয়াউর রহমানের সমাধি। ছবি: সংগৃহীত\nস্থানীয় সরকার, পল্লী উন্নয়ন ও সমবায় মন্ত্রী মো. তাজুল ইসলাম বলেন, ‘চদ্রিমা উদ্যানে লাশ থাকুক আর না থাকুক কারও কবর এখানে থাকতে পারবে না।… বঙ্গবন্ধুর খুনি, স্বাধীনতাবিরোধীদের কবর মহান জাতীয় সংসদ চত্বরে থাকতে পারে না।’\nচন্দ্রিমা উদ্যানে কোনো কবর থাকবে না বলে সাফ জানিয়ে দিয়েছেন স্থানীয় সরকার, পল্লী উন্নয়ন ও সমবায় মন্ত্রী মো. তাজুল ইসলাম।\nশুক্রবার রাজধানীর ইঞ্জিনিয়ার্স ইনস্টিটিউশনে আওয়ামী লীগের বিজ্ঞান ও প্রযুক্তি বিষয়ক উপ-কমিটি আয়োজিত এক সেমিনারে তিনি এমন কথা বলেন।\nমন্ত্রী বলেন, ‘চন্দ্রিমা উদ্যানে লাশ থাকুক আর না থাকুক কারও কবর এখানে থাকতে পারবে না।… বঙ্গবন্ধুর খুনি, স্বাধীনতাবিরোধীদের কবর মহান জাতীয় সংসদ চত্বরে থাকতে পারে না।’\nবিএনপির প্রতিষ্ঠাতা জিয়াউর রহমানের সমাধিস্থলে তার মরদেহ নেই বলে প্রধানমন্ত্রী শেখ হাসিনা বক্তব্য রাখার পর এই বিষয়টি নিয়ে আওয়ামী লীগ ও বিএনপির নেতারা পরস্পরকে আক্রমণ করে বক্তব্য রাখছেন।\nএর মধ্যে সরকারের পুরনো একটি পরিকল্পনা সামনে এসেছে। জাতীয় সংসদ ভবন প্রখ্যাত স্থপতি লুই আই কানের নকশায় ফেরানো।\nএই নকশায় কোনো সমাধিস্থল ছিল না। আর এটি করতে হলে স্পিকার ও ডেপুটি স্পিকারের বাসভবনও সরাতে হবে।\nজিয়াউর রহমানের সমাধিস্থল ছাড়াও স্বাধীনতাবিরোধী নেতা খান এ সবুর এবং আরও একজন অজানা মানুষের কবর রয়েছে। এগুলো সরানোর দাবিও আছে।\nমেয়র কথা বলছিলেন ‘ঢাকা শহরের জলাবদ্ধতা: সমস্যা ও প্রতিকার’ বিষয়ে।\nতিনি বলেন, ‘জাতির পিতা বঙ্গবন্ধু শেখ মুজিবুর রহমানের নেতৃত্বে এদেশের স্বাধীনতা অর্জিত হয়েছে। বাংলার মানুষ মুক্তি পেয়েছে। তার কবর থাকবে টুঙ্গিপাড়ায় আর পাকিস্তানিদের দোসর যারা বঙ্গবন্ধুকে হত্যা করেছে, ৩০ লাখ মানুষকে নির্মমভাবে হত্যা ও দুই লক্ষ মা-বোনের সম্ভ্রম নষ্ট করেছে, তাদের কবর জাতীয় সংসদসহ গৌরবোজ্জ্বল জায়গায় থাকতে পারে না। এগুলো আমাদের হৃদয়ে রক্তক্ষরণ করে।’\nজিয়াউর রহমানকে জাতির পিতার খুনি উল্লেখ করে মন্ত্রী বলেন, ‘এ কথা ধ্রুব সত্য। তাকে খুনি প্রমাণ করার জন্য সকল ধরনের দলিলাদি রয়েছে। রাষ্ট্রপতিকে নিরাপত্তা প্রদানের দায়িত্ব নিশ্চিত করার কথা ছিল জিয়াউর রহমানের। কিন্তু তিনি তা না করে বঙ্গবন্ধুকে হত্যার সব ধরনের পরিকল্পনা গ্রহণ করে পরিকল্পিতভাবে জাতির পিতাকে হত্যা করেন।’\nমন্ত্রী বলেন, ‘বঙ্গবন্ধুর স্বপ্ন ও স্বাধীনতার লক্ষ্য-উদ্দেশ্য তখনই বাস্তবায়ন করতে পারব যখন এসব কুলাঙ্গারদের কবর জাতীয় মর্যাদাপূর্ণ স্থান থেকে অপসারণ করতে পারব।’\nজিয়াউর রহমানকে স্বাধীনতার ঘোষক বলা অবান্তর বলে উল্লেখ করেন তাজুল ইসলাম। বলেন, ‘স্বাধীনতার ঘোষণা দেয়ার অধিকার বাঙালি জাতি একমাত্র বঙ্গবন্ধুকেই দিয়েছে। আর কেউ স্বাধীনতার ঘোষক হতে পারে না, সুযোগও নেই। মুখে ঘোষণা করলেই স্বাধীনতার ঘোষক হওয়া যায় না।’\nমন্ত্রী বলেন, ‘ওয়াসার যদি কোন রকম অব্যবস্থাপনা থাকে, যদি সেখানে কোনো দুর্নীতি থাকে, তাহলে এটা আমরা চিহ্নিত করব। তাদের দুর্নীতির তথ্য থাকলে দেন, হাইপোথেটিক্যাল তথ্য দিয়ে তো লাভ হবে না।’\nঢাকাকে দৃষ্টিনন্দন শহরে রূপান্তর করতে নতুন নতুন প্রকল্প হাতে নিয়ে কাজ শুরু হয়েছে জানিয়ে মন্ত্রী বলেন, শহরের প্রত্যেকটি খালের অবৈধ দখলদারদের উচ্ছেদ করা হবে। খালের দুই পাড়ে বাঁধ দিয়ে ওয়াকওয়ে তৈরি করা হবে। একই সঙ্গে গণপূর্ত মন্ত্রণালয়ের আওতায় থাকা খালগুলো শিগগির সিটি করপোরেশনের কাছে হস্তান্তর করা হবে।\nআওয়ামী লীগের বিজ্ঞান ও প্রযুক্তি বিষয়ক উপ-কমিটির উপদেষ্টা পরিষদের সদস্য হোসেন মনসুরের সভাপতিত্বে অনুষ্ঠানে বিশেষ অতিথি ছিলেন উত্তর সিটি করপোরেশনের আতিকুল ইসলাম।\nস্বাগত বক্তব্য রাখেন আওয়ামী লীগের বিজ্ঞান ও প্রযুক্তি বিষয়ক সম্পাদক আব্দুর সবুর। মূল প্রবন্ধ উপস্থাপন করেন বুয়েটের অধ্যাপক মফিজুর রহমান।\n২৪ সেপ্টেম্বর, ২০২১ ১৮:৩৬\nআপডেট: ২৪ সেপ্টেম্বর, ২০২১ ১৮:৫৪\nগাজীপুর সিটি করপোরেশনের মেয়র মোহাম্মদ জাহাঙ্গীর আলম। ছবি: নিউজবাংলা\nএখন মামলার ব্যবস্থা নিতাছি, এখন বাদী, বিবাদী কে এটাই তো মিলাইতে পারতেছি না। কে এটা করছে? আমি তো ছিলাম দেশের বাইরে। আসছি কালকে। আর আমাদের যারা আছে তারা সবাই এটা নিয়ে মামলার প্রস্তুতি নিচ্ছে। আমরা যেকোনো মূল্যে আইনশৃঙ্খলা বাহিনীর কাছে সহযোগিতা চাইব, বলব কারা এটা করেছে, বাইর কইরা দিতে।\nগাজীপুরে একটি ঘরোয়া আয়োজনের ভিডিও ভাইরাল হওয়ার পর তুমুল সমালোচনার মুখে পড়া মেয়র জাহাঙ্গীর আলম একে বানোয়াট ও দায়ীদের বিরুদ্ধে মামলা করবেন বলে চাপ কমাতে চাইছেন।\nতবে মেয়র নিউজবাংলাকে বলেছেন, মামলা কার বিরুদ্ধে করবেন, সেটি তিনি বুঝে উঠতে পারছেন না।\nএই ঘটনাটি নিয়ে তিন দিন ধরে উত্তপ্ত গাজীপুর। নিজ দলের একাংশ জাহাঙ্গীরের শাস্তি চেয়ে রাজপথে সোচ্চার।\nবিরোধীরা যখন শক্তি প্রদর্শন করছে, সে সময় জাহাঙ্গীর ছিলেন ভারতে। দেশে ফিরে তিনি নিজেও দিলেন সমাবেশের ডাক। তাও দুই পক্ষের অবস্থান পাশাপাশি। সংঘর্ষের আশঙ্কায় মোতায়েন হয় পুলিশ, অবস্থান নেয় জলকামানও।\nতবে শুক্রবার দুই পক্ষের পাশাপাশি এই সমাবেশ ডাকাকে কেন্দ্র করে গাজীপুরের বোর্ডবাজারে তেমন কোনো অপ্রীতিকর ঘটনা ঘটেনি। ইটপাটকেল নিক্ষেপ ও পাল্টাপাল্টি ধাওয়া শুরু হলেও বিরোধী এক নেতাকে পুলিশ সরিয়ে নেয়ার পর তার অনুসারীরাও ঘটনাস্থল ত্যাগ করে। শেষ পর্যন্ত শান্তিপূর্ণভাবেই শেষ হয় সব আয়োজন।\nমেয়র জাহাঙ্গীরের অনুসারীদের ডাকা সমাবেশ\nসমাবেশের আগে মেয়র কথা বলেছেন নিউজবাংলার সঙ্গে। তবে সামনাসামনি নয়, ফোনে।\nযা বলেছেন মেয়র জাহাঙ্গীর\nনিউজবাংলা: আমরা যে কনভার্সেশন অনলাইনে পাচ্ছি, সেখানে বোঝা যাচ্ছে দুইজন লোক কথা বলছেন। একজন আপনার কণ্ঠ শোনা যাচ্ছে। আরেকজন সম্ভবত আপনারই কেউ ঘনিষ্ঠ। আপনি কি চিহ্নিত করেছেন কে এটা করেছে?\nএটা আমার যেটা আমি শুনতেছি এটা আমার কণ্ঠ না, বুঝছেন?\nনিউজবাংলা: আসলে কীভাবে ফাঁস হলো বলে আপনার ধারণা?\nএইগুলা তো দেখা যায় সব বানাইছে বুঝছেন? নিউজটা বানাইছে। আমরা অনেক সময় মাইকে বলি না, ৩০ লক্ষ লোক শহীদ হইছে।\nবঙ্গবন্ধুর নেতৃত্বে যখন দেশ স্বাধীন হইল, তখন কিন্তু বঙ্গবন্ধু পাকিস্তানের কারাগারে।\nজামায়াত এবং যারা ওই সময় ছিল রাজাকার, আলবদররা ৩০ লক্ষ লোকরে শহীদ করছে। এই ৩০ লক্ষ টার ‘র’ টারে বাদ দিছে। বুঝছেন?\nনিউজবাংলা: জি জি।\nএরা দিয়া দিয়া দিছে বঙ্গবন্ধু মারাইছে। এটা লেখছে।\nএডিট করে দিছে।\nনিউজবাংলা: আপনি বলছেন, একটা পক্ষ উদ্দেশ্যমূলকভাবে ভিডিওটি ছড়িয়েছে এবং আপনি যখন দেশের বাইরে সে সময়টা হচ্ছে গিয়ে এইটা ঘটানো হয়েছে। আপনি মামুন সাহেবকে (৩৫ নম্বর ওয়ার্ড কাউন্সিলর মামুন মণ্ডল) উদ্দেশ করে করে আলোচনা করছিলেন। আপনার সঙ্গে যিনি কথা বলছিলেন, তিনি বারবার বলছিলেন মামুনকে নিয়ে কথা বলার জন্য। এটা কি মামুনসংশ্লিষ্টদের কাজ বলে মনে হয়?\nমূলত যারা যারা, আসলে নাম নিতে পারতেছি না, যারা বিপজ্জনক পরিস্থিতি করতে চায়, গত…\nনিউজবাংলা: বুঝতে পারছি। এখন আপনি এটার বিষয়ে কোনো ব্যবস্থা নেবেন?\nনিউজবাংলা: আপনি বোর্ডবাজারে একটি কর্মসূচি ডেকেছেন। আপনার যে প্রতিপক্ষ, তারাও কর্মসূচি ডেকেছে। এতে কি কোনো সাংঘর্ষিক অবস্থার সৃষ্টি হতে পারে বলে আপনার মনে হয়?\nনা, সাংঘর্ষিক অবস্থা তো আমাদের কর্মসূচি না। এখানে নেত্রী যেটা অ্যাওয়ার্ড পাইছে, সেটা আমাদের জন্য বড় একটা অর্জন।\nনিউজবাংলা: এটা দেশের জন্য একটা সম্মান।\nযারা সাংঘর্ষিক কিছু করবে তারা নেত্রীর ভালো চায় না, দেশের ভালো চায় না বা আওয়ামী লীগের ভালো চায় না।\nইফতেখার রায়হান, গাজীপুর রাফসান জানি, গাজীপুর থেকে\n২৪ সেপ্টেম্বর, ২০২১ ১৭:৩৯\nআপডেট: ২৪ সেপ্টেম্বর, ২০২১ ১৮:১৫\nগাজীপুরের বোর্ডবাজারে সমাবেশে যাওয়ার সময় মেয়র জাহাঙ্গীর আলম। ছবি: নিউজবাংলা\nটানা তৃতীয় দিন বিক্ষোভের অংশ হিসেবে শুক্রবার বিকেলে ঢাকা-ময়মনসিংহ মহাসড়কে বোর্ডবাজার বড় মসজিদের সামনে গাজীপুর মহানগর আওয়ামী লীগের ব্যানারে মিছিল ও সমাবেশ ডাকা হয় মেয়র জাহাঙ্গীরের শাস্তি ও বহিষ্কারের দাবিতে। পাশেই বেলা সাড়ে তিনটায় বোর্ড বাজারের ইউটিসি চত্বরে আলোচনা সভা ও আনন্দ মিছিলের আয়োজন করে মেয়র অনুসারীরা। এই আয়োজন ঠিকঠাকমতো হলেও বিক্ষোভের আয়োজনে এক নেতাকে পুলিশ সরিয়ে নেয়ার পর তার অনুসারীরা সড়ক থেকে চলে যান।\nমুক্তিযুদ্ধে শহীদের সংখ্যা, জাতির পিতা বঙ্গবন্ধুর দেশ স্বাধীন করার উদ্দেশ্য নিয়ে কটূক্তির অভিযোগ ওঠার পর গাজীপুরের মেয়র জাহাঙ্গীর আলমের শাস্তির দাবিতে সমাবেশস্থল থেকে হটে যেতে বাধ্য হয়েছেন আওয়ামী লীগের একাংশের নেতা-কর্মীরা।\nযেখানে এই সমাবেশ ডাকা হয়েছিল, তার অদূরে সমাবেশ করেছে মেয়র অনুসারীরা। জাতিসংঘের টেকসই উন্নয়ন লক্ষ্যমাত্রায় (এসডিজি) এগিয়ে থাকায় বাংলাদেশের সম্মাননা অর্জন করায় এই আনন্দ সমাবেশ ডাকেন মেয়র অনুসারীরা।\nচার দিন আগে মেয়র ভারত সফরে যাওয়ার পর একটি ঘরোয়া আয়োজনে তার কথা বলার একটি ভিডিও ছড়িয়ে পড়ে। সেখানে মুক্তিযুদ্ধ ও বঙ্গবন্ধুকে নিয়ে অবমাননাকর বক্তব্য দেয়ার অভিযোগ ওঠার পর বুধবার থেকে আওয়ামী লীগের একটি অংশ গাজীপুরে বিক্ষোভ শুরু করে।\nঝাড়ু হাতে মিছিল নিয়ে আসতে থাকেন জাহাঙ্গীরবিরোধীরা\nতবে বিকেল ৪টার দিকে ৯নং ওয়ার্ড আওয়ামী লীগের ব্যানারে নেতা-কর্মীরা আনন্দ মিছিল নিয়ে সমাবেশস্থলে আসতে শুরু করেন।\nজাহাঙ্গীরবিরোধী বিক্ষোভের আয়োজকদের একজন ৩৫ নম্বর ওয়ার্ডের কাউন্সিলর মামুন মণ্ডলকে পুলিশি পাহারায় সরিয়ে নেয়া হচ্ছে\nএরপর জাহাঙ্গীরের অনুসারীরা নির্বিঘ্নে সমাবেশ করেন। সেখানে যোগ দেন মেয়র নিজেও।\nহাজারখানেক নেতা-কর্মী নিয়ে ঢাকঢোল পিটিয়ে সমাবেশে যোগ দেন মেয়র জাহাঙ্গীর\nএর আগে বেলা পৌনে ৪টার দিকে মেয়রের অনুসারীরা মিছিল নিয়ে সমাবেশস্থলে যাওয়ার সময় দুই পক্ষে ইটপাটকেল নিক্ষেপ শুরু হয়। এ সময় মেয়রের শাস্তির দাবিতে বিক্ষুব্ধরা সমাবেশ ছেড়ে আশপাশের সড়কগুলোতে অবস্থান নেন।\nসে সময় বোর্ডবাজার এলাকার সকল দোকানপাট ও মার্কেট বন্ধ হয়ে যায়।\nগত কয়েক দিন ধরে ফেসবুকে একটি ভিডিও ভাইরাল হয়েছে, সেখানে একটি ঘরোয়া আয়োজনে মেয়র জাহাঙ্গীরকে কথা বলতে দেখা যায়।


কুমারীত্ব পরীক্ষার' ব্যবসা চলছে ব্রিটেনের ক্লিনিকে - বিজয়বাংলা\nকুমারীত্ব পরীক্ষার’ ব্যবসা চলছে ব্রিটেনের ক্লিনিকে\nবিশ্ব স্বাস্থ্য সংস্থা এবং জাতি সংঘ নারীর শরীরের ভেতর এধরনের পরীক্ষা চালানোকে মানবাধিকার লংঘন বলে মনে করছে এবং এই পরীক্ষা ব্যবস্থা বন্ধের আহ্বান জানিয়েছে।\nএতে যোনিপথ পরীক্ষা করে দেখা হয় নারীর হাইমেন বা যোনিমুখের সূক্ষ্ম পর্দা অক্ষত আছে কি না।\nবিবিসির একশ নারী ও নিউজবিট বিভাগের সাংবাদিকরা তাদের অনুসন্ধানে জেনেছেন ব্রিটেনে বেশ কিছু বেসরকারি ক্লিনিক এই ব্যবসায় জড়িত রয়েছে। তারা “কুমারীত্ব পুনরুদ্ধার” করার বিজ্ঞাপন দেয় এবং যোগাযোগ করার তারা জানায় তথাকথিত কুমারীত্ব পরীক্ষা করার জন্য খরচ পড়বে ১৫০ থেকে ৩০০ পাউন্ডের মধ্যে।\nগত বছর আমেরিকান র‍্যাপ সঙ্গীত শিল্পী টি.আই.এর এক মন্তব্য বিশাল বিতর্কের সৃষ্টি করে, যখন তিনি জানান যে তার মেয়ের হাইমেন অক্ষত আছে কি না তা তিনি প্রতি বছর পরীক্ষা করান।\nবিবিসি এধরনের ২১টি ক্লিনিক চিহ্ণিত করে। এর মধ্যে ১৬টি ক্লিনিকের সাথে বিবিসির সাংবাদিকরা যোগাযোগ করতে সক্ষম হন, যাদের মধ্যে সাতটি ক্লিনিক নিশ্চিত করে যে তারা “কুমারীত্ব পরীক্ষা” করে থাকে। বাকিগুলো কী করে, তা তারা পরিষ্কার করে ব্যাখ্যা করেনি।\n“আমার বাবা-মায়ের সাথে আমার সম্পর্কটা ছিল খুবই মানসিকভাবে নির্যাতনের একটা সম্পর্ক। তারা চেয়েছেন আমি তাদের ঠিক করে দেয়া ছেলেকে বিয়ে করব,” তিনি বলেন।\n‘পালানোই আমার একমাত্র উপায়’\n“একদিন আমাদের সম্প্রদায়ের একজন বয়স্ক বক্তি আমাকে বন্ধুদের সাথে দেখতে পান এবং আমার মাকে গিয়ে বলেন যে এদের মধ্যে একটি ছেলে আমার বয়ফ্রেন্ড। আমাদের পরিচিত মহলে এ নিয়ে নানা কানাঘুষা এবং গুজব চলতে থাকে।”\nতার বাবামা হুমকি দেন তার কুমারীত্ব পরীক্ষা করানো হবে।\n“আমার বাবা-মা এবং তারা যে ছেলেটির সাথে আমার বিয়ে দিতে চেয়েছিলেন, সেই ছেলের পরিবার বলে বিয়ের আগে আমাকে কুমারীত্ব পরীক্ষা করাতে হবে।”\n“আমি ভয় পেয়েছিলাম। আমি তখন বুঝতে পারিনি- সেটার মানে কী। ওরা কী করতে চাইছেন। আমার মনে হল পালানোই আমার একমাত্র উপায়- আমি সেটাই করলাম।”\nবিবিসি দেখেছে হাইমেন মেরামতের সামগ্রী অনলাইনে বিক্রি হচ্ছে- দাবি করা হচ্ছে এতে ছেঁড়া হাইমেন ঠিক করা যাবে এবং কুমারীত্ব ফেরানো যাবে।\nকর্ম নির্ভানা সংঠনের পক্ষে সাহায্য লাইন পরিচালনা করেন প্রিয়া মানোতা।\n“এ নিয়ে উদ্বিগ্ন মেয়েরা আমাদের ফোন করেছেন। কারোর ক্ষেত্রে তাদের কোন পুরুষ-বন্ধুর সাথে সম্পর্ক আছে, যেকথা পরিবার জেনে ফেলেছে, অথবা কারো ক্ষেত্রে যৌন সম্পর্কের দিক দিয়ে সে আর কুমারী নেই। পরিবার হয়ত কুমারীত্ব পরীক্ষা করানোর জন্য চাপ দিচ্ছে এবং কী ফল আসতে পারে সেটা নিয়ে তার চিন্তিত।\n“কারো যদি প্রেম থাকে, বা কেউ নিজের পছন্দের ছেলেকে বিয়ে করতে চায় অথবা কারো হয়ত কোন ছেলের সাথে যৌন সম্পর্ক আছে, সেসব ক্ষেত্রে পারিবারিক সম্মান রক্ষার জন্য বা জোর করে বিয়ে দেবার ব্যাপারে এই পরীক্ষা একটা নির্যাতনের হাতিয়ার। আমাদের সংস্থার কাজের সূত্রে আমরা জানি অনেক ঘটনার কীভাবে চরম দুঃখজনক পরিণতি হয়েছে- যেখানে মেয়েদের হত্যা করা হয়েছে। অনেক ক্ষেত্রে পরিবার মেয়েদের ত্যাজ্য করে দিয়েছে।”\nবিশ্ব স্বাস্থ্য সংস্থা (হু) বলছে বিশ্বে অন্তত বিশটি দেশে মেয়েদের কুমারীত্ব পরীক্ষার চল রয়েছে। হু বলছে, কোন মেয়ে যৌন সম্পর্ক করেছে কি না তা এই পরীক্ষা দিয়ে প্রমাণ করা যায় এমন বৈজ্ঞানিক প্রমাণ নেই। এর কারণ হাইমেন নামের এই সূক্ষ্ম ঝিল্লির মত পর্দা নানা কারণে ছিঁড়ে যেতে পারে। ট্যাম্পন ব্যবহারে ছিঁড়তে পারে আবার খেলাধুলা করতে গিয়ে ছিঁড়তে পারে।\nগত বছর আমেরিকার র‍্যাপ সঙ্গীত শিল্পী স্বীকার করেছিলেন তিনি তার মেয়েকে প্রতি বছর কুমারীত্ব পরীক্ষা করান দেখতে যে তার হাইমেন অটুট আছে কি না। তার ওই স্বীকারোক্তিতে তুমুল বিতর্ক ও ক্ষোভের সৃষ্টি হয়।\nটু্‌ইজারস (চিমটা) আর ভুয়া রক্ত\nবিবিসির অনুসন্ধানে আরও বেরিয়ে এসেছে যে হাইমেন মেরামতের সামগ্রী অনলাইনে বিক্রি হচ্ছে ৫০ পাউন্ড মূল্যে। দাবি করা হচ্ছে এতে ছেঁড়া হাইমেন ঠিক করা যাবে এবং কুমারীত্ব ফেরানো যাবে।\nএধরনের একটি কিট জার্মানিতে বিক্রি করা হয়েছে ১০৪ পাউন্ডে। এর মধ্যে রয়েছে যোনিপথ আঁটোসাঁটো করার উপযোগী ৬০ মিলিলিটার পরিমাণ জেল, প্লাস্টিকের সন্না, রক্ত ভরা একটি ক্যাপসুল এবং তিনটি স্যাশে যার মধ্যে দেখে মনে হচ্ছে ভুয়া রক্ত ভরা আছে। কিন্তু এসব সামগ্রী কীভাবে ব্যবহার করতে হবে কিটে সে বিষয়ে কোন নির্দেশাবলী দেয়া নেই।\nস্ত্রীরোগ বিশেষজ্ঞ ডা. আশফাক খান নিয়মিতভাবে কুমারীত্ব পরীক্ষার এবং ছেঁড়া হাইমেন মেরামত করার অনুরোধ পান রোগীদের কাছ থেকে।\n“এটা যুক্তরাজ্যে নিষিদ্ধ কেন করা হয়নি সেটা আমার বোধগম্য নয়। এটা অবৈধ ঘোষণা করা উচিত,” তিনি বলছেন।\n“প্রথমত কোন মেয়ের হাইমেনের অংশবিশেষ যদি না থাকে বা সেটা যদি অক্ষত না থাকে তার মানে সেই মেয়ের কুমারীত্ব নষ্ট হয়ে গেছে এটা পুরো ভুল। এই পর্দা অনেক কারণে ছিঁড়ে যেতে পারে। এখন আমি যদি বলি ‘হ্যাঁ এটা ছিঁড়ে গেছে, আমি মেরামত করে দিয়েছি’ এবং এই মর্মে আমি একটা সার্টিফিকেট দিই, তার অর্থ হবে আমি ভুয়া সার্টিফিকেট দিচ্ছি।”\n‘মানুষকে শেখাতে হবে’\nড. খান মনে করেন এই প্রথার বিরুদ্ধে আরও বেশি সচেতনতা গড়ে তুলতে হবে।\n“মেয়েদের খতনার (ফিমেল জেনিটাল মিউটিলেশন) বিরুদ্ধে যেভাবে জোরেসোরে কথা বলা হয়েছে ঠিক একইভাবে। মেয়েদের খতনার সমস্যা বিশ্ব নেতারা যেভাবে তুলে ধরেছেন, সেই ভাবে,” নিউজবিটকে বলেন ড. খান।\n“আমার মতে এটা আরেকটা অপরাধ। এবং আমরা এখন একটা অপরাধের সাথে নিজেদের সম্পৃক্ত করছি যেটা নৈতিকভাবে ভুল।”\nএবছরের গোড়ার দিকে মিডল ইস্টার্ন উইমেন অ্যান্ড সোসাইটি অর্গানাইজেশন “কুমারীত্ব পরীক্ষা” বন্ধের দাবিতে প্রচার শুরু করে এবং এ বিষয়ে মানুষকে আরও শেখানো ও সচেতন করার আহ্বান জানায়।\nসংগঠনটির প্রতিষ্ঠাতা হালালেহ তাহেরি বলেন: “আমরা চাই ছেঁড়া হাইমেন মেরামতের পদ্ধতি নিিষদ্ধ করা হোক্, কিন্তু যথাযথ শিক্ষা বা সচেতনতা ছাড়া এই প্রথা নিষিদ্ধ করতে গেলে তাতে ভালর চেয়ে ক্ষতিই হবে বেশি। এই বিষয়টা নিয়ে যে ব্যবসা করা হচ্ছে, তার কারণই হল কুমারীত্ব নিয়ে সনাতন মানসিকতা।\n“আমরা যদি আমাদের সম্প্রদায়ের মানুষদের শেখাতে পারি, এবং তাদের বদ্ধমূল বিশ্বাসে পরিবর্তন আনতে পারি, তাহলে অস্ত্রোপচার করে হাইমেন পুর্নস্থাপন বা মেরামত করার আর কোন প্রয়োজন হবে না। এই ব্যবসা সময়ে আপনিই গুটিয়ে যাবে।”\nকাশির হোমিওপ্যাথিক চিকিৎসা\nআঁচিল কেনো হয়?


Tollywood industry are now in anxiety after arrest Shrikant Mohta - Anandabazar\n২৫ জানুয়ারি, ২০১৯, ০৩:২৮:৪২\nশেষ আপডেট: ২৫ জানুয়ারি, ২০১৯, ০৫:২০:৩৯\nএখন কী হবে, টলিপাড়া জুড়ে আশঙ্কার মেঘ\nপ্রকাশ্যে মুখ খুলতে চাইছেন না বিশেষ কেউ। কিন্তু টালিগঞ্জ ইন্ডাস্ট্রির অন্দরে বৃহস্পতিবার সবচেয়ে বেশি যে শব্দটা ঘুরপাক খেল, সেটা ‘কর্মফল’! আর্থিক দুর্নীতির অভিযোগের পাশাপাশি রাজনৈতিক দহরম মহরমের মাসুলও শ্রীকান্ত মোহতাকে গুনতে হল বলে মনে করছে টলিউড।\nসেই সঙ্গে স্টুডিয়োপাড়ার প্রশ্ন একটাই— এ বার ইন্ডাস্ট্রির কী হবে? কারণ শ্রীকান্ত মোহতা শুধু পয়লা নম্বর প্রযোজক নন, তিনি কার্যত টালিগঞ্জের একচ্ছত্র অধিপতি। প্রযোজনা, পরিবেশনা, ডিজিটাল প্রযুক্তির কিউব পদ্ধতিতে প্রদর্শন— সর্বত্রই প্রায় তাঁর একচেটিয়া সাম্রাজ্য।\nএ দিন নাম প্রকাশে অনিচ্ছুক এক অভিনেতা বলে ফেললেন, ‘‘একক আধিপত্যের জেরে আজ এমন অবস্থা যে, শ্রীকান্তদার অনুপস্থিতি কার্যত ইন্ডাস্ট্রির কাছে অস্তিত্ব সঙ্কটের উদ্বেগ বয়ে আনছে!’’ স্টুডিয়োমালিক প্রীতিময় চক্রবর্তীর কথায়, ‘‘শ্রীকান্তর উপস্থিতি, অনুপস্থিতির উপর অনেক কিছু নির্ভর করে। বহু মানুষের সংসার ওর উপর নির্ভরশীল। ও দীর্ঘ সময় না থাকলে, ইন্ডাস্ট্রির জন্য তা ভয়াবহ হতে পারে।’’\nআরও পড়ুন: টাকা নিয়ে আত্মসাৎ করার অভিযোগে গ্রেফতার প্রযোজক শ্রীকান্ত\nএমনিতেই টালিগঞ্জে হিট ছবি গুটিকয়েক। এর মধ্যে শ্রীকান্তদের গোষ্ঠী ছবির হিট-ফ্লপ নির্বিশেষে, শিল্পী-কলাকুশলীদের ঠিক সময়ে টাকা দেয় বলে ইন্ডাস্ট্রির খবর। নানা জায়গায় সিনেমা হলেরও পত্তন করেছে তারা। বড় পর্দা, ছোট পর্দা, ওয়েব-দুনিয়া, সবেতেই তাদের ‘শাসন’। শ্রীকান্ত নিজে তাঁর সংস্থার কাজের সৃষ্টিশীল দিকটা দেখতেন। সংস্থার এক মুখপাত্র অবশ্য এ দিন দাবি করেছেন, ‘‘সংস্থার ছকে-বাঁধা কাজ নিজের ছন্দেই চলবে।’’\nকিন্তু অনিশ্চয়তা কমছে না। শ্রীকান্তর অগ্রজপ্রতিম টালিগঞ্জের এক বিশিষ্ট চরিত্র বলছিলেন, ‘‘শ্রীকান্ত নিজের বিপদ নিজেই ডাকলেন। ইন্ডাস্ট্রিকেও বিপদে ফেললেন।’’\nকী ভাবে? টালিগঞ্জের একটা বড় অংশের বক্তব্য, দুর্নীতির অভিযোগকে সামনে রেখে আসলে রাজনৈতিক কর্মকাণ্ডেরই মাসুল গুনলেন শ্রীকান্ত। এ রাজ্যে বাম জমানার পরিবর্তনের পরে ক্রমশ মুখ্যমন্ত্রী মমতা বন্দ্যোপাধ্যায়ের ‘কাছের লোক’ হয়ে ওঠেন তিনি। শাসক দলের সভা-মিছিলে বিনোদন-ব্রিগেডকে হাজির করা থেকে শুরু করে শাসক দলের কলাকুশলী সংগঠনের সঙ্গে টলিউডের রফাসূ্ত্রের খোঁজে বারবার তাঁকে তৎপর হতে দেখা গিয়েছে। এমনকি, দেবের মতো তারকাকে সংসদে পাঠানোর নেপথ্যে শ্রীকান্তই আসল লোক বলে ইন্ডাস্ট্রি ও রাজনৈতিক মহলের বিশ্বাস। সামগ্রিক ভাবে লোকসভা নির্বাচনের আগে এই গ্রেফতারিকে তাই রাজনৈতিক বার্তা হিসেবেই দেখছে টালিগঞ্জ।\nএক প্রযোজকের কথায়, ‘‘এ দিনের ঘটনায় রাজ্যের শাসক দলকেই বার্তা দেওয়া হল বলে মনে হচ্ছে। হয়তো ঘুরিয়ে বিনোদন জগৎকেও হুঁশিয়ারি দেওয়া হল। ইন্ডাস্ট্রিকে শাসক দলের সঙ্গে একাকার করে না দিলে এত কিছু হত না।’’ এখানেই উঠছে ‘কর্মফল’-এর প্রশ্ন। তৃণমূল মহাসচিব পার্থ চট্টোপাধ্যায়কে প্রশ্ন করা হলে তিনি বলেন, শ্রীকান্ত দলের কর্মী নন। কিন্তু বিজেপি যে ‘প্রতিহিংসার রাজনীতি’ করছে, সেটা এই গ্রেফতারেও পরিষ্কার। সিবিআই খাঁচার তোতাপাখির মতো আচরণই করছে বলে অভিযোগ করেন পরিচালক অনিকেত চট্টোপাধ্যায়।\nঅনেকে মনে করাচ্ছেন, বিক্রয়কর ফাঁকি দেওয়ার অভিযোগ নিয়ে ২০১৪ সালে রাজ্যের অর্থ দফতরের তদন্ত শাখাই শ্রীকান্তর সংস্থার অফিসে হানা দিয়েছিল। কিন্তু বিষয়টি শীর্ষস্তরের নির্দেশে ধামাচাপা পড়ে যায় বলে দাবি। সিপিএমের রাজ্য সম্পাদক সূর্যকান্ত মিশ্র যেমন বলছেন, ‘‘এটা আগেই হওয়া উচিত ছিল। পোর্ট ট্রাস্টের জমি নিয়ে গোলমালেও শ্রীকান্তর নাম জড়িয়েছিল।’’\n• সকাল ১০টা সিবিআই অফিসাররা এলেন কসবার মলে\n• ১০টা ১৫ শ্রীকান্ত মোহতা এলেন। তাঁকে নিয়ে যাওয়া হল তাঁর ১৯ তলার অফিসে\n• সাড়ে ১০টা শ্রীকান্তের অফিস থেকে ফোন পুলিশের এক কর্তার কাছে\n• ১০টা ৪৫ কসবা থানা থেকে পুলিশ এল\n• বেলা ১১টা মলের সামনে প্রায় দেড়শো বহিরাগত\n• ১টা সিবিআইয়ের ফোন নবান্নের দুই কর্তাকে\n• দেড়টা মল থেকে বেরিয়ে গেল পুলিশ\n• ৩ টে ১৫ শ্রীকান্তকে নিয়ে গেল সিবিআই\n• বিকাল ৪টে গ্রেফতারির কথা ঘোষণা\nপ্রভাব খাটিয়ে অন্য প্রযোজকদের কোণঠাসা করার অভিযোগের আঙুল শ্রীকান্তদের দিকে বারবার উঠেছে। এর মধ্যে প্রতিপক্ষ ব্যানারের ছবির প্রচারে ব্যাঘাত সৃষ্টি থেকে শুরু করে নিজের ছবি ভাল শোটাইম না-পেলে হলমালিক-পরিবেশকের লাইসেন্স বাতিল করানোর জন্য চাপ দেওয়ার অভিযোগও আছে। তাঁদের কারও কারও মুখেও ‘কর্মফল’ শব্দটা এ দিন শোনা যাচ্ছে।\nশ্রীকান্ত বেশ কিছু সরকারি পদে ছিলেন। রাজ্যের তথ্য ও সংস্কৃতি দফতরের অধীনে ওয়েস্ট বেঙ্গল ফিল্ম অ্যাকাডেমি গঠিত হয়েছে গত বছর। ২৩ সদস্যের ওই কমিটিতে রয়েছেন শ্রীকান্ত। কলকাতা আন্তর্জাতিক চলচ্চিত্র উৎসব কমিটিতেও আছেন। কলকাতা পুরসভার হেরিটেজ কমিটিরও তিনি সদস্য। এখন ওই কমিটিতে শ্রীকান্তকে রাখা হবে কি না, তা নিয়ে দোটানায় পুর প্রশাসন। অতীতে কুণাল ঘোষ গ্রেফতার হওয়ার পরে তাঁকে পুরসভার একটি কমিটি থেকে সরিয়ে দেওয়া হয়েছিল।\nএই দশকে কতটা বদলালো টলিউড ইন্ডাস্ট্রি?\n৫ কোটির প্রতারণা! কোরিওগ্রাফার রেমো ডিসুজার বিরুদ্ধে জামিন অযোগ্য গ্রেফতারি পরোয়ানা জারি


ফাতিমা রাঃ কে "মা ফাতিমা" বলা হয় কেন? - আহলে হক বাংলা মিডিয়া সার্ভিস\nহোম / আদব ও আখলাক / ফাতিমা রাঃ কে “মা ফাতিমা” বলা হয় কেন?\nফাতিমা রাঃ কে “মা ফাতিমা” বলা হয় কেন?\nJuly 11, 2015 Comments Off on ফাতিমা রাঃ কে “মা ফাতিমা” বলা হয় কেন? 887 দেখেছে\nমোঃ সাজিদ সরকার, গন্ডারদিয়া,শুকুন্দী, মনোহরদী,নরসিংদী।\nআসসালামু আলাইকুম। হযরত কেমন আছেন?\nহযরত ফাতেমা (রাযি:)কে অনেক বলে মা ফাতেমা। এই কথাটা ঠিক আছে কি?\n“মা” শব্দটি অনেক সময়ই সম্মানসূচকভাবে ব্যবহৃত করা হয়। মা সম্মানিত ব্যক্তিত্ব। তাই আমরা অনেক সময়ই বলে থাকি, উক্ত মহিলা আমার মায়ের মত। এর মানে তিনি আমার আসল মা হয়ে যান না। বরং এটি সম্মান বুঝানোর জন্য বলে থাকি। এটাই আমাদের সমাজের রীতি।\nহযরত ফাতিমা রাঃ কেও আমাদের দেশের মানুষ সম্মান প্রদর্শন হিসেবে মা বলে থাকেন। এতেও কোন সমস্যা নেই।\nনাম ফাতিমা রাঃ মা ফাতিমা\t2015-07-11\nট্যাগনাম ফাতিমা রাঃ মা ফাতিমা\nপূর্বকালীন কওমী মাদরাসা শিক্ষাবোর্ড বেফাকুল আরাবিয়ার কেন্দ্রীয় পরীক্ষার ফল প্রকাশ!\nপরবর্তী মওদুদীপন্থী ইমামের পিছনে নামায পড়ার হুকুম কী?


রাঙামাটিতে প্রথমবারের মতো করোনা রোগী শনাক্ত | The Business Standard\nস্বাস্থ্য বিভাগের কাছ থেকে তথ্য পাওয়ার পর তারা তিনটি এলাকা লকডাউন কার হয়েছে। পর্যটন এ জেলায় করোনায় আক্রান্ত হয়েছেন ৪ জন।\nকরোনাভাইরাসের ছোবল থেকে বাদ পড়লো না পর্যটন জেলা রাঙামাটিও। দেশের মধ্যে শুধুমাত্র এই জেলাটিই এ ভাইরাসে সংক্রমণের বাইরে ছিল। এ জেলায় প্রথমবারের মতো করোনায় আক্রান্ত হয়েছেন ৪ জন।\nআক্রান্তদের মধ্যে দু'জন হাসপাতাল এলাকার এবং একজন করে দেবাশীষ নগর ও রিজার্ভ বাজারের । রিজার্ভ বাজারে আক্রান্ত ৯ মাসের শিশু। এছাড়া হাসপাতাল এলাকায় আক্রান্ত এক নারীর বয়স ৩৮, পুরুষের বয়স ৫০ এবং দেবাশীষ নগরে আক্রান্তের বয়স ১৯ বছর।\nরাঙামাটি সিভিল সার্জন কার্যালয়ের করোনা নিয়ন্ত্রণে কক্ষের নিয়ন্ত্রক ডা. মোস্তফা কামাল এ তথ্য নিশ্চিত করেন।\nরাঙামাটি সিভিল সার্জন ডা. বিপাশ খীসা জানান, আক্রান্তরা জ্বর, কাশি নিয়ে হাসপাতালে আসলে তাদের রক্তের নমুনা সংগ্রহ করে চট্টগ্রামে পাঠানো হয়। এতে তাদের করোনা পজেটিভ ধরা পড়ে। তবে তারা এখনো বাসায় অবস্থান করছেন। তাদের আইসোলেশনে আনা হবে কিনা তা স্বাস্থ্য বিভাগ ও প্রশাসন বৈঠকের পর তা সিদ্ধান্ত নেওয়া হবে। আক্রান্তরা বাইরে থেকে এসেছেন কিনা তা তদন্ত করা হচ্ছে।\nরাঙামাটি জেলা প্রশাসক একে এম মামুনুর রশীদ জানান, স্বাস্থ্য বিভাগের কাছ থেকে তথ্য পাওয়ার পর তারা তিনটি এলাকা লকডাউন করেছেন।\nরাঙামাটি / করোনাভাইরাস


শরীকে কুরবানী করা জায়েয কি না? - Islami Lecture\nHome/Muslim Scholar Bangla/শরীকে কুরবানী করা জায়েয কি না?\nMuslim Scholar BanglaAbul Kalam Azad Bashar\nশরীকে কুরবানী করা জায়েয কি না?\nপরিবারের সামর্থ্যবান সকল সদস্যকেই কি কুরবানী করতে হবে?\nকুরবানীর একটা উট বা গরুতে সর্বোচ্চ কত জন শরীক হতে পারবে?\nনাকি শুধু পরিবার পক্ষ থেকে একজন কেই কুরবান দিলে দায়িত্ব আদায় হয়ে যাবে।\nআমরা সকলেই জানি, একটি বকরী, একটি মেষ, ভেড়া বা দুম্বা শুধু একজন ব্যক্তি বা একটি পরিবারের পক্ষ থেকে কুরবান করা যায়। আর একটি গরু বা একটি উট এক থেকে সাতজন ব্যক্তি বা এক থেকে সাতটি পরিবারের পক্ষ থেকে কুরবানি করা যায়। তবে এই সংখ্যা জোড় বা বেজোড় হওয়া আবশ্যক নয়। এক হতে পারে দুই হতে পারে তিন হতে পারে সাত পর্যন্ত শরীক হওয়া যায়, এটা আমরা যেনে আসছি।\nকিন্তু ইদানীং কোন কোন সম্মানিত আলেম বলছেন শুধু সফর অবস্থায় একটি গরু বা একটি উটে সাত ব্যক্তি শরীক হতে পারবে। মুকিম অবস্থায় এই ভাবে সাতজন শরীক হতে পারবে না।\nতারা দলীল হিসেবে হযরত জাবের থেকে বর্ণিত হাদিস\nজাবির ইবনু ‘আব্দুল্লাহ (রাঃ) সূত্রে বর্ণিত। তিনি বলেন, ‘আমরা রাসূলুল্লাহ সাল্লাল্লাহু আলাইহি ওয়াসাল্লাম-এর যুগে তামাত্তু হজ (হজ্জ) করতাম এবং সাতজনে মিলে একটি গরু কুরবানী করতাম। অনুরূপভাবে একটি উটেও সাতজন শরীক হয়ে কুরবানী করেছি।\nহাদিস নম্বর- 2807\nজাবির ইবনু ‘আব্দুল্লাহ (রাঃ) সূত্রে বর্ণিত। তিনি বলেন, ‘আমরা রাসূলুল্লাহ সাল্লাল্লাহু আলাইহি ওয়াসাল্লাম-এর সাথে হুদায়বিয়াতে সাতজনের পক্ষ থেকে একটি উট এবং সাতজনের পক্ষ থেকে একটি গরু কুরবানী করেছি।\nহাদিস নম্বর- ২৮০৯\nহাদীস গুলু দলীল হিসেবে উপস্থাপন করে উনারা বলতে চান, সফর অবস্থায় শুধুমাত্র সাতজনে মিলে উট অথবা গরু জবেহ করা যাবে। এই হাদিস গুলুতে হাজ্জের সময় দমের শুকরিয়া হিসেবে কুরবানি করা প্রসঙ্গে মুলুত আলোক পাত হয়েছে।\nতবে এই হাদিস গুলুতে আমরা মোলিক ভাবে দুটি জিনিস দেখতে পাই।\nকুরবানী পরিবার শরীক


জানুয়ারী 2, 2019 বাইনারি বিকল্প সম্পর্কে রিভিউ লেখক তাসফিয়া চাকমা 43524 দর্শকরা\nকিছুই ভালো হতে পারে যখন তার সাথে যারা কাজ করেছি একটি পর্যালোচনা তুলনায় আর্থিক অংশীদার নির্বাচন করে। আপনি -i ক্ষেত্রে সংবেদনশীল বলিঙ্গার ব্রেক অনুসন্ধানের জন্য উপেক্ষা করতে পারেন\n১. মূল্য সবকিছুকে বিবেচনায় নেয়ঃ একটি প্রতিষ্ঠানের যদি আর্থিক অবস্থা ভালো থাকে এবং ভালো মুনাফা করে তবে আশা করা যায় সেই প্রতিষ্ঠানটি ভালো ডিভিডেন্ড ঘোষণা করবে। আবার যদি দেখেন একটি প্রতিষ্ঠানের রপ্তানি অনেক বেড়ে গেছে তবে কি হবে? অবশ্যই সেই প্রতিষ্ঠানের মুনাফা বাড়বে। এই সব কিছুর প্রভাব কিন্তু সেই শেয়ারটির দামের ওপর পড়বে। অর্থাৎ বলা যায় মূল্য সব কিছুকে বিবেচনায় নেয়। আর এই টেকনিক্যাল এনালাইসিসে আমরা এই মূল্য নিয়েই কাজ করে থাকি। ওয়েন্ডিং জোড়ের বিকৃতি, বিকৃতির কারণ, বিকৃতি দমণের উপায়, প্রতিকার।\nবলিঙ্গার ব্রেক - কিভাবে বাইনারি বিকল্প ব্যক্তিগত অভিজ্ঞতা অর্জন করতে\nক্লোজ যদি ওপেনের উপরে হয় তাহলে দাম বাড়ছে এবং খালি/সাদা/সবুজ বডি দ্বারা বলিঙ্গার ব্রেক দেখানো হয়। অতএব, এটি অন্যান্য সূচক, কমপক্ষে RSI এর সাথে ব্যবহার করা আবশ্যক।\nআমরা আমাদের ওয়েব অ্যাপ্লিকেশন লগ 4net ব্যবহার। 2018 সালে গোড়া থেকে ছোট ব্যবসার জন্য নতুন ব্যবসা ধারনা তালিকা। কিভাবে সীমিত স্টার্ট আপ রাজধানী একটি ব্যবসা ব্রতী শুরু করা এবং সফল হতে?\nআপনি যদি অন্যান্য ছাত্রদের সাথে আপনার নোটগুলি ভাগ করে নেওয়ার কথা মনে করেন না তবে এটি একটি অতিরিক্ত অতিরিক্ত নগদ তৈরি করার দুর্দান্ত উপায়। সেখানে এমন সাইট আছে যা আপনি আপনার নোটগুলি আপনার মূল্য সহ আপলোড করতে পারেন এবং তারপরে যখন অন্য শিক্ষার্থী তাদের ডাউনলোড করে তখন আপনাকে অর্থ প্রদান করা হয়। কোনো ইভেন্টের জন্য এবং সব অনুষ্ঠানের জন্য মূল এবং মনোরম উপহার অনেক ধারনা\nশিশুদের ট্রেনের চারপাশে কিভাবে চাকাগুলি দেখাবেন তা দেখান (আপনার বুকের সামনে আপনার হাতটি মুঠোফোনের মুঠোফোনের সাথে কিভাবে টানুন, কিভাবে ট্রেনের দরজাগুলি খোলা এবং ঘনিষ্ঠ হয় (আপনার কাঁধ বাঁধুন এবং তাদের সাথে একত্রিত করুন, আপনার বাহু ছড়িয়ে দিন এবং আবার তাদের টিপুন)। একজন নবীন ব্যবসায়ী, জন, পরিস্থিতি থেকে বেরিয়ে আসতে এবং তার বাবার কাছে ফিরে যাওয়ার সিদ্ধান্ত নিয়েছিলেন, যিনি তার প্রতিটি বলিঙ্গার ব্রেক সন্তানকে 21 হাজার (21 বছর বয়সী) জন্মদিনের উপহার দেওয়ার প্রতিশ্রুতি দিয়েছিলেন। কিন্তু পুরো সমস্যাটি হ'ল জন বয়স থেকেই আগমনের কয়েক মাস আগে, তারপরে তিনি বছরে 10% হারে তার বাবার কাছ থেকে টাকা ধার করেছিলেন। এই পরিস্থিতি আবার দেখা যায় যে রকফেলার পরিবারটি যতটা দরিদ্র হিসাবে বিবেচিত ছিল না। এবং কিছু সময়ের পর, জনসাধারণকে জানতে পেল যে বিল রকফেলার একটি বড় বড় এবং উইলিয়াম লিভিংস্টনের নামে একটি মেয়েকে বিয়ে করেছিল, যে তার চেয়ে ২0 বছর বয়সে ছোট ছিল।\nবলিঙ্গার ব্রেক - লাভজনক ট্রেডিং কৌশল\nএটি লক্ষ্য করা উচিত যে একই দূরত্ব, স্থানান্তরিত হলে এটি প্রায়শই বেশি সময় নেয়। ট্রানজিট বিমানবন্দরে অনেকগুলি পণ্য থাকলে এটি পরিবহনের জন্য সারিবদ্ধ হতে হবে এবং পণ্যগুলি "পোর্ট টিপতে পারে"। দুটি শহরগুলির মধ্যে, সরাসরি ফ্লাইট এবং ট্রানজিট ফ্লাইট উভয় হতে পারে। বলিঙ্গার ব্রেক প্রকৃত চালানে, আরও বেশি কার্যকর-কার্যকর পরিবহন পরিকল্পনা করতে মালবাহী, সময় এবং সময়কাল বিবেচনা করা প্রয়োজন। Adress: নূর ম্যানশন, গোলাপগঞ্জ চৌমোহন, পিএস- গোলাপগঞ্জ, মৌজা-ফুলবাড়ী, সিলেট


নেইমারের বিরুদ্ধে কি সাক্ষ্য দিলেন সেই মডেল কন্যা! - ঢাকা বুলেটিন\nগুঞ্জন, নাজিলার অনুমোদন ছাড়াই তার বিভিন্ন ছবি ও মেসেজ সোশ্যাল মিডিয়ায় পোস্ট করেন নেইমার। এতে সেলেকাও ফুটবলার অনলাইনে ব্যক্তিগত গোপনীয়তা লঙ্ঘন করেছেন কিনা- মূলত সেটিই খতিয়ে দেখছেন তদন্তকারীরা। ব্রাজিলিয়ান ওই নারীর আরেকটি অভিযোগ, গেল মেতে প্যারিসের একটি হোটেলে তাকে ধর্ষণ করেন নেইমার। তার আনা এ অভিযোগের তদন্ত চলতি মাসের শুরুতে স্থগিত করেছেন আদালত। কারণ পিএসজি তারকার বিরুদ্ধে যথেষ্ট প্রমাণ দিতে ব্যর্থ হন তিনি। এদিকে ধর্ষণ অভিযোগের অংশ হিসেবে নেইমারের বিরুদ্ধে সাক্ষ্য দিলেন ব্রাজিলের মডেল কন্যা নাজিলা ত্রিনদাদ। গেল বুধবার রিওডি জেনেরিও পুলিশের সাইবার অপরাধ ইউনিটে সাক্ষ্য দেন তিনি।\nSee also ব্রাজিলকে ফেভারিট মানছেন না লিওনেল মেসি কোপার সেমিফাইনালে!\nউল্টো সাও পাওলো পুলিশ চলতি সপ্তাহে নারী মডেল ত্রিনদাদের বিরুদ্ধে জালিয়াতি, বিদ্বেষ ছড়ানো ও চাঁদাবাজির অভিযোগ এনেছেন । সাক্ষ্যদান শেষে পুলিশ কার্যালয় থেকে বেরিয়ে এসে নাজিলার আইনজীবী কসমি অ্যারোজো জানান, প্যারিসের অভিযোগগুলোর প্রমাণ জোগাড় করছেন তিনি। অবশ্য শুরু থেকেই এসব অভিযোগ অস্বীকার করে আসছেন নেইমার। সাম্বা তারকার বক্তব্য, তাদের মধ্যে যা কিছু হয়েছে, তাতে দুজনেরই সম্মতি ছিল।\n← নেইমারকে ফেরাতে বার্সার সদিচ্ছা নিয়েই সন্দেহ মেসির!\nলিথুয়ানিয়ার বিপক্ষে ক্রিশ্চিয়ানো রোনাল্ডোর গোলের বন্যা! →


বাংলা কবিতার ইতিহাসে নতুন যাত্রা - কালি ও কলম\nবাংলা কবিতার ইতিহাসে নতুন যাত্রা\n২০১৯ খ্রিষ্টাব্দের বাংলা একাডেমির একুশে বইমেলায় গবেষক, প্রাবন্ধিক ও অনুবাদক সুরেশ রঞ্জন বসাক সংকলিত-সম্পাদিত ও অনূদিত কনসেনট্রেশন ক্যাম্প : কবি অ-কবি প্রত্যক্ষদর্শী ও পরোক্ষদর্শীদের কবিতাগ্রন্থটি প্রকাশিত হয়েছে। গ্রন্থটির প্রকাশক : আবুল খায়ের। প্রকাশিত হয়েছে বেঙ্গল পাবলিকেশন্স, ঢাকা থেকে। প্রচ্ছদ : সব্যসাচী হাজরা।\nসুরেশ রঞ্জন বসাক একজন নিষ্ঠাবান গবেষক-প্রাবন্ধিক ও অনুবাদক – অনেক অভিধায় তাঁকে অভিষিক্ত করা হলেও এখনকার আলোচ্য প্রসঙ্গ অনুবাদক সুরেশ রঞ্জন বসাক এবং তাঁর অনুবাদকর্ম কনসেনট্রেশন ক্যাম্প গ্রন্থ। যাঁরা অনুবাদের মাধ্যমে বাংলা সাহিত্যকে সমৃদ্ধ করার নিরন্তর প্রয়াস দেখিয়েছেন, নিঃসন্দেহে সুরেশ রঞ্জন বসাক তাঁদের একজন।\nআধুনিক বাংলা কবিতার ইতিহাসে মাইকেল মধুসূদন দত্ত, রবীন্দ্রনাথ, নজরুলকে স্বীকার বা অস্বীকার করে হলেও তিরিশি আধুনিকতাবাদী কবিতার ধারা বাংলা কবিতাকে নতুন সময় ও সম্ভাবনার দিকে ধাবিত করেছিল। এরপরও বৈশ্বিক নানা ঘটনা পৃথিবীর নানান দেশের মানচিত্রে যেমন অভিঘাত সৃষ্টি করেছিল, তেমনি কবিতার শরীরেও যুক্ত হয়েছে এসকল ঐতিহাসিক-ট্র্যাজিক ও মিথিক নানা ঘটনার আঁচড়। তাই কবিতাও নানা সময়ে নিজের রং-রূপ বা সুর-স্বর পালটেছে। আর কবিতার এই ইতিহাস আলোচনায় যুক্ত হলেই দুটি ঘটনা যুক্ত হয়ে যায় অনায়াসে; ঘটনাদুটো হলো গত শতকের দু-দুটি বিশ্বযুদ্ধ। যুদ্ধ মানেই ধ্বংস, বোমা-বারুদ-বন্দুকের ভয়াল হুংকার কিংবা ঘৃণ্য পাশবিকতা। বাস্ত্তহারা মানুষের আর্তনাদ, নারীধর্ষণ আর গণহত্যার বীভৎস রূপ চোখের সামনে ভেসে ওঠে। এ দুটি বিশ্বযুদ্ধের ফলে শিল্প-সাহিত্যের অন্যান্য শাখার মতো বিভিন্ন দেশের কবিতার সুর ও স্বরের যে-পরিবর্তন ঘটেছে তা তো নিরেট সত্য বিষয়। এমনকি বাংলাদেশের কবিতায়ও যুক্ত হয়েছে বাঁকবদলের নান্দনিকতা। শুধু কি কবিতায়, নন্দনচর্চার প্রতিটি স্বরভাষায় একরকম বাঁকবদল এনেছিল দুটি বিশ্বযুদ্ধ।\nসুরেশ রঞ্জন বসাক তাঁর অনূদিত-সম্পাদিত ও সংকলিত কনসেনট্রেশন ক্যাম্প গ্রন্থটিকে তিনটি পর্বে বিভক্ত করে কবিতাগুলোকে মলাটবদ্ধ করেছেন। ভূমিকায় গ্রন্থটির অনুবাদ প্রসঙ্গে সম্পাদক-অনুবাদক নিজে একটি অসাধারণ ভূমিকা টেনেছেন। ভূমিকা ও অনূদিত কবিতার পরম্পরার মধ্যে লুকিয়ে আছে হলোকস্টের বীভৎসতা এবং কনসেনট্রেশন ক্যাম্প কবিতার বহুমাত্রিক সুর ও স্বরের ইঙ্গিতভাষ্য। গ্রন্থটির নামকরণের উপশিরোনামে যুক্ত হয়েছে কবিতাগুলো ‘কবি অ-কবি প্রত্যক্ষদর্শী ও পরোক্ষদর্শীদের কবিতা’। কবিতাগুলো যুদ্ধকালীন কঠিন সময়ে মৃত্যুপথযাত্রীদের রচিত কবিতা। মৃত্যুর পূর্বের অনুভূতি। মূলত, দ্বিতীয় বিশ্বযুদ্ধকালে হিটলারের নাৎসি বাহিনী দ্বারা জার্মানিতে ও ইউরোপের বিভিন্ন ক্যাম্পে যুদ্ধবন্দিদের ওপর ভয়ংকর নৃশংসতা চালানো হয়েছিল, হাজার হাজার মানুষকে নিষ্ঠুরভাবে হত্যা করা হয়েছিল। ভাগ্যক্রমে কেউ কেউ বেঁচেও গিয়েছিলেন এবং নিজের জীবনের ভয়ংকর অভিজ্ঞতা বর্ণনা করেছেন কবিতা লিখে, চিরকুট লিখে। আবার অনেকেই ক্যাম্পের অন্ধকার প্রকোষ্ঠ থেকে আর কোনোদিন বের হতে পারেননি। এসব বন্দির ওপর নানারকম কঠিন পরীক্ষণও চালানো হয়েছিল। নানা পৈশাচিকতার উন্মাদনায় তাদের হত্যা করা হয়েছিল। নারীর ওপর যৌন নির্যাতন, ধর্ষণের মতো অহরহ ঘটনা তো রয়েছেই। এরকম বীভৎস পরিস্থিতির মুখোমুখি মৃত্যুপথযাত্রীরা মৃত্যুর ঠিক আগে যা লিখেছেন তা-ই কবিতা হয়ে কনসেনট্রেশন ক্যাম্পে মলাটবদ্ধ হয়েছে। কনসেনট্রেশন ক্যাম্প গ্রন্থটি তিনটি পর্বে বিভক্ত করে সম্পাদনা করেছেন সুরেশ রঞ্জন বসাক। পর্বগুলো হচ্ছে নিধন পর্ব, সাক্ষ্য পর্ব, শোক পর্ব। নিধনপর্ব সম্পর্কে সম্পাদকের অভিমত :\n‘নিধন পর্বে উঠে এসেছে মৃত জীবিত কবিদের লেখায় ধ্বংসযজ্ঞের কবিতাচিত্র। […] ইতিহাস যতভাবে ঘটনাকে পর্যবেক্ষণ করে, কবিতাও তা-ই করে। আমাদের চাক্ষুষ হয় ট্রাকে-ট্রেনে-ভ্যানে নিয়ে আসা ভীতসন্ত্রস্ত মানুষ, পরিধেয় খুলে নেওয়া, কয়েদির পোশাক পরা নম্বরধারী নামগোত্রহীন শুধু বন্দি, মানুষ নয়, অভুক্ত, শ্রম ও রোগকাতর নরকঙ্কাল, মৃত্যু মৃত্যু এবং মৃত্যু – গুলিতে, মাটিতে পুঁতে, গাছে ঝুলিয়ে, জীবন্ত পুড়িয়ে, গ্যাস চেম্বারে ঠেসে ধরে – যতভাবে মৃত্যুকে বীভৎস করা যায়।’\nপ্রতিটি পর্বের প্রারম্ভে একটি এপিগ্রাফ কবিতা যুক্ত করেছেন অনুবাদক সুরেশ রঞ্জন বসাক। আর এই প্রারম্ভিক কবিতাটির মধ্যেই যেন এই পর্বের চিত্রবীক্ষণ হয়ে ওঠে। নিধনপর্বের শুরুতে সম্পাদক যুক্ত করেছেন একটি কবিতা; এটি হচ্ছে : ‘Dead? … Not dead? …/ Alive? … Not alive?’ …/ ‘Alle Stuecke da … Jawohl lieber Mann …’/ ‘jawohl’ answers the standing corpse/ Here … I am here …’, (‘Dawn at block 30 in Dachau; Henri Pouzol)। প্রতিটি পর্বের কবিতা পাঠ করলে গা শিউরে ওঠার মতো অবস্থা হয়। ফিরে যেতে হয় দ্বিতীয় বিশ্বযুদ্ধকালে; যুদ্ধকালীন মাঠে-ময়দানে, রেলস্টেশনে কিংবা কনসেনট্রেশন ক্যাম্পের অন্ধকার প্রকোষ্ঠে, যেখানে ছিল না মানবিকতার কোনো বালাই, ছিল নির্মম পাশবিকতা আর বীভৎসতার হিংস্র খেলা। সেই বীভৎসতার মুখে দাঁড়িয়ে তাঁদের কলমে-চিরকুটে যা লেখা হয়েছে তা-ই কবিতা হয়েছে। মহাকালের পাঠককে জানিয়ে দিচ্ছে ‘হলোকস্ট’ কিংবা মহাযুদ্ধের গণহত্যার নির্মমতার কথা। হ্যাঁ, কবিতা যদি বিশেষ মুহূর্তের ব্যঞ্জনাময় উৎসারণ হয় তাহলে হলোকস্টের মুখোমুখি দাঁড়িয়ে কবি, অ-কবি যাঁরাই যা-কিছু লিখেছেন তা-ই কবিতা হয়ে উঠেছে এভাবে :\nক. হাজারখানেক, আরো বেশি এবং অনেক বেশি মানুষ\nজ্বালানি কাঠের মতো ছড়িয়ে ছিটিয়ে রাখা\nএকটি মাত্র কূপে\nওদের একসাথে সমাহিত করা হবে।\n(‘গণকবর’, ডারমাস্জা সোম)\nখ. যেখানে মড়া পোড়ানোর চুলিস্নর কালো\nগোটা দুনিয়া বিষাক্ত হয়ে পড়েছে,\nসেখানে গোলাপ ফোটানোর কী এমন\nনীল আকাশজুড়ে তীব্র বাতাস\nভয়ংকর মেঘগুলোকে তাড়িয়ে চলেছে\nকিন্তু একখ- কালো মেঘে আমি শঙ্কিত।\n(‘ডাকাউয়ে লাল গোলাপ’, ফেলিক্স   রাক)\nগ. দিনরাত শব পোড়ানোর চুলিস্ন থেকে উঠে আসা ধোঁয়া\nবিষাক্ত করছে জীবিতদের জীবন;\nআর কাছাকাছি বনের ভেতর থেকে, সূর্য ওঠার আগে,\nবন্দিদের গুলি করে মারার শব্দ ভেসে আসছে।\nখুঁটি, মাদি ঘোড়া, শেকল, ফাঁসিকাষ্ঠ\nহত্যার জন্যে এসবই হচ্ছে ওদের    সরঞ্জাম।\nশেকলে হাত-বাঁধা প্রথম বন্দি যখন     কুকুরের মতো ঝুলতে থাকে\nএসএস গার্ডদের ফুর্তি দেখে কে।\n(‘সূর্যালোকে ডাকাউ,’ ফেলিক্স রাক)\nঘ. মুমূর্ষুদের কাছ থেকে সে নিংড়ে নেয়\nনোংরা আদর চুম্বনে\nআর ঘৃণ্য যৌনকর্ম\n(‘কাপো’, মিয়ারকো জুসেপ্পি কামিয়া)\nউলিস্নখিত কবিতাগুলোতে সাধারণ মানুষের ওপর দ্বিতীয় বিশ্বযুদ্ধকালে যে নির্মম হত্যাযজ্ঞ চালানো হয়েছিল সেই বীভৎসতার রূপ ফুটে উঠেছে। যেমন : জ্বালানি কাঠের মতো মানুষকে একটি কূপে একত্রিত করে রাখা হয়েছে। এটি হত্যার প্রস্ত্ততি, একটু পরে হত্যা করা হবে। চারদিকে মড়া পোড়ানোর বিষাক্ত গন্ধে ছেয়ে গেছে। এটি একটি বন্দি ক্যাম্পের চিত্র। এরপরও পাশের বাগানে গোলাপ ফোটার দৃশ্য যেন হিংস্রতার সঙ্গে ভালোবাসার এক কঠিন বৈপরীত্য প্রকাশিত হয়েছে। এসব বন্দিকে হত্যা করার জন্য খুঁটি, মাদি ঘোড়া, ফাঁসিমঞ্চ সবই প্রস্ত্তত। সূর্য ওঠার আগেই গুলির ভয়ংকর শব্দ। এই শব্দ মানুষ হত্যার। কিংবা বন্দিদের সঙ্গে নোংরা যৌনাচার বিকৃত চুম্বন। এসব করেছে হিটলারের নাৎসি বাহিনী। মানুষের মধ্যে কী অদ্ভুত বৈপরীত্য! হলোকস্টের ভেতরেও মানুষ আশা করেছে হয়তো সে বেঁচে যাবে; আবার ফিরে যাবে আবাসে, প্রিয়জনের কাছে। হয়তো কেউ ভাগ্যবশত বেঁচেও গিয়েছিল; ফিরেওছিল নিজ আবাসে। তাঁদের এই প্রত্যাবর্তন ছিল স্বপ্নের মতো নতুন জীবন ফিরে পাওয়ার আস্বাদ। তবে কবিতার বিষয়-বর্ণনা থেকে অনুমিত হয়, বেঁচে যাওয়া মানুষের সংখ্যা খুব বেশি ছিল না। আবার অনেকে সেই বন্দি ক্যাম্পগুলোতে গ্যাসচেম্বারের আগুনে পুড়ে ছাই হয়েছে। ওদের জীবনে নেমে এসেছিল কী কঠিন যন্ত্রণা! চোখের সামনে বীভৎস মৃত্যুকে অবলোকন করতে করতে নিজেই মৃত্যুপথে ধাবিত হচ্ছে। এ এক কঠিন অনুভূতি :\nদাঁতগুলো উৎকট পচা চিবোতে থাকে\nদাঁতগুলো জিহবাকে টুকরো টুকরো\nআমি একটু নড়লে\nআমার বাঁ পাশের বন্ধুটি ধপাস পড়বে\nআমার বাঁ পাশের বন্ধুটি আজ রাতে\nমাত্র এক ঘণ্টা আগে মারা গেছে\nসেই কাকভোরে একটি মাত্র চিৎকারে\n(‘ডাকাউ বস্নক ৩০ ভোরবেলা’, হেনরি পিজল)\nক্যাম্পগুলোতে মৃত্যু কী যন্ত্রণাদায়ক ছিল তা অনুভব করা যায় কবিতাগুলো পাঠ করলে। সহজেই অনুমান করা যায়, ফলমূলের-সবজির বস্তা যেমন ট্রাক বা লরির ওপর গাদাগাদি করে রাখা হয়, ক্যাম্পগুলোর অন্ধকার প্রকোষ্ঠে মানুষকেও গাদাগাদি করে রাখা হতো। কী অদ্ভুতভাবে একজন বন্দির সঙ্গে অন্য বন্দির শরীর লেগে চ্যাপ্টা হয়ে আছে। এই কঠিন অবস্থায় একজন অন্যজনের মৃত্যু দেখেছে। এও অনুভব করছে হয়তো কিছুক্ষণ পর দম বন্ধ হয়ে তার নিজেরও মৃত্যু হবে এবং হয়েছে। এর পরও বন্দিদের মনের ভেতরে আকুলিবিকুলি করে ওঠে : ‘অন্তস্তলে আমাদের মুক্তির বীজমন্ত্র’ (‘ডোরাকাটা কয়েদির পোশাক’, এডগর কুপফার কবেরিজ) অথবা, ‘তবুও আমরা মাথা না নুইয়ে হাঁটি’ (‘ডোরাকাটা কয়েদির পোশাক’, এডগর কুপফার কবেরিজ)। এভাবেই চলেছে দ্বিতীয় বিশ্বযুদ্ধকালীন পৈশাচিক হত্যা-নির্যাতনের নগ্নতা – যা ছিল মনুষ্যত্ব, মানবিকতা ও বিবেকবোধের জলাঞ্জলি। হয়তো প্রতিটি যুদ্ধই এমন। ১৯৭১ সাল, টর্চার সেল, গণহত্যা, বধ্যভূমি স্মরণ করিয়ে দেয় পূর্ব পাকিস্তানের মানুষের ওপর কী নিষ্ঠুর গণহত্যা, ধর্ষণ, নির্যাতন চলেছিল।\nনিধনপর্বের কবিতাগুলো যদিও দ্বিতীয় বিশ্বযুদ্ধের হলোকস্টের অভিমুখী কবিদের বয়ান; তবু এই কবিতাগুলো বাংলাদেশের মুক্তিযুদ্ধের গণহত্যা, ধর্ষণ, নির্যাতনের কথা শুধু স্মরণ করে দেয় না, নতুনভাবে ১৯৭১ সালের নয় মাসে পাকবাহিনীর নিষ্ঠুর ক্যাম্পগুলোর কথা ভাবায়।\nসুরেশ রঞ্জন বসাক গ্রন্থটির দ্বিতীয় পর্বের নাম দিয়েছেন ‘সাক্ষ্য পর্ব’। এ-প্রসঙ্গে অনুবাদক ভূমিকায় উল্লেখ করেছেন : ‘[…] সাক্ষ্য পর্বের কবিতাগুলো সাক্ষাৎকারভিত্তিক। মুক্তিদাতা সেনারা যা দেখেছেন তা-ই বলেছেন নিরলংকারভাবে। এতে অতিকথন নেই, আছে মিতকথন। এতে কাব্য নেই, সাক্ষ্য আছে; মেদচর্বি নেই, শুধু রক্তমাংসের – আত্মার আর্তি আছে, বেদনা আছে।’\n(বসাক, ২০১৯ : ১৫-১৬)\nসাক্ষ্যপর্বের শুরুতে অনুবাদক প্রথম পর্বের মতো এপিগ্রাফ কবিতা যুক্ত করেছেন : ‘The past. Forgotton, I know./ The soldier’s boot … the history?/ : Mist, fog, night, sleep, sleep : / The crematorium/ So … the aquarium’s murky events.’ (Tadeusz Borowski. ‘Camp Near Munich’)। এই পর্বে যুক্ত হয়েছে যুদ্ধে নিযুক্ত ও পরবর্তী সময়ে যুদ্ধফেরত সেনাদের সাক্ষাৎকারভিত্তিক বর্ণনা। এগুলো কবিতা হয়ে না-উঠলেও কবিতার মতো; আর আনুপূর্বিক বর্ণনাকে যদি মহাকাব্যিক বলা হয় তবেও তো কম হবে না। এটাও তো স্মরণ করা দরকার, পৃথিবীর বিখ্যাত মহাকাব্যগুলো তো যুদ্ধেরই বর্ণনাযুক্ত। পুরাণে হেলেন-সীতাকে নিয়ে যুদ্ধ হলেও এসবের পেছনে তো দখলদারী মনোভাব কম ছিল না। আর সেই সামন্ততান্ত্রিক, সাম্রাজ্যবাদ কিংবা ঔপনিবেশিক চিন্তার সঙ্গে প্রথম ও দ্বিতীয় বিশ্বযুদ্ধের যোগসাজশ তো ছিলই। যুদ্ধফেরতদের বর্ণনায় যুক্ত হয়েছে হত্যাযজ্ঞের নির্মমতার চিত্র :\nক. প্রাইভেট কার সাইজের মালগাড়ি\nরবার টায়ার, চাকায় ভর্তি,\nপণ্যবাহী ট্রাক, ট্রেন,\nসর্বত্র মৃতদেহ ঠেসে রাখা,\nএকজনের ওপর আরেকজন,\nএকপাশটায় হেলে গেছে বলে\nমৃতদেহের সত্মূপ অনায়াসে দেখা যাচ্ছে।\n(‘প্রাইভেটকার সাইজের মালগাড়ি’)\nখ. মালবাহী গাড়িগুলো দেখে\nআমার ভীষণ বমি বমি লাগছিল।\nমৃত মাংসের দুর্গন্ধ,\nগায়ের সাথে লেপ্টানো মলমূত্র।\n(‘মালবাহী গাড়িগুলো দেখে’)\nগ. ইহুদি অধ্যুষিত ক্যাম্পের অংশে খ্রিষ্টানদের থাকতে দেয়া\nআরেক ধরনের সূক্ষ্ম শাস্তির ভেতরে শাস্তি।\nধরে আনা তিন ব্যক্তি নাৎসিদের বন্দি-গার্ড, কাপো\nতাই ইহুদি নেতা ওদের হত্যার অনুমতি চাইছে।\n(‘ক্যাম্পে ইহুদিদের জন্য নির্ধারিত অংশে’)\nঘ. কালো রুটি, পোড়া রুটি\nসব রকমের রুটি,\nওয়াগন বোঝাই রুটি,\nভাগ করে নেয়া বলে কোনো বিষয় নেই।\nওরা জন্তুর মতো ছিঁড়েখুঁড়ে খেতে থাকে।\n(‘কালো রুটি, পোড়া রুটি’)\nঙ. রুমের শেষ প্রান্তে একটি টয়লেট\nএক হাজার মানুষের জন্যে একটি টয়লেট।\nঅন্য প্রান্তে একটি দরজা,\nরাতেই যারা চিরনিদ্রায় গেছে\nসকালে তাদের মৃতদেহগুলোকে\nতিন-চাকার ঠেলাগাড়িতে ফেলার জন্যে\nওই একটি দরজা।\nপরের দরজাটি ডাক্তারের অফিসের,\nযেখানে একবার প্রবেশ করলেই\nমৃত হয়ে ফিরে আসতে হয়।\n(‘রুমের শেষ প্রান্তে একটি টয়লেট’)\nউলিস্নখিত প্রতিটি কবিতায় যুদ্ধফেরত সেনাদের যুদ্ধস্মৃতির কাব্যিক চিত্রকল্প যুক্ত হয়েছে। মালগাড়িতে রাবার টায়ার, চাকার সঙ্গে মানুষের মৃতদেহ ঠেসে রাখার দৃশ্য সত্যিই করুণ। ট্রাক-ট্রেন কিংবা রেলস্টেশনে মৃতদেহের সত্মূপ কিংবা\nছড়িয়ে-ছিটিয়ে চারদিকে পড়ে আছে মানুষের সারি সারি মৃতদেহ! এসব মালবাহী গাড়ি থেকে বা খোলা আকাশের নিচে পড়ে\nথাকা মৃতদেহ থেকে বেরিয়ে আসছে পচা মাংসের দুর্গন্ধ। নির্যাতনের ভেতরেও রয়েছে নানারকম সূক্ষ্ম চালাকি। ইহুদি বন্দি ক্যাম্পে খ্রিষ্টানদেরও রাখা হয়েছিল। স্বাভাবিকভাবে ইহুদি বন্দি নেতা খ্রিষ্টানদের হত্যা করতে চেয়েছিল। এসব বন্দির মধ্যেও ছড়িয়ে দেওয়া হলো সাম্প্রদায়িকতা, ধর্মীয় বিভাজন ও জাতিভেদ।\nসংকলক-সম্পাদক-অনুবাদক সুরেশ রঞ্জন বসাক কনসেনট্রেশন ক্যাম্প গ্রন্থের সর্বশেষ পর্বের নাম দিয়েছেন ‘শোক পর্ব’। এই পর্ব নিয়ে অনুবাদক অসাধারণ একটি মন্তব্য করেছেন। তাঁর উচ্চারণ : ‘ইতিহাসে যা শেষ, কবিতায় তা শুরু’ (২০১৯ : ১৬)। বিষয়টি জীবনানন্দ দাশের কবিতায় ছড়িয়ে থাকা ইতিহাসচেতনার মতো। অনুবাদকের ভাষায় : ‘ইতিহাসের পরিহাস হলো, নাৎসিরা বই পুড়িয়ে শুরু করেছিল, মানুষ পুড়িয়ে শেষ করেছে।’ (পৃ ১৬)। অনুবাদক সংকলনের ধারাবাহিকতায় শোকপর্বেও একটি এপিগ্রাফ যুক্ত করেছেন যেটি এই পর্বের কবিতাগুলোর মর্মার্থ ধারণ করেছে। শোকপর্বের এপিগ্রাফ কবিতাটি হচ্ছে : ‘If I were to begin, if I were to begin to tell you/ The half, the quarter,amere smattering of what we went through!’ (James Fenton : ‘A German Requiem’)। এই পর্বে যুক্ত করেছেন বিশ্বসাহিত্যের বিখ্যাত কবি যেমন বারটল্ট ব্রেশট, কার্ল স্যান্ডবার্গ, জন বেরিম্যান, ডাবিস্নউ এইচ অডেন, স্টিফেন স্পেন্ডার প্রমুখের কবিতা।\nঅনুবাদক যেমনটি ভূমিকায় উল্লেখ করেছেন, সুবিখ্যাত কবি হেনরিক হেইন, হেমিংওয়ে, হারমান হেসে, হাম্রলি, ফ্রয়েড, আইনস্টাইন, আঁদ্রে মার্লো, মায়াকোভস্কি, প্রম্নস্ত ও কার্ল মার্কসের গ্রন্থ নিষিদ্ধ ও পোড়ানো হয়েছিল। এর প্রধান কারণ হতে পারে কবি-শিল্পী-বোদ্ধাদের লেখায় এমন কিছু কঠিন সত্য উচ্চারিত হয় যা নাৎসিবাদ, সাম্রাজ্যবাদকে আঘাত করতে পারে। কারণ, তাঁরা রাষ্ট্রের জনগণকে একটি সত্যের ওপর দাঁড় করিয়ে দ্রোহী সুর তুলতে পারেন কবিতা-শিল্পের মাধ্যমে। এরকম সাদৃশ্যপূর্ণ অজুহাত তুলে পেস্নটো তো তাঁর ‘আদর্শ রাষ্ট্র’ থেকে কবিদের নির্বাসনে দিতে চেয়েছিলেন। সম্ভবত, পৃথিবীর কোনো শাসকই কবি-শিল্পী-বোদ্ধাদের ভালো চোখে দেখতেন না, কারণ এঁরা প্রজ্ঞাদীপ্ত মানুষ। কবিদের কাছে শাসকের অপকর্মের বিষয়গুলো ধরা পড়ে, তাই তাঁরা কঠিন সত্য উচ্চারণ করতেন। দ্বিতীয় বিশ্বযুদ্ধের বাস্তব চিত্র নিয়েও কবিরা কবিতায় শাসকদের অপকর্মের ফিরিস্তি তুলে ধরেছেন এভাবে :\nক. আমাকে পোড়াও! তিনি তাঁর গনগনে কলমে লিখলেন –\nআমি কি সবসময় সত্যি কথা লিখিনি?\nআর এখন তোমরা কিনা আমাকে মিথ্যেবাদী বানাচ্ছ?\nতার চেয়ে আমাকে পোড়াও!\n(‘গ্রন্থদাহ’, বারটল্ট ব্রেশট)\nখ. অস্টারলিজ আর ওয়াটারলুতে\nমৃতদেহগুলো সত্মূপাকৃতি করে রাখো,\nবেলচা দিয়ে মাটি চাপা দাও : আমাকে আমার কাজ করতে দাও।\nআমি ঘাস। আমি সবকিছুকে ঢেকে  রাখি।\n(‘ঘাস’, কার্ল স্যান্ডবার্গ)\nগ. ভাবলাম, আকাশে বুঝি বজ্রের গর্জন শুনলাম;\nওটা হিটলারের কণ্ঠ, ইউরোপকে উদ্দেশ করে, ‘ওদের মরতেই হবে’;\nকিন্তু ওরা তো জার্মান-ইহুদি না,     প্রিয়তমা,\nওরা তো জার্মান ইহুদি না।     [...]\nপোতাশ্রয়ে গেলাম, মালখালাসের     জায়গায় গিয়ে দাঁড়িয়ে দেখি,\nমাছগুলো সাঁতার কেটে বেড়াচ্ছে, যেন স্বাধীন ওরা :\nমাত্র দশ ফুট দূরে, প্রিয়তমা,\nমাত্র দশ ফুট দূরে।\n(‘রিফিউজি বস্নুজ’, ডাবিস্নউ এইচ অডেন)\nঘ. আমার বয়স চবিবশ\nআমাকে হত্যা করতে নেওয়া হয়েছিল,\nআমি প্রাণে বেঁচে গিয়েছিলাম।\nপরবর্তী সবকিছু শূন্যগর্ভ সমার্থক শব্দ\nপ্রেম ও ঘৃণা\nবন্ধু ও শত্রম্ন\nঅন্ধকার ও আলো।\nকী মানুষ কী পশু, হত্যা করার কায়দা   একই,\nআমি দেখেছি :\nটুকরো টুকরো করে কাটা ট্রাকভর্তি     মানুষ\nওরা বাঁচবে না।\n(‘উত্তরজীবী’, টাডিউজ রোজেউইক্স)\nঙ. চার নম্বর-এইচ, চার নম্বর সারি\nসিমেন্টের সাধারণ ধূসর বস্নকের ওপর\nভুল বানানে লেখা তোমার নাম,\nতোমার কবর নম্বর নয়শো পঁচাত্তরে ফুলের তোড়া রেখে\nআমি শপথ নিয়েছিলাম,\nতোমার মৃত্যুকে বৃথা যেতে দিব না, বাবা। […]\nদ্রম্নত ছেড়ে এলাম ডাকাউ জঙ্গলশ্মশান,\nনা, আর এখানে বসে কাঁদব না\nআমার জীবন অন্য কোথাও\nচার হাজার মাইল দূরে\nএবং হিরোশিমা থেকে চলিস্নশ বছর দূরে\nতবু - মনে হয়, মাত্র গতকাল\n(‘হিরোশিমার চলিস্নশ বছর পর’, টাটিয়ান সিংকোভেক-মেভার)\nকনসেনট্রেশন ক্যাম্প গ্রন্থে সংকলিত ও অনূদিত কবিতাগুলোর মধ্যে নানাভাবে মানুষের মৃত্যুর ভয়ংকর চিত্র খুঁজে পাওয়া যায়। সত্য বলার জন্য, সত্য লেখার জন্য কবিকে ক্যাম্পে যেতে হয়েছে, পুড়তে হয়েছে। অথবা, ব্যক্তিকবি নয়, কবির মতো অসংখ্য মানুষকে সেই ক্যাম্পে পুড়তে হয়েছে। আবার কখনো মৃতদেহগুলো সত্মূপীকৃত করে রাখা হতো, বেলচা দিয়ে মাটিচাপা দেওয়া হবে বলে। আর কবি মাটির মধ্যে মিশে যেতে চেয়েছেন, ঘাস হতে চেয়েছেন। কবি হয়তো ক্যাম্পের নরকযন্ত্রণা থেকে মৃত্তিকায় মিশে যাওয়াকে আনন্দময় বলেই ধরে নিয়েছেন আনুভূতিক ব্যঞ্জিত সুর ও স্বরে। ডাবিস্নউ এইচ অডেন তাঁর ‘রিফিউজি বস্নুজ’ কবিতায় চিত্রায়িত করেছেন হন্তারক হিটলারের ইউরোপকে উদ্দেশ করে মানুষ হত্যার হুংকার : ‘ওদেরকে মরতেই হবে’। কিন্তু তার এ-হুংকারের ভেতরে যে শুধু ইহুদিরা ছিল তা নয়। জার্মানরাও যে ছিল। বিষয়টি দাঁড়িয়েছিল ‘নগর পুড়িলে দেবালয় কি এড়ায়?’ তবে অডেন পরবর্তী স্তবকে একটি রূপকের আশ্রয় নিয়েছেন এভাবে ‘মাছগুলো সাঁতার কেটে বেড়াচ্ছে, যেন স্বাধীন ওরা’। জলের মাছগুলো স্বাধীন হলেও মৃত্তিকার মানুষগুলো পরাধীনতার শৃঙ্খলে বন্দি। কবির অসাধারণ অনুভূতি মানুষের পরাধীনতা বিষয়ে।\nটাডিউজ রোজেউইকসের কবিতায় যুক্ত হয়েছে চবিবশ বছরের যুবকের প্রাণে বেঁচে যাওয়ার কদর্য গল্প। এমন পরিস্থিতিতে কবির অনুভব মানুষ-পশু, প্রেম-ঘৃণা,\nবন্ধু-শত্রম্ন যেন মূল্যহীন সমার্থক হয়ে ওঠে। ‘হিরোশিমার চলিস্নশ বছর পর’ কবিতায় টাটিয়ান সিংকোভেক-মেভার উচ্চারণ করেছেন দ্রোহী সন্তানের আর্তি : ‘তোমার কবর নম্বর নয়শো পঁচাত্তরে ফুলের তোড়া রেখে/ আমি শপথ নিয়েছিলাম,/ তোমার মৃত্যুকে বৃথা যেতে দিব না, বাবা।’ এগুলো সবই একটি মহাযুদ্ধের বিদীর্ণচিত্র – যা কবিতার সুর-স্বরে উচ্চারিত ও উচ্চকিত হয়েছে এবং ফেলে আসা ১৯৩৯ থেকে ১৯৪৫ – এই সময়কে মহাকালের মুখোমুখি করে নতুনভাবে বিনির্মাণ করা হয়েছে। প্রতিটি কবিতাই একেকটি ট্র্যাজেডির সাক্ষী হয়েছে।\nসুরেশ রঞ্জন বসাক কনসেনট্রেশন ক্যাম্প গ্রন্থে তিনটি পর্বে মোট ১৫৯টি কবিতা অনুবাদ করেছেন। অনুবাদ করতে গিয়ে তিনি যেমন মৌলিকতার পরিচয় দিয়েছেন, একই সঙ্গে ভিনদেশি বিভিন্ন ভাষার উচ্চারণে ও প্রতিলিপিকরণে পরিচয় দিয়েছেন ভাষিক দক্ষতার। কিছু কিছু কবিতা পাঠ করলে মনেই হয় না যে এগুলো অনূদিত কবিতা; এখানেই একজন অনুবাদক হিসেবে তাঁর সার্থকতা। তেমনি একটি কবিতা :\nআমার কবরের পাশে দাঁড়িয়ে কেঁদো না,\nআমি তো সেখানে নেই; আমার ঘুম আসে না।\nআমি প্রবহমান হাজার বাতাস হয়ে গেছি,\nহয়ে গেছি তুষারের ওপর ঠিকরে পড়া হিরে\nপরিপক্ব শস্যের মাঠের ওপর দীপ্যমান সূর্য,\nআমি হয়ে গেছি হেমন্তের নম্র বৃষ্টি,\nতোমরা যখন ভোরের নৈঃশব্দ্যকে শব্দময় করো\nআমি তখন শান্ত পাখিদের ঘুম-ভাঙা বৃত্তায়মান উড়াল হয়ে যাই।\nআমি নিশীথ নক্ষত্রের নরম আলো\nআমি সেখানে নেই; আমি মরিনি।\n(‘আমার কবরের পাশে দাঁড়িয়ে কেঁদো না’, মেরি এলিজাবেথ ফ্রাই)\nশুধু তাই নয়, সুরেশ রঞ্জন বসাকের কনসেনট্রে্রশন ক্যাম্প কাব্যের উপযোগিতা নানা কারণে ব্যাপক। প্রথমত, বাংলা ভাষায় এই ধারার কবিতাচর্চা এর আগে হয়নি। তাই, বাংলা কবিতার ইতিহাসে কনসেনট্রেশন ক্যাম্প ধারার কাব্যচর্চা এদেশীয় পাঠককে কবিতাচর্চার নতুন পথ দেখাতে সমর্থ হবে। এই অনূদিত কবিতাগুলো পাঠককে নিয়ে যায় সেই দ্বিতীয় বিশ্বযুদ্ধকালে। এক্ষেত্রে পাঠক যেন ইতিহাসের সেই বর্বর সময়ের দিকে ঘাড় ফিরিয়ে পরিব্রাজকের মতো বারবার সেই হিটলারের নাৎসি বাহিনীর নির্মমতাকে আরো একবার ঘুরে দেখে আসতে পারেন। প্রতিটি কবিতার শরীরের মধ্যে লুকিয়ে আছে হলোকস্টের নির্মমতার চিহ্ন। কবিতার চিত্রকল্পের ভাঁজে ভাঁজে লেগে আছে নির্যাতিত ও মৃত্যুমুখে ধাবিত মানুষগুলোর দীর্ঘশ্বাস আর আর্তনাদের ক্ষতচিহ্ন। কবি অ-কবি প্রত্যক্ষদর্শী কিংবা পরোক্ষদর্শীদের বর্ণনাই হয়ে উঠেছে ডাকাউ, বার্গেন-বেল্সন ও বুহেনওয়াদসহ বিয়ালিস্নশ হাজার ক্যাম্প ও সাব-ক্যাম্পের নির্মমতা-পৈশাচিকতা ও পাশবিকতার চিত্র।\nদ্বিতীয়ত, বাংলাদেশের ১৯৭১ সালের মুক্তিযুদ্ধে পাকবাহিনীর গণহত্যার পরিপ্রেক্ষিতে প্রতিটি কবিতার প্রাসঙ্গিকতা অনস্বীকার্য। কনসেনট্রেশন ক্যাম্পের কবিতাগুলো স্মরণ করিয়ে দেয় ১৯৭১ সালে পাকবাহিনীর নির্মমতার কথা। বাংলাদেশের বিভিন্ন জায়গায় পাকসেনারা গণহত্যা চালিয়েছিল দিনের পর দিন। নারীদের বিবস্ত্র করে ক্যাম্পে ধর্ষণ করা হয়েছিল দিনের পর দিন। পাকবাহিনীর বিকৃত আনন্দের উন্মাদনার সঙ্গে নাৎসি বাহিনীর যে সাদৃশ্য রয়েছে তা কনসেনট্রেশন ক্যাম্পের কবিতা পাঠ করলে অনুধাবন করা যায়।\nপাকবাহিনী এদেশের সনাতন ধর্মের লোকদের টার্গেট করে যেভাবে নিঃশেষ করতে চেয়েছিল, নাৎসিরাও সেভাবে চেয়েছিল ইহুদিদের অস্তিত্ব মুছে দিতে। প্রকারান্তরে নাৎসিরা সেখানে ইহুদি, কমিউনিস্ট ও অ-জার্মান বিদ্বেষ ছড়িয়ে দিয়েছিল এবং ষাট লাখ ইহুদি ও এক কোটি সত্তর লাখ (অনার্য) সাধারণ মানুষকে নির্মূল করা হয়েছিল। পাকবাহিনীও এদেশের তিরিশ লাখ বাঙালিকে (হিন্দু-মুসলিমসহ অন্যান্য ধর্মাবলম্বী) নির্মমভাবে হত্যা করেছিল। এরকম অবস্থায় সুরেশ রঞ্জন বসাক-অনূদিত কনসেনট্রেশন ক্যাম্প কাব্যের উপযোগিতা বাংলা সাহিত্য ও বাংলাভাষী পাঠকের জন্য নিঃসন্দেহে পরম প্রাপ্তি বলা যায়। একই সঙ্গে সচেতন পাঠকের মনে সৃষ্টি করেছে এক নতুন আত্মজিজ্ঞাসা। সেটি এরকম, ১৯৭১ সালে পাকসেনারা যে-গণহত্যা করেছিল সে-সময়ের মৃত্যুপথযাত্রী শহীদদের স্মৃতিকথা, চিরকুট, কবিতা কিংবা শেষ\nকথাগুলো জাতি কি সংরক্ষণ করতে পেরেছে? অথবা, এগুলো অনুসন্ধানে কি পর্যাপ্ত গবেষণা চলছে? এরকম অনেক প্রশ্ন আর গণহত্যার নানা দৃশ্যের করুণ চিত্র ভেসে ওঠে পাঠকের মনে। সুরেশ রঞ্জন বসাকের এ-কাজ নিঃসন্দেহে বাংলার অনুবাদ সাহিত্যকে সমৃদ্ধ করেছে; কবিতার ইতিহাসে যুক্ত করেছে নতুন পথের


অনুকূল শর্তে সিঙ্গাপুর শহরে বই স্থানান্তর\nযদি আপনি একটি সক্রিয় এবং শিথিল ছুটির সংমিশ্রণ করতে চান তবে বিকেলে জঙ্গলে ঘুরে বেড়াতে যান এবং সন্ধ্যায় ভারত মহাসাগরের বেড়িবাঁধে নাচ করুন, আমরা সিঙ্গাপুরে যাওয়ার পরামর্শ দিই।\nসিঙ্গাপুরে হিন্দু ধর্ম, ইসলাম, খ্রিস্টান এবং বৌদ্ধধর্ম প্রচলিত রয়েছে। এই ধর্মগুলি একে অপরের পাশে স্বনির্ভরভাবে বিদ্যমান এবং স্থানীয় বাসিন্দা এবং পর্যটকদের দৈনন্দিন জীবনে রঙ যোগ করে। শহরটি জাতীয় traditionsতিহ্যকে সম্মান করে। গত 50 বছর ধরে একই নামের রাজধানীটি এর অর্থনৈতিক, পর্যটন এবং সাংস্কৃতিক উত্তরাধিকারে পৌঁছেছে। প্রতি বছর দশ লক্ষেরও বেশি ভ্রমণকারী এখানে আসেন।\nশহরটি তার পরিষ্কার সমুদ্র সৈকত, historicalতিহাসিক এবং সাংস্কৃতিক সৌধ, অনন্য প্রকৃতি এবং জলবায়ুর সাথে আকর্ষণ করে। অনেক পর্যটকদের জন্য সিঙ্গাপুর একটি বহিরাগত জায়গা যেখানে আপনি কমপক্ষে একবার ঘুরে দেখতে চান।\nপ্রত্যেকে এখানে উপযুক্ত পেশা পাবেন। আমরা সেন্টোসায় ওশেনারিয়ামটি দেখার পরামর্শ দিই। আপনি একটি পৃথক ভ্রমণ বুকিং করতে পারেন বা ডলফিনের সাথে সাঁতার কাটতে পারেন, ঘাতক তিমি এবং আকর্ষণীয় বেলুগাসের পারফরম্যান্সটি দেখতে পারেন। অতিথিরা বিশাল অ্যাকোরিয়াম দ্বারা বেষ্টিত: পাশে, দেয়ালের পরিবর্তে, সিলিং এবং এমনকি মেঝেতেও। অ্যাকোয়ারিয়ামে 10 হাজারেরও বেশি প্রজাতি বাস করে। দুই বছর আগে এখানে একটি সাদা হাঙ্গর শাবক আনা হয়েছিল brought তার জন্য, 40 মিটার দৈর্ঘ্য সহ একটি বিশেষ পৃথক অ্যাকোয়ারিয়াম তৈরি করেছেন।\nবিশেষ মনোযোগ মারলিয়ন পার্ক দ্বারা আকৃষ্ট হয়। কেন্দ্রটিতে রয়েছে পৌরাণিক সমুদ্র সিংহের স্মৃতিস্তম্ভ, সিঙ্গাপুরের পৃষ্ঠপোষক সাধক। এটি দেশের বর্তমান, অতীত এবং ভবিষ্যতের প্রতীক। এর উচ্চতা 8 মিটার এবং ওজন 70 টন পৌঁছায়। অঞ্চলটিতে পিকনিকের জন্য বিশেষ ঘর রয়েছে, সব জায়গাতেই দোকান এবং স্যুভেনিরের দোকান রয়েছে। সন্ধ্যায় আলোকসজ্জা এবং হালকা সংগীত অন্তর্ভুক্ত।\nবিশ্রামের পরে, আপনি একটি রাতের সাফারি যেতে পারেন। টিন্টেড জিপগুলিতে ভ্রমণকারীরা ভ্রমণের ব্যবস্থা করে এবং সূর্যাস্তের পরে পশুর জীবন সম্পর্কে আলোচনা করে। প্রাপ্ত তহবিলগুলি সাদা হাতি, মালায়ান বাঘ, টাপির এবং এশীয় সিংহের বিলুপ্তি থেকে প্রাণীদের রক্ষার জন্য তহবিলে যায়। এখানে 3000 হাজারেরও বেশি প্রজাতি বাস করে। এগুলি সাতটি ভৌগলিক অঞ্চলে বিতরণ করা হয়।\nযারা বাইরের ক্রিয়াকলাপ পছন্দ করেন তারা তানজং বিচ ক্লাবটি পছন্দ করবেন। বিকেলে তারা সাগরে সাঁতার কাটে এবং সন্ধ্যায় তারা গোলমাল ডিস্কো তৈরি করে।\nসিঙ্গাপুরে পরিবহনটি বেশ উন্নত। ভূগর্ভস্থ এবং আলো: একটি পাতাল রেল আছে। প্রথমটি চারটি লাইন নিয়ে গঠিত এবং দ্বীপের সমস্ত অঞ্চলকে সংযুক্ত করে। দ্বিতীয়টি তিনটি দিক থেকে শহর কেন্দ্রের দূরত্বে অবস্থিত। গাড়িগুলি পরিষ্কার এবং আরামদায়ক, শীতাতপ নিয়ন্ত্রিত। 50 টিরও বেশি বাস লাইন রয়েছে। ড্রাইভাররা কার্ড গ্রহণ করে না, তাই নগদ অর্থ প্রদান করা ভাল। সেন্টোসা এবং সিঙ্গাপুরের বিখ্যাত দ্বীপটি একটি মনোরেল দ্বারা সংযুক্ত। প্রতিদিন 6:00 থেকে 23:50 পর্যন্ত। পর্যটকরা মাউন্ট ফ্যাবারের তারের কার ক্যাবিনগুলি থেকে দর্শনগুলির প্রশংসা করতে পারেন।\nসিঙ্গাপুর থেকে বিমানবন্দরে কীভাবে যাবেন?\nবিভিন্ন বিকল্প আছে। উদাহরণস্বরূপ, পূর্ব পশ্চিম সবুজ এক্সপ্রেস ট্রেনটি প্রতি 15 মিনিটে 06:00 থেকে 22:00 পর্যন্ত চলে। ওপেন মিলেনিয়া টুইর বাস কম বেশি দীর্ঘ চালায়। ভ্রমণের সময় এক ঘন্টা বেশি সময় নেয়। GetTransfer.com সাইটে একটি স্থানান্তর বুকিং সেরা এবং দ্রুত বিকল্প। ড্রাইভার নির্দিষ্ট সময়ে ঠিক সময়ে পৌঁছে তাকে এয়ারপোর্টে নিয়ে যাবে।\nসিঙ্গাপুর এশিয়া এবং ইউরোপের যা কিছু রয়েছে তার মধ্যে সবচেয়ে ভাল সংমিশ্রণ। বিকেলে, নিজেকে স্থানীয় লোকের মতো অনুভব করার জন্য শহরের কোলাহলে নিজেকে নিমজ্জিত করুন এবং সন্ধ্যায় ভারত মহাসাগরের প্রশংসা করার সময় ধ্যান করুন। আমরা আপনাকে একটি উজ্জ্বল এবং মনোরম থাকার কামনা করি!\nসিঙ্গাপুর অনুবাদ করে "সিংহ শহর"। এবং সত্যই: আপনি যখন প্রথমবার এখানে আসবেন ...


ইতিহাসে জুলাই ১৯ – -বাঙালি কবি, গীতিকার, ও নাট্যকার দ্বিজেন্দ্রলাল রায় এর জন্মদিন ইতিহাসে জুলাই ১৯ – -বাঙালি কবি, গীতিকার, ও নাট্যকার দ্বিজেন্দ্রলাল রায় এর জন্মদিন – RMG BD News 24\nরবিবার, ২৪ অক্টোবর ২০২১, ০১:২৪ অপরাহ্ন\nইতিহাসে জুলাই ১৯ – -বাঙালি কবি, গীতিকার, ও নাট্যকার দ্বিজেন্দ্রলাল রায় এর জন্মদিন\nইতিহাসে জুলাই ১৯\nবাঙালি কবি, গীতিকার, ও নাট্যকার দ্বিজেন্দ্রলাল রায় এর জন্মদিন\nগ্রেগরীয় বর্ষপঞ্জি অনুসারে আজ বছরের ২০০তম (অধিবর্ষে ২০১তম) দিন। এক নজরে দেখে নিই ইতিহাসের এই দিনে ঘটে যাওয়া উল্লেখযোগ্য কিছু ঘটনা, বিশিষ্টজনের জন্ম ও মৃত্যুদিনসহ আরও কিছু তথ্যাবলি।\n১৯২৫ : এডলফ হিটলারের ‘মাইন ক্যাম্প’ গ্রন্থ প্রকাশিত হয়।\n১৯৫২ : গ্রীষ্মকালীন অলিম্পিকের উদ্বোধন।\n১৯৭২ : বাংলাদেশকে স্বাধীন রাষ্ট্র হিসেবে স্বীকৃতি দেয় মাল্টা ও ডোমিনিকান প্রজাতন্ত্র।\n১৮৬৩ : দ্বিজেন্দ্রলাল রায়, বাঙালি কবি, গীতিকার, ও নাট্যকার।\n১৮৯৩ : ভ্লাদিমির মায়াকোভস্কি, রুশ এবং সোভিয়েত কবি, নাট্যকার, শিল্পী ও চলচ্চিত্র অভিনেতা।\n১৮৯৪ : খাজা নাজিমুদ্দিন, পাকিস্তানের দ্বিতীয় গভর্নর জেনারেল ও প্রধানমন্ত্রী।\n১৮৯৯ : বলাইচাঁদ মুখোপাধ্যায়, বাঙালি সাহিত্যিক।\n১৯০০ : শৈলজারঞ্জন মজুমদার, বিশিষ্ট সঙ্গীতজ্ঞ, রবীন্দ্র সংগীত প্রশিক্ষক, রবীন্দ্র সংগীতের স্বরলিপিকার এবং বিশ্বভারতীর রসায়ন বিজ্ঞানের শিক্ষক।\n১৯১৩ : অমল সেন, তেভাগা আন্দোলনের সক্রিয় কর্মী।\n১৯৩৬ : কাজী আনোয়ার হোসেন, বাংলাদেশি লেখক, অনুবাদক, প্রকাশক, এবং জনপ্রিয় ‘মাসুদ রানা’ সিরিজের স্রষ্টা।\n১৯৩৮ : জয়ন্ত বিষ্ণু নারলিকর, ভারতীয় জ্যোতিপদার্থ বিজ্ঞানী।\n১৯৪৩ : টমাস জন সার্জেন্ট, মার্কিন অর্থনীতিবিদ, নোবেল পুরস্কার বিজয়ী।\n১৯৫০ : কিংবদন্তি অভিনেত্রী, চলচ্চিত্র নির্মাতা, সাবেক সাংসদ সারাহ বেগম কবরী।\n১৯৭১ : গুয়েতেমালীয় কবি, সাংবাদিক ও মানবাধিকার কর্মী রোমেলিয়া অ্যালারকন ফোলগার।\n২০০০ : ভারতীয় উপমহাদেশের ব্রিটিশ বিরোধী স্বাধীনতা আন্দোলনের নারী বিপ্লবী ও সাহিত্যিক কমলা দাশগুপ্ত।\n২০০৮ : বাংলাদেশি কবি, কলামিস্ট ও লেখক সমুদ্র গুপ্ত।\n২০১২ : বাংলাদেশি লেখক, নাট্যকার ও চলচ্চিত্র পরিচালক হুমায়ূন আহমেদ।\nদ্বিজেন্দ্রলাল রায় ছিলেন একজন বিশিষ্ট বাঙালি কবি, নাট্যকার ও সংগীতস্রষ্টা। তিনি ডি.এল রায় নামেও পরিচিত ছিলেন। তিনি প্রায় পাঁচশ গান রচনা করেন। এই গানগুলো বাংলা সংগীত জগতে ‘দ্বিজেন্দ্রগীতি’ নামে পরিচিত। তার বিখ্যাত গান ‘ধনধান্যে পুষ্পে ভরা’, ‘বঙ্গ আমার! জননী আমার! ধাত্রী আমার! আমার দেশ’ ইত্যাদি আজও সমান জনপ্রিয়। বেশ কয়েকটি নাটকও রচনা করেন তিনি। তার নাটকগুলো চার শ্রেণিতে বিন্যস্ত: প্রহসন, কাব্যনাট্য, ঐতিহাসিক নাটক ও সামাজিক নাটক।\nজন্মগ্রহণ করেন ১৮৬৩ সালের ১৯ জুলাই অধুনা পশ্চিমবঙ্গের নদিয়া জেলার কৃষ্ণনগরে। বাবা কার্তিকেয়চন্দ্র রায় ছিলেন কৃষ্ণনগর রাজবংশের দেওয়ান। সে বাড়িতে বহু গুণীজনের সমাবেশ হতো। কার্তিকেয়চন্দ্র নিজেও ছিলেন একজন বিশিষ্ট খেয়াল গায়ক ও সাহিত্যিক। এই বিদগ্ধ পরিবেশ বালক দ্বিজেন্দ্রলালের প্রতিভার বিকাশে বিশেষ সহায়ক হয়। তার মা প্রসন্নময়ী দেবী ছিলেন অদ্বৈত আচার্যের বংশধর। দ্বিজেন্দ্রলালের দুই দাদা রাজেন্দ্রলাল ও হরেন্দ্রলাল এবং এক বৌদি মোহিনী দেবীও ছিলেন বিশিষ্ট সাহিত্যস্রষ্টা। পারিবারিক জীবনে তিনি প্রখ্যাত হোমিওপ্যাথিক চিকিৎসক আন্দুলিয়া নিবাসী প্রতাপচন্দ্র মজুমদারের কন্যা সুরবালা দেবীকে বিবাহ করেন।\nশিক্ষা ও কর্ম\n১৮৭৮ সালে প্রবেশিকা পরীক্ষায় বৃত্তি লাভ করেন। এফ.এ পাস করেন কৃষ্ণনগর গভঃ কলেজ থেকে। পরে হুগলি কলেজ থেকে বি.এ এবং কলকাতার প্রেসিডেন্সি কলেজ (অধুনা প্রেসিডেন্সি বিশ্ববিদ্যালয়) থেকে এম.এ পাস করেন। এরপর কিছুদিন ছাপরার রেভেলগঞ্জ মুখার্জ্জি সেমিনারিতে শিক্ষকতা করার পর সরকারি বৃত্তি নিয়ে ইংল্যান্ডে যান কৃষিবিদ্যা শিক্ষা করার জন্যে। রয়্যাল এগ্রিকালচারাল কলেজ ও এগ্রিকালচারাল সোসাইটি থেকে কৃষিবিদ্যায় FRAS এবং MRAC ও MRAS ডিগ্রি অর্জন করেন। ভারতবর্ষে ফিরে তিনি জরিপ ও কর মূল্যায়ন বিষয়ে প্রশিক্ষণ গ্রহণ করেন এবং মধ্যপ্রদেশে সরকারি দপ্তরে যোগ দেন। পরে তিনি দিনাজপুরে সহকারী ম্যাজিস্ট্রেট পদে নিয়োগ পান।\nকিশোর বয়সে লেখা গানগুলোতে প্রকৃতির মনোরম সৌন্দর্য ও লাবণ্য, জগতের শোক-জরাজাত দুঃখাবসন্নতা, ঈশ্বরভক্তি এবং স্বদেশপ্রেম প্রকাশ পেয়েছে। এ পর্বের একটি গান হলো: ‘গগনভূষণ তুমি জনগণমনোহারী!/ কোথা যাও নিশানাথ, হে নীল নভোবিহারী!।’\nউনিশ শতকের শেষদিকে এবং বিশ শতকের প্রথমদিকে বাংলা গানের আধুনিকীকরণে যে পঞ্চ গীতিকবি বলিষ্ঠ ভূমিকা রাখেন, দ্বিজেন্দ্রলাল তাঁদের অন্যতম। রবীন্দ্রযুগে বাংলা কাব্যসঙ্গীতে বিভিন্ন ধারা প্রয়োগ ও আধুনিক গান রচনায় তিনি ছিলেন একজন সার্থক রূপকার।\nদ্বিজেন্দ্রলালের দুই অগ্রজই ছিলেন লেখক ও পত্রিকা সম্পাদক। তাদের ঘরে ঈশ্বরচন্দ্র বিদ্যাসাগর, মাইকেল মধুসূদন দত্ত, দীনবন্ধু মিত্র প্রমুখের যাতায়াত ছিল। এমন একটি পরিবেশে কৈশোরেই তিনি কবিতা রচনা শুরু করেন। ১৯০৫ সালে তিনি কলকাতায় ‘পূর্ণিমা সম্মেলন’ নামে একটি সাহিত্য সংগঠন প্রতিষ্ঠা করেন। ১৯১৩ সালে তিনি ভারতবর্ষ পত্রিকার সম্পাদকের দায়িত্ব নেন। অল্প বয়স থেকেই কাব্য রচনার প্রতি তার ঝোঁক ছিল।\nদ্বিজেন্দ্রলাল রচিত কাব্যগ্রন্থগুলোর মধ্যে জীবদ্দশায় প্রকাশিত আর্যগাথা (১ম ও ২য় ভাগ) ও মন্দ্র বিখ্যাত। নাটকগুলোর মধ্যে উল্লেখযোগ্য হলো- একঘরে, কল্কি-অবতার, বিরহ, সীতা, তারাবাঈ, দুর্গাদাস, রাণা প্রতাপসিংহ, মেবার-পতন, নূরজাহান, সাজাহান, চন্দ্রগুপ্ত, সিংহল-বিজয় ইত্যাদি। ইংল্যান্ডে থাকাকালীন ১৮৮৬ সালে প্রকাশিত হয় তার একমাত্র ইংরেজি কাব্যগ্রন্থ Lyrics of Ind।\nসাহিত্যে তার দেশপ্রেমের পরিচয় প্রকাশ পেয়েছে। পাঠান-মুঘল সম্রাটদের বিরুদ্ধে দেশের ভারতীয় মানুষের স্বাধীনতার লড়াইয়ের মর্মস্পর্শী বিবরণ বার বার তার নাটকগুলোতে প্রকাশিত হয়েছে।\nদ্বিজেন্দ্র রচিত প্রহসন, কাব্যনাট্য, ব্যঙ্গ ও হাস্যরসাত্মক কবিতাও রয়েছে। জীবনের শেষ দশ বছর তিনি প্রধানত নাটক রচনা করেন। পৌরাণিক, সামাজিক, ঐতিহাসিক সব ধরনের নাটক রচনায়ই তিনি অসাধারণ দক্ষতা দেখিয়েছেন। হাস্যরসে তিনি অসামান্য পারঙ্গমতা প্রদর্শন করেছেন। হাস্যরসে লেখা তার দুটি লাইন-\n‘স্ত্রীর চেয়ে কুমীর ভাল বলেন সর্বশাস্ত্রী\nধরলে কুমীর ছাড়ে বরং, ধরলে ছাড়ে না স্ত্রী’।\nদ্বিজেন্দ্রলাল ছিলেন একজন স্বাধীনচেতা মানুষ; এজন্যে কর্মক্ষেত্রে তিনি অনেক সুযোগ-সুবিধা থেকে বঞ্চিত হন। ১৮৯০ সালে বর্ধমান এস্টেটের সুজামুটা পরগনায় সেটেলমেন্ট অফিসারের দায়িত্ব পালনকালে তিনি প্রজাদের স্বার্থে ছোটলাটের বিরোধিতা করতে কুণ্ঠিত হননি।\n১৯১৩ সালের ১৭ মে তিনি কলকাতায় মৃত্যুবরণ করেন।\nফরিদপুরে টিকা সংকট, কার্যক্রম স্থগিত\nচিনি বারুদের চেয়েও বিপজ্জনক!


Price dropped, Gold import incised - Anandabazar\nPrice dropped, Gold import incised\nGold price Dropped: সোনার গয়না কিনতে চান? এই তো সুযোগ! কমছে দর, বাড়ছে বিক্রি, ঘুরে দাঁড়াচ্ছে ব্যবসা\nমুম্বই ০৭ সেপ্টেম্বর ২০২১ ০৬:৩৫\nকয়েক মাস আগে পর্যন্তও সোনার দাম বাড়ছিল লাফিয়ে লাফিয়ে। দেশের বিভিন্ন শহরে প্রতি ১০ গ্রাম হলুদ ধাতু পার করেছিল ৫০,০০০ টাকা। কিন্তু তাতে ব্যবসায়ী বা কারিগর, লাভ হয়নি কোনও পক্ষেরই। কারণ, গয়না বা ধাতব সোনা নয়, লগ্নিপণ্য হিসেবে তার চাহিদা বৃদ্ধি পাওয়ায় মাথা তুলেছিল দাম। তার ফলে চাপ বেড়েছিল ক্রেতারও। অতিমারির দ্বিতীয় ঢেউ পার করে এখন আবার অন্য ছবি। সোনার দাম সর্বকালীন উচ্চতার তুলনায় এখন প্রায় ১২% নীচে। তার ফলে সাধারণ ক্রেতার কাছে ওই ধাতু এবং গয়নার চাহিদা যেমন বেড়েছে, তেমনই উৎসবের মরসুমের আগে মজুত ভান্ডারকে পোক্ত করার দিকে জোর দিয়েছেন ব্যবসায়ীরা। ফলে তার চাহিদার পাশাপাশি বেড়েছে সোনার আমদানিও। ব্যবসায়ীদের আশা, আগামী কয়েক মাসে ক্রেতাদের কেনাকাটা আরও বাড়বে। উল্লেখ্য, সোমবার কলকাতায় প্রতি ১০ গ্রাম (২৪ ক্যারাট) পাকা সোনার দর ছিল ৪৮,২৫০ টাকা (জিএসটি বাদে)।\nসরকারি সূত্রের দেওয়া তথ্য অনুযায়ী, অগস্টে দেশে সোনার আমদানি হয়েছে প্রায় ১২১ টন। ভারতীয় মুদ্রায় প্রায় ৪৬,০০০ কোটি টাকা। যা গত পাঁচ মাসের সর্বোচ্চ। আগের বছরের একই সময়ে তা ছিল ৬৩ টন। সোনা ব্যবসায়ী মহল মনে করছে, সেপ্টেম্বরেও আমদানি ৮০ টনের কাছাকাছি থাকতে পারে।\nসোনা ব্যবসায়ীদের ব্যাখ্যা, অতিমারির জন্য ব্যবসা ভাল রকম ধাক্কা খেয়েছিল। গত বছর বিয়ে-সহ বাড়ির বিভিন্ন অনুষ্ঠান স্থগিত রেখেছিলেন অনেকেই। দীর্ঘদিন ধরে উঁচু দামও সাধারণ ক্রেতাদের হাত বেঁধে রেখেছিল। সেই সমস্ত পুরনো চাহিদা জমছিল অনেক দিন ধরে। এ বারের উৎসবের মরসুমের আগে তার কিছুটা অংশ হলেও কেনাকাটায় পরিণত হয়েছে। তাই নিচু দামের সুবিধা নিয়ে গত মাসে সোনার মজুত বাড়িয়েছেন ব্যবসায়ীরা। কলকাতার পাইকারি সোনা ব্যবসায়ী হর্ষদ অজমেঢ়ার কথায়, ‘‘অগস্টে সোনার খুচরো ব্যবসা ভাল হয়েছে। করোনার সংক্রমণ অনেকটা কমায় মানুষ বাড়ির বাইরে বেরিয়ে কেনাকাটা করেছেন।’’\nGold Prices Kolkata Gold


আজ বিশ্ব শরণার্থী দিবস ; ৩২টি ক্যাম্পের রোহিঙ্গাদের স্বদেশ ফেরা অনিশ্চিত! - SSTV\nআজ বিশ্ব শরণার্থী দিবস ; ৩২টি ক্যাম্পের রোহিঙ্গাদের স্বদেশ ফেরা অনিশ্চিত!\nআজ বিশ্ব শরণার্থী দিবস। দেশে ফেরা নিয়ে এখনো অনিশ্চয়তায় রয়েছে রোহিঙ্গারা। প্রতিবছরের ২০ জুন দিবসটি আসে । কিন্তু উখিয়া- টেকনাফে অবস্থানরত রোহিঙ্গাদের দেশে ফেরা নিয়ে অনিশ্চয়তায় রোহিঙ্গারা। তারা জানে না কবে তাদের স্বদেশ মিয়ানমারে ফিরতে পারবে। আন্তর্জাতিক মহলের নানা তৎপরতা সত্ত্বেও প্রত্যাবাসন নিশ্চিত না হওয়ায় এ অনিশ্চয়তা দেখা দিয়েছে রোহিঙ্গাদের মাঝে।\nরোহিঙ্গারা বলছেন, মিয়ানমার সরকারের দমন নিপীড়নের শিকার হয়ে বাপ-দাদার ভিটেমাটি ছেড়ে শরণার্থী হয়েছি। জীবন ধারণের উপকরণসহ সবদিক দিয়ে সুখে থাকলেও মনটা পড়ে আছে রাখাইনে। কিন্তু, আন্তর্জাতিক মহলের দীর্ঘ প্রচেষ্টা সত্ত্বেও নিরাপদ ও মানসম্পন্ন প্রত্যাবাসন পিছিয়ে গেছে বার বার। এছাড়াও বিশ্বব্যাপী করোনা ভাইরাস নিয়ে দাতা দেশগুলো ব্যস্ত হয়ে পড়ায় ঘুর অন্ধকারে রয়েছে রোহিঙ্গা প্রত্যাবাসন। চাপা পড়ে আছে রোহিঙ্গা প্রত্যাবাসনের সব কার্যক্রম। এ কারণে সব ধরনের অপরাধ থেকে পার পেয়ে যাবে মিয়ানমার সরকার।\nউখিয়ার কুতুপালং টিভি টাওয়ার সংলগ্ন ৭ নম্বর রোহিঙ্গা ক্যাম্পের মাঝি মোহাম্মদ ইদ্রিস বলেন, ২০১৭ সালের ২৫ আগস্ট মিয়ানমারে সংঘটিত ঘটনায় প্রাণ রক্ষায় এসেছিলাম, এবার ফিরে যেতে চাই। সহযোগিতা যতই পাইনা কেন, শরণার্থী জীবন ভাল লাগে না। গরমে রোহিঙ্গা বস্তিতে থাকলেও মনটা রাখাইনে পড়ে থাকে। আমরা স্বপ্ন দেখি রাখাইনে ফিরে যাবার। কিন্তু, দিন যতই যাচ্ছে ততই অনিশ্চিয়তায় পড়ে যাচ্ছি আমরা। রোহিঙ্গা কমিউনিটি নেতা মাস্টার আব্দুর রহিম বলেন, জানিনা আমাদের দেশ মিয়ানমারে কবে ফিরতে পারব। এমনিতেই মিয়ানমারের নানা টালবাহানা, বিশ্ব সম্প্রদায়ের সদিচ্ছার অভাব, তার উপর মরণব্যাধি করোনাভাইরাস ঘোর অন্ধকারের দিকে নিয়ে আসলো রোহিঙ্গা প্রত্যাবাসন। এ কারণে রোহিঙ্গা প্রত্যাবাসন আদৌ হবে কিনা জানে না কেউ।\nএকই কথা বলছেন উখিয়ার কুতুপালং রোহিঙ্গা ক্যাম্পের মাঝি মাহমুদুল করিম, বালুখালী রোহিঙ্গা ক্যাম্পে মিনারা বেগম, লম্বাশিয়া রোহিঙ্গা ক্যাম্পের সৈয়দ করিম, মধুরছড়া রোহিঙ্গা ক্যাম্পে দিল মোহাম্মদ, বালুখালী রোহিঙ্গা ক্যাম্পের লালু ও ফয়েজ উল্লাহ মাঝিসহ অনেকেই। তারা বলেছেন, আমাদের আশ্রয়দাতা দেশ বাংলাদেশ সরকার আপ্রাণ চেষ্টা চালিয়ে যাচ্ছে রোহিঙ্গা প্রত্যাবাসন করার জন্য। কিন্তু মিয়ানমারের চলছাতরির ফাঁদে পুরো আন্তর্জাতিক সম্প্রদায়।\nএদিকে, রোহিঙ্গাদের ভরণপোষণ, নিরাপত্তা ও উগ্রপন্থি তৎপরতায় জড়িয়ে পড়া ঠেকানো নিয়ে বাংলাদেশ ও আন্তর্জাতিক সম্প্রদায় উদ্বিগ্ন হয়ে পড়লেও নিজ দেশে তাদের প্রত্যাবাসন অনিশ্চিত হয়ে পড়েছে। বিভিন্ন দেশের আর্থিক সহায়তাও কমে আসছে। ফলে রোহিঙ্গাদের নিয়ে সংকট আরও গভীরতর হচ্ছে। দিন যতই গড়াচ্ছে বিশ্বের বিশাল এই রোহিঙ্গা ক্যাম্পে বাড়ছে অস্থিরতা। বাড়ছে খুনখারাবি থেকে শুরু করে নানা অপরাধ। স্থানীয় লোকজনও ধৈর্য হারাচ্ছে। কক্সবাজার রোহিঙ্গা প্রতিরোধ ও প্রত্যাবাসন কমিটির সভাপতি উপজেলা পরিষদ চেয়ারম্যান অধ্যক্ষ হামিদুল হক চৌধুরী বলেন, এমনিতে নানা কারণে বাংলাদেশে বসবাসরত রোহিঙ্গা শরণার্থীদের মিয়ানমারে ফেরার বিষয়টি ঝুলে আছে। এর উপর বিশ্বব্যাপী করোনা ভাইরাস এর প্রভাব। এতে রোহিঙ্গা প্রত্যাবাসনের বিষয়টি চাপা পড়ে আছে। তিনি বলপন, বাংলাদেশ- মিয়ানমারের জয়েন ওয়ার্কিং কমিটি বিভিন্ন সময়ে বিভিন্নভাবে একাধিক বৈঠকের পরও রোহিঙ্গা প্রত্যাবাসন আলোর মুখ দেখেনি। রোহিঙ্গা ফেরাতে মিয়ানমারের সদিচ্ছার অভাব রয়েছে। প্রত্যাবাসন নিশ্চিতে কূটনৈতিক তৎপরতা বাড়ানো দরকার। এভাবে আন্তর্জাতিক সম্প্রদায়ের মাধ্যমে মিয়ানমার সরকারের ওপর চাপ সৃষ্টি করা না গেলে রোহিঙ্গা সমস্যার সমাধান কোন দিনও হবে না।\nজেলা প্রশাসক মো. কামাল হোসেন বলেন, রোহিঙ্গাদের নিয়ে সরকারের উর্ধ্বতন কর্তৃপক্ষ আন্তর্জাতিক ভাবে কূটনৈতিক তৎপরতা অব্যাহত রেখেছেন। প্রতিবেশী হিসেবে মিয়ানমারের সাথে সুসম্পর্ক বজায় রেখে রোহিঙ্গা সমস্যা সমাধানে পররাষ্ট্র মন্ত্রণালয় কাজ করছে। তবে করোনার কারণে আজ আন্তর্জাতিক শরণার্থী দিবস আনুষ্ঠানিকভাবে পালিত হচ্ছে না। উল্লেখ্য, বাংলাদেশে রোহিঙ্গাদের আগমন শুরু হয় ১৯৭৮ সালে। এরপর থেকে কারণে-অকারণে দলে দলে অনুপ্রবেশ করে রোহিঙ্গারা। সর্বশেষ ২০১৬ সালের ৯ অক্টোবর ও ২০১৭ সালের ২৫ আগস্টের পর থেকে বাংলাদেশে রোহিঙ্গাদের ভয়াবহ আগমন ঘটে। রাখাইনে সহিংস ঘটনায় প্রাণবাঁচাতে পালিয়ে আসে সাড়ে ৭ লাখ রোহিঙ্গা। নতুন-পুরাতন মিলিয়ে ১১ লাখ ১৮ হাজার ৫৫৭ জন রোহিঙ্গা উখিয়া-টেকনাফের ৩২টি রোহিঙ্গা ক্যাম্পে আশ্রয় নিয়ে সব ধরণের সুযোগ সুবিধা পাচ্ছে।


Others - অন্যান্য Archives - SportsOnly অন্যান্য Archives - SportsOnly - SportsOnly\nকরোনাভাইরাসের কারণে ব্যাপক লোকসানের মুখে সাকিব\nচীনে মহামারী আকার ধারণ করেছে প্রাণঘাতী করোনাভাইরাস। দেশটিতে লাফিয়ে লাফিয়ে বাড়ছে এই ভাইরাসে আক্রান্ত হয়ে মৃতের সংখ্যা। করোনাভাইরাসের প্রাদুর্ভাব ঠেকাতে চীনের সঙ্গে বাণিজ্য যোগাযোগ বিচ্ছিন্ন করেছে গোটা বিশ্ব। এদিকে এখন পর্যন্ত বাংলাদেশে করোনাভাইরাসে আক্রান্তের বিষয়টি নিশ্চিত না হলেও চীনের সঙ্গে বাণিজ্যে প্রভাব পড়েছে। প্রাণঘাতী করোনাভাইরাসের প্রভাবে বাংলাদেশের কাঁকড়া ও কুঁচে... বিস্তারিত\nশ্রীলঙ্কার জার্সিতে কচ্ছপ কেন, জানলে অবাক হবেন!\nআসছে ৩০ মে পর্দা উঠতে যাচ্ছে ক্রিকেটের মহারণ আইসিসি ওয়ানডে বিশ্বকাপের। ইংল্যান্ড অ্যান্ড ওয়েলসে অনুষ্ঠিত হবে বিশ্বকাপের ১২তম আসর। এবারের আসরে ফেবারিটের দৌঁড়ে পিছিয়ে থাকলেও জার্সি দিয়ে সমর্থকদের মন জয় করে নিয়েছে শ্রীলঙ্কান ক্রিকেট বোর্ড। শুধু শ্রীলঙ্কা নয়, বাংলাদেশ-ভারতসহ অনেক দেশের সমর্থকরাই লঙ্কানদের রুচির প্রশংসা করছেন। জার্সির ডিজাইনের চেয়ে বেশি... বিস্তারিত\nখ্যাতির চূড়া থেকে পতন যেসব ক্রীড়া তারকার\nক্রীড়ায় অর্জনের হাত ধরে খ্যাতি ও সফলতা আসে। তবে এক্ষেত্রে সবচেয়ে প্রতিভাধররাও কেলেঙ্কারি ও অপরাধমূলক কর্মকাণ্ড থেকে বাইরে থাকে না। নিজেদের ভাবমূর্তি নস্যাৎকারী খ্যাতিমান ক্রীড়া তারকাদের এক জায়গায় তুলে ধরা হলো। ধর্ষণের অভিযোগ রোনালদোর বিরুদ্ধে পর্তুগালের ফুটবল মহাতারকা ক্রিস্টিয়ানো রোনালদোর বিরুদ্ধে ধর্ষণের অভিযোগ এনেছেন মার্কিন মডেল ক্যাথরিন মায়োর্গা। ... বিস্তারিত\nমাশরাফি-মাহমুদউল্লাহরা উন্মোচন করলেন ‘ব্রাজিল’\nমাশরাফি বিন মুর্তজা দিয়াগো ম্যারাডোনার ‘ডাই হার্ট’ ফ্যান। তার কাছে মেসি কিংবা রোনালদোর চেয়েও যোজন-যোজন এগিয়ে ম্যারাডোনা। তবে রোনালদিনহোও রয়েছে তার মনের গভীর এক কোণে। মাহমুদউল্লাহ রিয়াদও তাই। আর্জেন্টিনার বিশাল ভক্ত জাতীয় দলের এই অলরাউন্ডার। দুজন একই মেরুতে থাকলেও তামিম ইকবাল আবার ভিন্ন মেরুতে। তার পছন্দ সাম্বার দেশ ব্রাজিল।... বিস্তারিত\nছিনতাই এড়াতে ফেসবুকে সাইক্লিস্টদের গ্রুপ\nখিলক্ষেত থানা থেকে বিমানবন্দর মোড় পর্যন্ত পথটুকু এখন আর কোনো সাইকেলচালক একাকী যাতায়াত করেন না। ছিনতাইকারীদের ভয়ে তাঁরা চলেন দল বেঁধে। আইনশৃঙ্খলা রক্ষাকারী বাহিনীর দ্বারস্থ হয়েও কোনো প্রতিকার না পেয়ে নিজেদের নিরাপত্তায় এই উদ্যোগ তাঁরা নিয়েছেন। এ ক্ষেত্রে তাঁরা ব্যবহার করছেন সামাজিক যোগাযোগমাধ্যম ফেসবুককে। ‘ডার্ক কমিউটার’ নামে একটি গ্রুপ খুলে... বিস্তারিত\nকতটা উদাসীন বাংলাদেশের খেলোয়াড়!\nস্পোর্টসঅনলি ডেস্ক: দীর্ঘ ৩২ বছর পর বুধবার ঢাকার মাওলানা হকি স্টেডিয়ামে পর্দা উঠল এশিয়া কাপ হকির। ঢাকঢোল বাজিয়ে শুরু হল আন্তর্জাতিক এই টুর্নামেন্ট। এ উপলক্ষে শুধু স্টেডিয়াম নয়, পুরো অঙ্গনেই সাজ সাজ রব। কিন্তু আন্তর্জাতিক এই আসর নিয়ে বাংলাদেশের খেলোয়াড় যে কতটা উদাসীন, তা বোঝা গেল বাংলাদেশ হকি দলের... বিস্তারিত\nকলসিন্দুরের ফুটবলার সাবিনা আর নেই\nফুটবল ডেস্ক : ময়মনসিংহের ধোবাউড়া উপজেলার প্রত্যন্ত গ্রাম কলসিন্দুর থেকে উঠে আসা ফুটবলার সাবিনা খাতুন আর নেই। তিন দিনের জ্বরে ভুগে মারা গেছে দেশের উদীয়মান এই কিশোরী ফুটবলার (ইন্না লিল্লাহি … রাজিউন)। সাবিনা ছিল কলসিন্দুর স্কুল অ্যান্ড কলেজের নবম শ্রেণির ছাত্রী। চোখে স্বপ্ন ছিল ফুটবলার হওয়ার। কিন্তু সেই স্বপ্নটা... বিস্তারিত\nমায়েরাই আসল অল-রাউন্ডার: সাকিব\nস্পোর্টস অনলি ডেস্ক: আজ (মে মাসের দ্বিতীয় রোববার) বিশ্ব মা দিবস। মাকে সম্মান জানানোর দিন। মানব ইতিহাসের শুরু থেকেই ’মা’ একটি গুরুত্বপূর্ণ শব্দ হিসেবে বিবেচিত। মা, আম্মা, মাদার, মম, মাম— যাই বলি না কেন, একজন সন্তানের কাছে তার মায়ের চেয়ে অধিক প্রিয় কোনো কিছুই এই পৃথিবীতে নেই। তাই যুগ যুগ... বিস্তারিত\n৩৩৯ ক্রীড়াবিদকে প্রধানমন্ত্রীর সংবর্ধনা\nস্পোর্টস অনলি ডেস্ক: দেশের কৃতি ক্রীড়াবিদদের সংবর্ধনা দিয়েছেন প্রধানমন্ত্রী শেখ হাসিনা। রোববার সন্ধ্যায় গণভবনে ৩৩৯ ক্রীড়াবিদকে সংবর্ধনা দেন ক্রীড়াপ্রেমী প্রধানমন্ত্রী। এ সময় প্রত্যেকের হাতে ১ লাখ টাকা করে আর্থিক পুরস্কার তুলে দেন তিনি।... বিস্তারিত\nপ্রধানমন্ত্রীর সংবর্ধনা পাচ্ছেন ৪০০ ক্রীড়াবিদ\nস্পোর্টস অনলি ডেস্ক: আন্তর্জাতিক অঙ্গনে গত ছয় মাসে বাংলাদেশকে প্রতিনিধিত্ব করা ক্রীড়াবিদদের সংবর্ধনা দেবেন প্রধানমন্ত্রী শেখ হাসিনা।... বিস্তারিত


অবিশ্বাস্য হলেও সত্য, জেলেদের মাছ ধরতে সাহায্য করে এই ডলফিন! - Natore News | নাটোর নিউজ | ২৪ ঘন্টাই সংবাদ | বিনোদন খবর\nHome অন্যান্য অবিশ্বাস্য হলেও সত্য, জেলেদের মাছ ধরতে সাহায্য করে এই ডলফিন!\nঅবিশ্বাস্য হলেও সত্য, জেলেদের মাছ ধরতে সাহায্য করে এই ডলফিন!\nNews Desk January 01, 2018 অন্যান্য,\nমাছ ধরতে টোপ হিসেবে কেচো বা পিপড়ার মত নানা ধরণের প্রাণীর ব্যবহার আছে পৃথিবীর নানা দেশে। এশিয়ার দেশগুলোতে মাছ ধরতে ভোদড় ব্যবহারের কথাও শোনা যায়। কিন্তু কেউ মাছ ধরতে ডলফিনকে কাজে লাগাচ্ছে এমন শোনা যায়নি। কিন্তু অভূতপূর্ব এই ঘটনা ঘটছে ব্রাজিলের দক্ষিণাঞ্চলে, সেখানে ডলফিন জেলেদের মাছ ধরতে সাহায্য করছে। সেই রিও ডি জেনিরো থেকে কয়েক মাইল দূরে নদীতে মাছ ধরেন লুকাস ফার্নান্দেজ। তিনি বলছিলেন ডলফিনগুলোর সঙ্গে জেলেদের বোঝাপড়া চমৎকার। তিনি জানান, ডলফিনগুলোর আলাদা নাম আছে। বোরাচা, ব্যাটম্যান, জ্যাক, স্কুবি, কারোবা, অ্যাভালানস—এরকম সব নাম। “ওরা করে কি, মরার ভান করে আস্তে আস্তে ভাসে, যাতে অন্য মাছ কাছে আসে। যখন পর্যাপ্ত মাছ চলে আসে কাছে, তখন ডলফিনগুলো পানির ওপর লাফিয়ে উঠে আমাদের সংকেত দেয়। আমরা তখন জাল ফেলি।” কিন্তু ডলফিনেরা নিয়মিত এমন একটি কাজ কেন করে থাকে? মেরিন বায়োলজিস্ট বা সামুদ্রিক প্রাণীবিজ্ঞানী ড. পেদ্রো ভলমার ডে কাস্টিলহো বলছেন, এটা হয়ত ডলফিনগুলো নিজেদের দৈনন্দিন কাজের অংশ হিসেবে করে থাকে।\n“এটা হয়ত নিত্যদিনকার খেলার অংশ হিসেবে করে ডলফিনগুলো। তাছাড়া প্রতিবার মাছ ধরার পর জেলেরা ওদের খাবার দিচ্ছে, সেটাও ওরা বুঝে গেছে, যে নির্দিষ্ট কিছু খেলার পর খাবার পাওয়া যায়। আমার বিশ্বাস এটি ডলফিনগুলোকে এক ধরণের সামাজিক প্রশান্তিও দেয়।”\nকিন্তু সাম্প্রতিক সময়ে দেখা গেছে, সমুদ্র সৈকতে কয়েকদিন পর পরই একটি দুটি করে ডলফিনের মৃতদেহ ভেসে উঠছে। প্রানীবিদ এবং সংরক্ষণবাদীরা পরীক্ষা করে দেখতে পেয়েছেন, মৃত ডলফিনের অনেকগুলোর গায়ে, মুখে বা পাখনায় মাছ ধরার জালের দাগ।\nএখন মাছ ধরতে সাহায্য করতে গিয়ে জেলেদের জালে আটকা পড়ছে ডলফিন, না অবৈধভাবে ডলফিন শিকার করতে চায় যারা, তাদের ফাঁদে পড়ছে আমোদপ্রিয় এই প্রাণীটি–এ নিয়ে উদ্বেগ বাড়ছে।\nতাদের সন্দেহ সাগর, নদী বা বড় হ্রদের কাছাকাছি অবস্থিত ছোটোখাটো জলাশয়গুলোতে, যেখানে মাছ শিকারে নিষেধাজ্ঞা রয়েছে, সেসব জায়গায় অবৈধ শিকারিরা অনেক সময় অবৈধভাবে গোপনে জাল পেতে রাখে। তাতে আটকা পড়ে ডলফিনেরা প্রায়ই আহত হচ্ছে, এবং মারা যাচ্ছে।\nকিন্তু পরিবেশবাদীরা বলছেন, জেলেরা যেভাবে মাছ ধরার জন্য ডলফিনদের কাজে লাগায়, তাতে জেলেরা অবৈধ ডলফিন শিকারের হাত থেকেও ওদের রক্ষা করে যাচ্ছে। কারণ প্রতিদিনকার এক ধরণের নজরদারি থাকছে এ কাজের মাধ্যমে।\nতাছাড়া জেলেরা বলছেন, এই ডলফিনগুলো যেহেতু তাদের রোজগারের ব্যবস্থা করে, সে কারণে এদের ভালোমন্দের ব্যপারে তারা বেশ সচেতনও। কারণ তারা জানেন, ডলফিন না থাকলে তাদের রোজগার বন্ধ হয়ে যাবে।\nBy News Desk at January 01, 2018


করোনাভাইরাস: দেশে গত ২৪ ঘণ্টায় ২৯ জনের মৃত্যু, শনাক্ত ৩,২৮৮ | Dhaka Tribune Bangla\nপ্রকাশিত ০২:৪৬ দুপুর জুলাই ৪, ২০২০\nশনিবার (৪ জুলাই) দুপুরে স্বাস্থ্য অধিদপ্তরের নিয়মিত অনলাইন বুলেটিনে এই তথ্য জানান স্বাস্থ্য অধিদপ্তরের অতিরিক্ত মহাপরিচালক অধ্যাপক ডা. নাসিমা সুলতানা\nদেশে শুক্রবার (৩ জুলাই) থেকে শনিবার (৪ জুলাই) পর্যন্ত ২৪ ঘণ্টায় নতুন করে আরও ২৯ জন করোনাভাইরাস আক্রান্ত রোগী মারা গেছেন৷ একই সময়ে নতুন করে আরও ৩,২৮৮ জন শনাক্ত হয়েছেন। নিহতদের মধ্যে আটজন নারী ও ২১ জন পুরুষ।\nফলে এনিয়ে দেশে এখন পর্যন্ত করোনাভাইরাসে মোট আক্রান্তের সংখ্যা দাঁড়িয়েছে ১ লাখ ৫৯ হাজার ৬৭৯ জন। পাশাপাশি ভাইরাসটিতে আক্রান্ত হয়ে এপর্যন্ত মারা গিয়েছেন ১,৯৯৭ জন।\nশনিবার দুপুরে স্বাস্থ্য অধিদপ্তরের নিয়মিত অনলাইন বুলেটিনে এসব তথ্য জানান স্বাস্থ্য অধিদপ্তরের অতিরিক্ত মহাপরিচালক অধ্যাপক ডা. নাসিমা সুলতানা।\nতিনি জানান, দেশের ৭১টি ল্যাবের মধ্যে ৬৪টি থেকে তথ্য পাওয়া গেছে। এতে গত ২৪ ঘণ্টায় নমুনা সংগ্রহ করা হয়েছে ১৩ হাজার ৮৭১টি এবং পরীক্ষা করা হয়েছে ১৪ হাজার ৭২৭টি নমুনা।\nকরোনাভাইরাস সংক্রমণ থেকে একদিনে সুস্থ হয়েছেন আরও ২ হাজার ৬৭৩ জন। এখন পর্যন্ত মোট সুস্থ হয়েছেন ৭০ হাজার ৭২১ জন।\nঅন্যদিকে, বিশ্বব্যাপী করোনাভাইরাসে আক্রান্তের সংখ্যা শনিবার সকাল পর্যন্ত বেড়ে দাঁড়িয়েছে ১ কোটি ১০ লাখ ৪৭ হাজার ২১৭ জনে। শুক্রবার আক্রান্তের সংখ্যা ১ কোটি ৮ লাখের কিছু বেশি থাকলেও একদিনের ব্যবধানে তা বেড়েছে দুই লাখেরও বেশি।\nজন্স হপকিন্স বিশ্ববিদ্যালয়ের দেওয়া তথ্য অনুযায়ী, শনিবার সকাল পর্যন্ত করোনাভাইরাসে বিশ্বে মৃতের সংখ্যা বেড়ে দাঁড়িয়েছে ৫ লাখ ২৪ হাজার ৬১৪ জনে এবং প্রাণঘাতী এই রোগ থেকে সুস্থ হয়ে উঠেছেন ৫৭ লাখেরও বেশি মানুষ।\nগতবছরের ডিসেম্বরে চীন থেকে সংক্রমণ শুরু হওয়ার পর বিশ্বব্যাপী এপর্যন্ত ২১৩টিরও বেশি দেশে ছড়িয়েছে প্রাণঘাতী করোনাভাইরাস। গত ১১ মার্চ করোনাভাইরাস সংকটকে মহামারি ঘোষণা করে বিশ্ব স্বাস্থ্য সংস্থা (ডব্লিউএইচও)।\nভারতে কোভিডের আরও শক্তিশালী স্ট্রেইন ‘ডেল্টা...\nখুলনা করোনা হাসপাতালে আরও ৯ মৃত্যু\nখুমেক ল্যাবে একদিনে ২০০ জনের কোভিড শনাক্ত


বিশ্বকাপের গ্রুপ পর্যালোচনা (গ্রুপ ডি) Download PDF version\nগ্রুপ অব ডেথ?\nগ্রুপ অব ডেথ বলে একটি কথা প্রতিটি বিশ্বকাপেই শোনা যায়। বহুল ব্যবহারে শব্দটি জীর্ণ যদিও তবু সম্ভবত গ্রুপ ডি কে নিয়ে তা বলা যায়। ব্রাজিলের মতো সর্বোচ্চ সংখ্যক বার বিশ্বকাপে চূড়ান্ত পর্বে ওঠা জার্মানী যারা ২০০৬ এর রানার্স আপও বটে এই গ্র“পে রয়েছে। তবু অটোমেটিক ফেভারিট তারা নয়। কারণ বাকি দল তিনটি অর্থাৎ অস্ট্রেলিয়া, ঘানা এবং সার্বিয়া বাছাই পর্বে এত ভাল খেলে এসেছে যে প্রতিটি দলেরই পরের পর্বের যাওয়ার যোগ্যতা রয়েছে। তাই যে দু’টি দল বাদ পড়বে তারা বেশ হতাশই হবে বলা যায়। আর অস্ট্রেলিয়া আর ঘানা গত বিশ্বকাপে নজরকাড়া নৈপূণ্যও দেখিয়েছিল। সার্বিয়ার ফুটবল সক্ষমতা নিয়ে প্রশ্ন করার লোক পৃথিবীতে খুব কমই পাওয়া যাবে।\nজার্মানীঃ জোচিম লোও এর দল এমনি এমনি টপ সিড হয়নি। তারা গ্রুপ ৪ চার এর জটিল রাস্তা পার হয়ে তবেই চূড়ান্ত পর্বে উঠে এসেছে। সাত গোল দেয়া মিরোস্লাভ ক্লোসা বা মাইকেল বালাক এবং তার সাথীরা গাস হিডিংয়ের রাশিয়াকে পেছনে ফেলে এবার দঃ আফ্রিকার টিকেট নিশ্চিত করেছে। শেষ ইউয়েফা চ্যাম্পিয়নশীপের ফাইনালে আপাত দৃষ্টিতে কোনো রকম প্রচেষ্টা ছাড়াই উঠে গিয়েছিল জার্মানরা। এবারও তেমন কিছু হলে অবাক হবেন না যেন।\nঘানাঃ প্রথম আফ্রিকান দল হিসেবে এবার বিশ্বকাপের টিকিট কনফার্ম দলটির নাম ঘানা। গত বিশ্বকাপে আফ্রিকার দলের মধ্যে একমাত্র তারাই নক আউট রাউন্ডে পৌঁছেছিল। তাই স্বাভাবিক ভাবেই তারা দ্বিতীয় ফেভারিটের তকমা পেতে পারে। কোচ মিলোভান রাজেভাকসের কালো মানিকরা সহজেই বাছাই পর্বের বাধা পেরোয়। ফাইনাল নিশ্চিত হবার পর কেবল এক গোলের একটি পরাজয় এইটুকু যা কলঙ্ক।\nসার্বিয়াঃ গ্রুপ ডি এর ড্রতে রাডোমির এন্টিকসের দলকে গ্র“পের শেষ হিসেবে রাখলেও তাদেরকে হালকা হিসেবে নেয়ার কোনো সুযোগ নেই। বাছাই পর্বে সাদা ঈগল বলে খ্যাত সার্বিয়ানরা সাবেক বিশ্ব চ্যাম্পিয়ন ফ্রান্সকে হারিয়ে ফুটবল বিশ্বকে নিজেদের শক্তিমত্তার পরিচয় জানিয়েছে। এবং রোমানিয়াকে ৫-০ গোলে বিধ্বস্ত করে পৌঁছেছে ফাইনালে। দলে আছেন প্রতিভাবান নেমানজা ভিদিক, ডিয়ান স্টানকোভিক এবং মিলান জোভানোভিক এর অমিত প্রতিভাবান খেলোয়াড়। স্বাধীন দেশ হিসেবে প্রথম বিশ্বকাপ হলেও সাবেক যুগোশ্লাভিয়া বা সার্বিয়া এন্ড মন্টেনিগ্রো হিসেবে মোট দশ বার বিশ্বকাপের চূড়ান্ত পর্বে খেলার অভিজ্ঞতা রয়েছে দলটির।\nঅস্ট্রেলিয়াঃ সকারুরা প্রথম বিশ্বকাপে খেলেছিল ১৯৭৪ সালে। তারপর দ্বিতীয় বার আসতে লেগেছিল মাত্র ৩২ বছর। তবে তৃতীয় বারের জন্য অস্ট্রেলিয়াকে আর কাল গুণতে হয়নি। ডাচ কোচ পিম ভারবিক এর পরিচর্যায় ক্রমাগত একটি দক্ষ দল হিসেবে গড়ে উঠছে অসিরা। ওসেনিয়া গ্রুপ ছেড়ে তারা এবারই প্রথম এশিয়ান দেশ হিসেবে বাছাই পর্বে অংশ নেয়। তাদেও এই এশিয়ান ডেব্যু স্মরণীয় হয়েছে কারণ জাপানের অনেক আগে থেকে তারা টূর্ণামেন্ট শেষ করেছে।\nমিরোস্লাভ ক্লোসা (জার্মানী), টিম কাহিল (অস্ট্রেলিয়া), ম্যাথিউ আমোয়াহ, মাইকেল ইসিয়েন (ঘানা), মিলান জোভানোভিক, মার্কো প্যান্টেলিক (সার্বিয়া)\nঘানা-অস্ট্রেলিয়াঃ যেহেতু অস্ট্রেলিয়া তাদের খেলা শুরু করবে জার্মানীর বিরুদ্ধে তাই এই ম্যাচটি সকারুদের বাঁচা মরার লড়াই হয়ে দাঁড়াবে কারণ ঘানার মত অসিরাও চাইবে যে দ্বিতীয় রাউন্ডে পদাপর্ন করতে।\nপ্রোফাইল : জার্মানী\nতিন বারের বিশ্ব চ্যাম্পিয়ন জার্মানী সব সময় শিরোপার কাছাকাছি থাকতে পছন্দ করে। যখন বিশ্বকাপ ট্রফির হাতবদল হয় তখন সেখানে বা কাছেই থাকে জার্মানরা। এবারও তেমনি আশা ভরসা নিয়ে জোচিম লোওয়ের শিষ্যরা পাড়ি জমিয়েছেন আফ্রিকা মহাদেশে। সুইজারল্যান্ডের মাটিতে ১৯৫৪ সালে দেশের পতাকা উর্দ্ধে তুলে ধরেছিল তারা তারপর ৭৪ সালে নিজের দেশে এবং ৯০ সালে ইতালীতে আরো দু’বার ট্রফির জয় করে। এবার চতুর্থবার ট্রফির মালিকানা পেলে খুব একটা অখুশী হবে না জার্মানরা!\nজার্মানদের সাফল্যের মূলে রয়েছে তাদের ব্যাপক অভিজ্ঞতা, সূক্ষ্ম ক্রীড়াশৈলী আর পরিস্থিতির দাবী অনুসারে যে কোনো অবস্থান থেকে উঠে দাঁড়াবার অদম্য সাহস। বাছাই পর্বের খেলাগুলোতে এই সব গুণপনার উদাহরণ তুলে ধরেছে দলটি। মাইকেল বালাকের নেতৃত্বাধীন দলটি খুব করেই একটি শিরোপার জন্য অপেক্ষা করছে। কারণ ২০০২ সালে কোরিয়া/জাপান পর্বে তাদের সন্তুষ্ট থাকতে হয় রানার্স আপ হয়ে। চার বছর বাদে নিজের মাটিতে তৃতীয় এবং ইউয়েফা ইউরো কাপ ২০০৮ সালে আরেকটি দ্বিতীয় স্থান পাওয়া জার্মানীর এখন চাই একটি পূূর্ণ শিরোপা তার চেয়ে কম কিছুতেই তাদের মন ভরবে না আসলে।\nএবার শিরোপা পেলে যে শুধু শিরোপা জয়ের আনন্দ পাবেন বালাক তাই নয় তার বিখ্যাত ক্যারিয়ারের মুকুটে অন্যরকম সাফল্যের পালকও যুক্ত করবে তা। তাকে নিয়ে দাঁড় করাবে বিশ্বকাপ জয়ী জার্মানী সেই তিন জন কিংবদন্তীর অধিনায়ক ফ্রিৎজ ওয়াল্টার, ফ্রাঞ্জ বেকেনবাওয়ার আর লোথার ম্যাথিয়ুসের কাতারে।\nপ্রমাণিত দক্ষতা আর অনমনীয় দৃঢ়তাই জার্মানীর শক্তির উৎস-অন্য অনেক দলের মতো হঠাৎ হঠাৎ জ্বলে ওঠা তাদের কর্ম নয়। লো’য়ের দল ইউরোপীয় বাছ্ইাপর্বের গ্রুপ ৪ এ শীর্ষ স্থান ধরে রেখেই আফ্রিকার টিকেট হাতে পেয়েছে। শুধু ফিনল্যান্ডের সাথে হোম এবং অ্যাওয়ে ম্যাচে বেশ বিপদে পড়ে গিয়েছিল দলটি।\nক্লোসার হ্যাট্রিকের সুবাদে হেলসিংকিতে ৩-৩ গোলে ম্যাচ অমীমাসিংত রাখতে পারে ম্যাচ। আর হামবুর্গের ম্যাচে পডোলস্কির শেষ মিনিটের সমতা সূচক গোল জার্মানদের নাক কাটা বাঁচায়। অবশ্য ওই খেলার আগেই বিশ্বকাপ নিশ্চিত হয়ে গিয়েছিল বলে হয়তো তাদের খেলায় ততটা ধার ছিল না।\nতুলনায় শক্ত প্রতিদ্বন্দ্বী রাশিয়ার সাথে নিজেদের জাত চেনানোর মতই খেলেছে জার্মানরা। ডর্টমুন্ডে লোওয়ের ছেলেরা বেস্ট অ্যাটাকিং ফুটবল উপহার দিয়ে ২-১ গোলে জয় ছিনিয়ে নেয়। মস্কোর ফিরতি ম্যাচে যুদ্ধ হলো আরো টান টান। অপ্রতিরোধ্য ক্লোসার গোলে রাশিয়াকে ১-০ গোলে হারানো হলো। এটাই হলো নিজের মাটিতে বিশ্বকাপের বাছাইপর্বের কোনো খেলায় রাশিয়ার প্রথম হার।\nচেলসির মধ্যমাঠের তারকা খেলোয়াড় মাইকেল বালাককে বলা যায় দলের অবিসংবাদিত নেতা। এখন বালাকের বয়স ৩৩ বছর। এখন অব্দি জাতীয় দলের হয়ে ৯৭ বার মাঠে নেমেছেন তিনি। তবে শিরোপা স্বাদ নেয়া হয়নি এখনো এই কুশলী অধিনায়ক--এবং এবারই তার জন্য শেষ সুযোগ নিজেকে ইতিহাসের পাতায় উত্তোরিত করার।\nহয়তো সাধারন্যে ততটা পরিচিত নন তবু বেয়ার্ন মিউনিখের স্ট্রাইকার ক্লোসার স্থান বালাকের পরেই। ৯৩ খেলায় তার করা ৪৮ গোল তাকে জার্মানীর সর্বকালের সেরা গোলকারীদের তালিকায় তৃতীয় স্থানে রেখেছে। তার আগে শুধু জীবন্ত কিংবদন্তী গার্ড মুলার (৬৮ গোল) এবং সাবেক পঃ জার্মান তারকা জোচিম স্টেইচ (৫৫ গোল)। লাম, স্কয়েনসটেইজার আর পডলস্কির নাম নিতে হয় তার পরেই।\nজুর্গান ক্লিন্সম্যানের সহকারী হিসেবে ২০০৬ বিশ্বকাপে কাজ করেছিলেন জোচিম লো। তবে দ্রুতই তিনি সাবেক বিশ্বমানের স্ট্রাইকার ক্লিন্সম্যানের ছায়া থেকে বেরিয়ে এসেছেন। ২০০৬ এর জুলাইতে দায়িত্ব নেয়ার পরই ঘোষনা করেছিলেন ইউরো ২০০৮ এর শিরোপা জেতা আর পূর্বসূরীরর আক্রমণাত্মক ফুটবলের ধারা বজায় রাখবেন তিনি। অবশ্যই দুই টার্গেটের কোনোটিই ছোঁয়া হয়নি তার। তবে এস সি ফ্রেইবার্গের সর্বকালের সেরা গোলদাতা তার শান্ত, বুদ্ধিদীপ্ত এবং মানবিক অ্যাপ্রোচের জন্য দলের তারকা খেলোয়াড়, প্রেস এবং সাধারনের অকুন্ঠ সহযোগিতা পেয়েছেন।\nবিশ্বকাপ জেতার সংখ্যা বিচারে একমাত্র ব্রাজিল (৫) আর ইতালীর (৪) পরই জার্মানীর স্থান। তারা ৫৪,৭৪ আর ৯০ সালে শিরোপা ঘরে তোলে। দলটি ১৯৩০ আর ১৯৫০ এ খেলার জন্য নিবন্ধন করেনি। এছাড়া প্রতিটি বিশ্বকাপেই তারা খেলেছে।\nপ্রোফাইল : অস্ট্রেলিয়া\nবত্রিশ বছর বিশ্বমঞ্চে অনুপস্থিতির পর ২০০৬ সালে গাস হিডিঙ্কয়ের প্রশিক্ষণাধীন অসি দল শক্ত ভাবেই ফিরে আসে। তারা নক আউট পর্বে শেষ পর্যন্ত চ্যাম্পিয়ন ইতালীর কাছে শেষ মিনিটের গোলে হেরে গিয়েছিল। এবার দলটির কোচ হিসেবে আছেন হিডিঙ্কয়ের দেশীয় আরেক কোচ পিম ভারবিক। জার্মানীতে খেলা দলটির অনেক সদস্যকে এবারও চোখে পড়বে-আগের চেয়ে আরো দক্ষ এবং পরিণত হিসেবে সম্ভবত।\nগতবার যেমন ওসেনিয়া গ্র“পে খেলে উরুগুয়ের বিপক্ষে নাটকীয় প্লে অফে জিতে আসতে হয়েছিল অসিদেরকে, এবার সম্পূর্ণ ভিন্ন একটি বাছাই পর্বের পথ ধরে হাঁটতে হয়েছে তাদেরকে। এবার এশিয়ার দেশ হিসেবে লড়াই করতে ঘুরতে হয়েছে বিশাল এশিয়ার এ প্রান্ত থেকে ও প্রান্তে।\nসকারুরা এবার ১৪ ম্যাচ এশিয়ান কোয়ালিফিকেশন ক্যাম্পেইনে এ অঞ্চলের অনেক বাঘা বাঘ দলকে পেছনে ফেলে গ্রুপ ১ এর শীর্ষ স্থানটি লাভ করে। তারা বিশ্বকাপ নিশ্চিত করা প্রথম দেশগুলোর অন্যতম। প্রাক বাছাই পর্বের মতো বাছাই পর্বের শেষ পর্যায়েও অসি দল শীর্ষস্থান ধরে রাখে। শেষ পর্বের আট ম্যাচেই অপরাজিত থাকার রেকর্ড গড়ে ভারবিকের সৈনিকরা। দ্বিতীয় স্থানে থাকা জাপানের চেয়ে পরিষ্কার ৫ পয়েন্টে এগিয়ে থেকে গ্র“পের খেলা শেষ করে অস্ট্রেলিয়া আর গ্র“পের বাকি দলগুলো যেমন বাহরাইন, কাতার এবং উজবেকিস্তান ছিল আরো অনেক পেছনে।\nকোনো সন্দেহ নেই যে টিম কাহিল অসি দলের কাছে তালিসমান হিসেবেই বিবেচিত হন। এই অ্যাটাকিং মিডফিল্ডার দলের হয়ে অনেক গোল করেছেন যা দলেরে জয়ে রেখেছে মূখ্য ভূমিকা। তার অদ্ভূত পজিশনাল সেন্স আর বাতাসে বল নিয়ন্ত্রন নেয়ার ক্ষমতা তাকে করে তুলেছে সমসাময়িক সময়ের অন্যতম সেরা ফুটবলার। গালাতসারের হ্যারি কিওয়েল বাম প্রান্তে অনুপ্রেরণার উৎস এবং ডানে প্রায় সমান দক্ষতায় শাসন করবেন ব্রেট এমারটন। আক্রমণে স্বল্প পরিচিত কিন্তু কুশলী স্ট্রাইকারদ্বয় ভিন্স গ্রেলা আর জ্যাসন কুলিনা অসি দলের প্রধান অস্ত্র। বর্তমানের দলের সবচেয়ে শক্তিশালী দিকটি কিন্তু তাদের রক্ষণ ভাগ। সেন্ট্রাল ডিফেন্ডার লুকাস নেইল এবং গোল রক্ষক মার্ক শোয়ারজার রক্ষণদুর্গের দুই প্রহরী।\nগাস হিডিঙ্ক এর সহকারী ছিলেন কিছুদিন। তবে কিছুদিনের মধ্যেই তার ছায়া থেকে বেরিয়ে এসে আপন আলোয় উদ্ভাসিত হয়ে ওঠেন। অস্ট্রেলিয়ার দায়িত্ব নেবার আগে দঃ কোরিয়াকে সার্ভিস দেন এবং দলটিকে ২০০৭ সালের এ এফ সি এশিয়ান কাপে নিয়ে যান। ভারবিক দলে প্রাগমাটিক অ্যাপ্রোচ নিয়ে আসেন এবং পাথরের মতো শক্ত রক্ষণ দুর্গ গড়ে তোলেন। তবে উইং দিয়ে মাঝে মধ্যে আক্রমণে যাবার ব্যাপারে খেলোয়াড়দের ক্লান্তি নেই তেমন।\nএর আগে বিশ্বমঞ্চে দলটির উপস্থিতি ঘটেছে মাত্র দুবার। তবে এবার পর পর দ্বিতীয়বারের মতো চূড়ান্ত পর্বে খেলতে চলেছে তারা। তাদের পথচলা ১৯৭৪ সালে। তখন এক ঝাঁক শৌখিন খেলোয়াড় নিয়ে গড়া দলটি প্রথম পর্ব থেকে বিদায় নিলেও নৈপূণ্য ছিল উল্লেখযোগ্য। তবে দ্বিতীয় বার সেখানে ফিরতে তাদেরকে অপেক্ষা করতে হয় দীর্ঘ ৩২ টি বছর। তবে ফিরেই জাপান ক্রোয়েশিয়াকে টপকে গ্র“পে ব্রাজিলের পরে থেকে নক আউট পর্বে উঠে যায় তারা। শুধুমাত্র ইতালীর কাছে ইনজ্যুরি টাইমের গোলে হেরে স্বপ্নকে আরো বিস্তৃত করতে পারেনি সেবার সকারুরা।\nপ্রোফাইল : সার্বিয়া\nযুগোশ্লাভিয়া এবং পরে সার্বিয়া ও মন্টেনিগ্রো থেকে পৃথক হওয়ার পর স্বাধীন ভাবে সার্বিয়া তাদের প্রথম আন্তর্জাতিক ম্যাচ খেলে ১৬ আগস্ট ২০০৬ সালে। চেক প্রজাতন্ত্রকে তারা ওই খেলায় পরাভূত করে ৩-১ গোলের ব্যবধানে। যুগোশ্লাভিয়ার হয়ে নয়টি বিশ্বকাপের ফাইনাল পর্বে খেলার অভিজ্ঞতা রয়েছে সার্বিয়ার ফুটবলারদের। তারা ইউয়েফা ইউরোপীয়ান চ্যাম্পিয়নশীপে রানার্স আপ হয় দু বার। আর সার্বিয়া এবং মন্টেনিগ্রো হিসেবে জার্মানী বিশ্বকাপে চূড়ান্ত পর্বে উঠলেও গ্রুপ পর্যায়ে সব ক’টি ম্যাচে হেরে বিদায় নিতে হয়। পূর্বসুরীদের মতো সাদা জার্সি না পরে সার্বিয়া বেছে নিয়েছে লাল জার্সি।\nইউরোপীয় জোনের বাছাইপর্বের ড্র যখন হয় তখন গ্র“পের তিন দল অস্ট্রিয়া, রোমানিয়া এবং সার্বিয়া সম্ভবত এই সমঝোতায় আসে যে তাদের ফ্রান্সের পেছনে থেকে দ্বিতীয় স্থানটির জন্য লড়তে হবে। যদিও সেন্ট ডেনিসে দ্বিতীয় মোকাবেলায় ফ্রান্সের কাছে ২-১ গোলে হার মানে সার্বিয়া তবু পরের পাঁচটি ম্যাচ জিতে বিশ্বকাপের একদম কাছে চলে যায় দলটি। এবার ঘরের মটিতে ফ্রান্সকে রুখে দিয়ে ড্র করল সার্বিয়া। যার মানে দাঁড়ালো শেষের আগের ম্যাচে রোমানিয়ার বিপক্ষে জয় হলেও তারা চলে যাবে চূড়ান্ত পর্বে। শেষ পর্যন্ত তাই ঘটেছিল এবং বেলগ্রেডের ওই খেলায় রোমানিয়াকে ৫-০ গোলে উড়িয়ে দিয়ে লাল জার্সির দেশ উঠে যায় চূড়ান্ত পর্বে।\nসাধারণত ম্যানচেস্টার ইউনাইটেডের সেন্টার ব্যাক নেমানজা ভিদিককে পৃথিবীর শ্রেষ্ঠ ফুটবলার অন্ততঃ তার নিজের পজিশনে ভাবা হয়। এই ভিদিকই সার্বিয়ার প্রাণভোমরা। দুর্দান্ত ট্যাকলার বাতাসে বল দখলে সিদ্ধ ‘মাথা’ ২৮ বছর বয়সী এই তারকাকে ২০০৮/৯ মৌসুমের জন্য ইংলিশ প্রিমিয়ার লীগের বর্ষসেরা খেলোয়াড় হিসেবে পুর®কৃত করা হয়। অনেক কাজের মিডফিল্ডার দিয়ান স্টানকোভিক ৯৮ সাল থেকে আন্তর্জাতিক ফুটবল খেলছেন এবং এখন তিনি দলের অধিনায়কের দায়িত্বও পালন করছেন। মার্কো পেন্টেলিক এবং মিলান জোভানোভিক প্রতিপক্ষকে বেশ চিন্তায় ফেলতে সক্ষম দুই ফরোয়ার্ড।\nফুটবলার হিসেবে বিভিন্ন দলেই খেলেছেন সার্বিয়ার কোচ রাদোমির এন্টিক। যেমন পার্টিজানে আট বছর, সামান্য সময় তুরষ্ক, স্পেন এবং ইংল্যান্ডে। তবে কোচ হিসেবে আত্মপ্রকাশের পরই তিনি সবিশেষ খ্যাতিমান হয়ে ওঠেন।\nতিনি জারগোজা, রিয়াল মাদ্রিদ এবং ওভিদো দলের কোচ হিসেবে কাজ করেছেন। সবশেষে যোগ দেন অ্যাটলেটিকো মাদ্রিদে যারা তার স্পর্শে এসেই জয় করে ফেলে লা লিগার শিরোপা। সেখানে তিন বছর কাজ করার পর মোটামুটি ফুটবলের বাইরের জীবন কাটাচ্ছিলেন তিনি। তবে ২০০৮ সালে সার্বিয়ার কোচ হবার মধ্য দিয়ে ফুটবলের সাথে তার সম্পর্ক ফের প্রতিষ্ঠিত হয়। কাজটা যে তিনি ভালই বোঝেন তার বড় প্রমাণ দলের বিশ্বকাপে কোয়ালিফাই করা দেখে।\nএবারই প্রথম সার্বিয়া হিসেবে বিশ্বকাপে অভিষেক হচেছ দলটির।\nপ্রোফাইল : ঘানা\nজার্মানী বিশ্বকাপে গ্রুপ পর্বের বাধা ডিঙ্গানো একমাত্র আফ্রিকান দলের নাম হচ্ছে ঘানা। আর এবারের বিশ্বকাপে কোয়ালিফাই করা প্রথম দলটির নামও একই। নিজের মহাদেশে খেলা হ”্ছে বলে ঘানা কিছুটা শংকায় আছে। ভাল খেলে নিজের দেশ ও মহাদেশের মান সম্মান রক্ষা করতে হবে তো! যদিও এটা তাদের বিশ্বকাপে দ্বিতীয় অভিযান মাত্র তবুও ব্ল্যাক স্টার হিসেবে পরিচিত ঘানা সমস্ত আন্তর্জাতিক ফুটবল প্রতিযোগিতায় ভাল করে এসেছে। তারা এ যাবৎ চারবার সি এ এফ আফ্রিকান কাপ অব নেশনসের শিরোপা ঘরে তুলেছে। তবে ১৯৮২ সালের পর আর একবারও সেই সাফল্য আসেনি। ফিফা অনূর্ধ্ব ১৭ প্রতিযোগিতার শিরোপা ঘানার ঘরে গেছে দুবার। আর শক্তিশালী ব্রাজিলকে হারিয়ে তারা অনূর্ধ্ব ২০ বিশ্বকাপের শিরোপাও জেতে অক্টোবর ২০০৯ তে। গতবার তারা ইতালী আর ব্রাজিলের কাছে হারলেও হারায় চেক প্রজাতন্ত্র এবং যুক্তরাষ্ট্রকে। শিরোপা প্রত্যাশী দলগুলোর জন্য এবারকার বিশ্বকাপের বড় হুমকি মনে করা হচ্ছে ঘানাকে।\nবাছাই পর্বের ফাইনাল রাউন্ডের প্রথম চার খেলায় চার জয় দিয়ে ঘানা দঃ আফ্রিকায় নিজেদের স্থান স্থির করে নেয়। গ্র“পে তারা একটি গোলও খায়নি বেনিনের কাছে অপ্রত্যাশিত ভাবে ০-১ গোলে হারার আগ পর্যন্ত। তবে তার আগেই কাজের কাজ অর্থাৎ চূড়ান্ত পর্বের টিকেট কাটা হয়ে গেছে। প্রধান বাধা অতিক্রম হয় মালি এবং সুদানের মাঠে দুদলকেই ২-০ গোলে হারানোর মধ্য দিয়ে। অভিজ্ঞ খেলোয়াড় ম্যাথিউ আমোয়া প্রথম ম্যাচের একটি গোল এবং দ্বিতীয় ম্যাচের দুটি গোলই করেন।\nএ কথা সত্য যে অন্য অনেক আফ্রিকান দলের মতো ঘানা সেরকম তীব্র শক্তিধর আক্রমণভাগ নেই। তবে ঘানা মূলত নির্ভর করে মাইকের এসিয়েনের নেতৃত্বাধীন এক বিশ্বমানের মধ্যমাঠের ওপর। চেলসির এই মিডফিল্ডার সাধারণত জুটি বাঁধেন সুলে মুনতারি এবং স্টিফেন এপিয়াহ্ এর সাথে যারা এমন এক ইঞ্জিন হাউজ চালান যে কোনো আক্রমণ ঠেকিয়ে দেয়ার পাশাপাশি নিজেদের সব আক্রমণ গড়ে দেন। আসামোয়াহ্ জিয়ান, জুনিয়র আগোগো এবং ম্যাথিউ আমোয়াহ্ সাধারণত আক্রমণ রচনা করেন। আর ইংল্যান্ডে খেলা জন মেনশাহ এবং জন পেইন্টসিল রক্ষণদুর্গ সামলানোর দায়িত্ব পালন করেন।\nদু হাজার আট সালের কাপ অব নেশনসে তৃতীয় স্থান পাওয়ার পর আগের কোচ ক্লড লি রয়কে বাদ দেয় ঘানার ফুটবল কর্তারা। দায়িত্ব তুলে দেয়া হয় মিলোভান রাজেভাকের হাতে। যুগোশ্লোভাকিয়াতে ফুটবল খেলা এই কোচ সার্বিয়ান নাগরিক। তিনি রেড স্টার বেলগ্রেডের কোচ হিসেবেই প্রথমে মিডিয়ার নজর কাড়েন। পরে সার্বিয়ার দল এফ কে বোরাককে শিখিয়ে পড়িয়ে তিনি তুলে দেন ইউরোপীয় টুর্ণামেন্টের চূড়ান্ত আসরে।\nএর আগে মাত্র একবারই বিশ্বকাপের ফাইনালে ওঠা হয়েছে ব্ল্যাক স্টার হিসেবে খ্যাত ঘানার। সেটি ২০০৬ সালে জার্মানীতে সেখানে তারা একমাত্র আফ্রিকান দল হিসেবে প্রথম পর্বের বাধা পেরিয়ে নক আউট পর্বে উঠেছিল।


আইভীকে উদ্দেশ্যে বাদলের ‘স্টপ ইট’ সমালোচনায় কাদির\nসিটি করেসপন্ডেন্ট | প্রকাশিত: ০৯:২৭ পিএম, ২৩ আগস্ট ২০১৯, শুক্রবার\nসাম্প্রতিক সময়ে নারায়ণগঞ্জ জেলা আওয়ামী লীগের সহ সভাপতি ও নারায়ণগঞ্জ সিটি কর্পোরেশনের মেয়র ডা. সেলিনা হায়াৎ আইভীর সাথে জেলা আওয়ামী লীগের শীর্ষ পর্যাায়ের কয়েক জন নেতার দূরত্ব পরিলক্ষিত হচ্ছে। আর সেই দূরত্বের কারণে তারা একে অপরের বিরুদ্ধে নানা বক্তব্য দিতে শুরু করেছেন। সেই সূত্র ধরে গত ২১ আগস্ট জেলা আওয়ামী লীগের সাধারণ সম্পাদক আবু হাসনাত শহীদ বাদল সহ সভাপতি ডা. সেলিনা হায়াৎ আইভী নিয়ে একটি বক্তব্য দিয়েছেন। আর এই বক্তব্যে জেলা আওয়ামীলীগের সহ সভাপতি আব্দুল কাদির বিরূপ প্রতিক্রিয়া দেখিয়েছেন। তিনি বেশ কঠোরভাবে বাদলের বক্তব্যের জবাব দিয়েছেন।\nজানা যায়, গত ২১ আগস্ট গ্রেনেড হামলায় নিহতদের স্মরণে নারায়ণগঞ্জ জেলা আওয়ামী লীগের উদ্যোগে চাষাড়া কেন্দ্রীয় শহীদ মিনারে এক আলোচনা সভার আয়োজন করা হয়েছিল। আর ওই আলোচনা সভায় বক্তব্য রাখতে গিয়ে জেলা আওয়ামী লীগের সাধারণ সম্পাদক আবু হাসনাত শহীদ বাদল ডা. সেলিনা হায়াৎ আইভীকে উদ্দেশ্য করে বলেন, ‘‘এই নারায়ণগঞ্জের মাটি আওয়ামীলীগের ঘাটি। উড়ে এসে জুড়ে বসবেন আর নারায়ণগঞ্জের সিটি কর্পোরেশনের ময়লায় নেতাকর্মীরা দুর্গন্ধে পচে মরবে তা হবে না। এভাবে চলতে পারে না। স্টপ ইট। দলের ভেতর লুকিয়ে থাকা খন্দকার মোশতাকেরা হুঁশিয়ার সাবধান।’’\nএর আগে ভিপি বাদল জেলা আওয়ামীলীগের অভ্যন্তরে বিভেদ তৈরিকারীদের হুঁশিয়ার করে দেন। তিনি বলেন, জেলা আওয়ামীলীগ শেখ হাসিনার জন্য সর্বদা ঐক্যবদ্ধভাবে আন্দোলন সংগ্রাম চালিয়ে যাবে। নারায়ণগঞ্জ থেকে ১ লাখ নেতাকর্মী সকল ষড়যন্ত্র মোকাবেলায় সর্বদা প্রস্তুত থাকবে। ডা. সেলিনা হায়াৎ আইভীকে উদ্দেশ্য করে আবু হাসনাত শহীদ বাদলের এই বক্তব্যে জেলা আওয়ামী লীগের অন্যান্য নেতাকর্মীদের মাঝে বিরূপ প্রতিক্রিয়া দেখা দিয়েছে।\nএ বিষয়ে জেলা আওয়ামী লীগের সহ সভাপতি আব্দুল কাদির নিউজ নারায়ণগঞ্জকে বলেন, ডা. সেলিনা হায়াৎ আইভীকে নিয়ে বাদলের ‘স্টপ ইট’ বলার কে? বাদলের পরিবারের রাজনৈতিক ইতিহাস ও আইভী পরিবারের রাজনৈতিক ইতিহাস এক না। আইভীর চৌদ্দ পুরুষ আওয়ামী লীগের রাজনীতির সাথে জড়িত হয়ে আসছে। আইভীর বাবা একজন জনপ্রিয় জনপ্রতিনিধি ছিলেন। জাতির জনক বঙ্গবন্ধু শেখ মুজিবুর রহমানের ঘনিষ্ট সহচর ছিলেন আইভীর বাবা আলী আহমেদ চুনকা। তারই ধারাবাহিকতায় আইভী আওয়ামী লীগের রাজনীতি করে আসছেন এবং টানা কয়েক মেয়াদ ধরে নারায়ণগঞ্জ সিটি কর্পোরেশনের মেয়র হিসেবে দায়িত্ব পালন করছেন। সুতরাং তাকে নিয়ে বক্তব্য দেয়ার বাদল কে?


ইউরোপে করোনা ভ্যাকসিনে আগ্রহীর সংখ্যা কমছে | Europe NTV\n১৪ জুলাই, ২০২০, ২২:০০\nআপডেট: ১৪ জুলাই, ২০২০, ২২:১৮\nগত এপ্রিলে একটা সমীক্ষা শুরু করেছিলেন জার্মানির হামবুর্গ বিশ্ববিদ্যালয়ের গবেষকরা৷ বিশ্বের অনেক দেশের বিজ্ঞানীর করোনা রোধের ভ্যাকসিন আবিস্কারের চেষ্টায় ব্যস্ত৷ কিন্তু আসলে শতকরা কতজন মানুষ ভ্যাকসিন নেয়া খুব জরুরি মনে করেন? ইউরোপের ছয়টি দেশে এই প্রশ্নের উত্তর জানার উদ্যোগ নিয়েছিলেন হামবুর্গ বিশ্ববিদ্যালয়ের গবেষকেরা৷\nদেশগুলো হলো জার্মানি, যুক্তরাজ্য, ডেনমার্ক, নেদারল্যান্ডস, ইটালি, ফ্রান্স এবং পর্তুগাল৷ এ উদ্দেশ্যে এসব দেশের নাগরিকের কাছে ভ্যাকসিন সংক্রান্ত প্রশ্নটি রাখার ব্যবস্থাও করা হয়েছিল৷\nএপ্রিলে ছয় দেশের ৭০০০ মানুষের সঙ্গে কথা বলে দেখা গিয়েছিল, এসব দেশের শতকরা ৭৪ ভাগ মানুষ ভ্যাকসিন নিয়ে করোনা থেকে দূরে থাকতে আগ্রহী৷ তখন টিকার ব্যাপারে আগ্রহ দেখিয়েছিলেন সমীক্ষায় অংশ নেয়া ৭০ ভাগ জার্মান৷\nকিন্তু জুনে এ ক্ষেত্রে বড় পরিবর্তনের ইঙ্গিত পাওয়া গেছে জার্মানি এবং ইউরোপে৷ ইউরোপের ছয়টি দেশে ভ্যাকসিনে আগ্রহী এবং আস্থাশীলের হার শতকরা ৭৪ থেকে কমে ৬৮-তে এসে ঠেকেছে৷ জার্মানিতে কমার হার আরো বেশি৷ এপ্রিলে যেখানে ৭০ ভাগ ভ্যাকসিন আগ্রহী সংখ্যা থাকলেও তা নেমে মাত্র ৬১ ভাগে চলে এসেছে ।\nজার্মানিতে উদ্বেগজনক হারে বাড়ছে করোনা সংক্রমন !\nজার্মানিতে বাংলাদেশের শাহাবুদ্দিন মিয়া জেলা পরিষদের এমপি নির্বাচিত\nজার্মানিতে ফেনী ফোরাম এর যাত্রা শুরু\nজার্মানিতে করোনা-বিরোধী বিক্ষোভ গ্রেফতার ৩০০


করোনার বিধিনিষেধের শিথিলতা! রাজ্যের কাছে এল স্বাস্থ্যব্যবস্থা নিয়ে কেন্দ্রের চিঠি\nHome মহানগর 24x7 Exclusive করোনার বিধিনিষেধের শিথিলতা! রাজ্যের কাছে এল স্বাস্থ্যব্যবস্থা নিয়ে কেন্দ্রের চিঠি\nমহানগর ডেস্ক: দেশে কমে এসেছে করোনার সংক্রমণ। এমন পরিস্থিতিতে প্রতিটি রাজ্য সরকারকে চিঠি গেল কেন্দ্রে তরফ থেকে। সেখানে বলা হয়েছে, তাদের রাজ্যে অবস্থিত বিমানবন্দরগুলোতে করোনাকালীন বিধি-নিষেধ শিথিল করতে। রাজ্যের মুখ্য সচিবকে নির্দেশ দেওয়া হয়েছে এ বিষয়ে তাদের মধ্যে আলোচনা করে সিদ্ধান্ত নিতে।\nস্বাস্থ্যমন্ত্রকের তরফ থেকে বলা হয়েছে, গত ২১ জানুয়ারি থেকেই দেশজুড়ে নিম্নমুখী হতে শুরু করেছে করোনার গ্রাফ। একটা সময় যে দৈনিক আক্রান্তের সংখ্যা ৩ লক্ষে গিয়ে পৌঁছেছিল, গত সপ্তাহে সেটা ৫০ হাজারে নেমে এসেছে। গত ২৪ ঘণ্টায় আক্রান্তের সংখ্যা ৩০ হাজারের সামান্য বেশি।\nকেন্দ্রীয় স্বাস্থ্যমন্ত্রকের বক্তব্য, আন্তর্জাতিক বিমানযাত্রীদের জন্য জারি করা বিধিনিষেধ শিথিল করার সময় হয়ে এসেছে। এবার রাজ্যের স্বাস্থ্যমন্ত্রকেরও উচিত গত কয়েক মাসে যে বাড়তি বিধিনিষেধ জারি করা হয়েছিল, সেটা তুলে দেওয়া।\nগত কয়েক মাসে সংক্রমণ বাড়তে থাকায় বেশ কিছু রাজ্য বিমানবন্দর এবং সীমানাগুলিতে অতিরিক্ত বিধিনিষেধ জারি করেছিল। কিন্তু করোনা সংক্রমণ নিয়ন্ত্রণ করাটা যেমন জরুরি, তেমনি মানুষের চলাফেরা এবং অর্থনৈতিক কার্যকলাপ চলাটাও জরুরি। তাই রাজ্যগুলি বিধি নিষেধ পুনর্বিবেচনা করুক। তবে আগের মতোই টেস্টিং, ট্র্যাকিং এবং টিকাকরণে জোর দিতে বলা হয়েছে স্বাস্থ্যমন্ত্রকের তরফে।\nPrevious articleগান স্যালুট কিংবদন্তি শিল্পীকে, গীতশ্রীর শেষ যাত্রায় থাকলেন মুখ্যমন্ত্রীও\nNext articleমকর রাশির জাতক জাতিকাদের স্বাস্থ্যের উন্নতি ঘটবে,আজকের আপনার দিনটি কেমন যাবে চোখ বুলিয়ে নিন\nকরোনা সংক্রমণ হ্রাস পেতেই তারকা প্রচারকদের ক্ষেত্রে নয়া নির্দেশিকা জারি করল নির্বাচন কমিশন\nভাষা দিবসের পর বাংলাদেশে বহাল থাকবেনা করোনা সংক্রান্ত বিধি-নিষেধ, সিদ্ধান্ত মন্ত্রীসভার\nবিশেষ ছাড়! পুরীর মন্দিরে প্রবেশ করতে আর লাগবে না টিকাকরণের সার্টিফিকেট\nসংক্রমণ কমতেই কোভিডবিধিতে শিথিলতা নয়ডায়, রেস্টুরেন্ট- জিম খোলায় অনুমতি জেলা ম্যাজিস্ট্রেটের\n‘ চালু হচ্ছে স্টুডেন্ট ইন্টার্নশিপ স্কিম’, বড় ঘোষণা মমতার\n‘৩ ফেব্রুয়ারি থেকে রাজ্যে খুলে যাচ্ছে স্কুল-কলেজ-বিশ্ববিদ্যালয়’, ঘোষণা করলেন মুখ্যমন্ত্রী মমতা বন্দ্যোপাধ্যায়


বিয়ের ফাঁদ, অতঃপর টাকা না পেয়ে পুড়িয়ে দেয়া হলো স্বামীর যৌ'নাঙ্গ !! - Ekusher Bangladesh\nHome>Crime News>বিয়ের ফাঁদ, অতঃপর টাকা না পেয়ে পুড়িয়ে দেয়া হলো স্বামীর যৌ’নাঙ্গ !!\nঅভিযোগে রাসেল জানান, ভালোবাসার সম্পর্ক গড়ে ২০১৮ সালের ৩১ ডিসেম্বর পরিবারকে না জানিয়ে মন্টি আক্তার নামে এক তরুণীকে বিয়ে করেন রাসেল। পরে ২০১৯ সালের ১৯ জানুয়ারি চাকরি নিয়ে সৌদি আরবে চলে যায় রাসেল। বিদেশ গিয়ে বাবা আবদুল হককে বিয়ের কথা জানান তিনি। পরে পুত্রবধূ মন্টিকে নিজের বাড়িতে নিয়ে যান রাসেলের মা-বাবা।ভূক্তভোগী যুবকের অভিযোগ, গত বছরের এপ্রিল মাসে দেশে ফেরেন রাসেল। এক মাস দেশে থাকার পর মে মাসে আবার সৌদি আরব চলে যান তিনি। সৌদি আরব যাওয়ার পর রাসেলকে তার স্ত্রী মন্টি জানান, তিনি অন্তঃসত্ত্বা।\nকিন্তু রাসেলের মা-বাবা জানান, মন্টি তাদের না জানিয়ে নরসিংদীতে তার বাবার বাড়ি চলে গেছেন। যাওয়ার সময় গয়না, মোবাইল ফোন নিয়ে গেছেন মন্টি। এ খবর পেয়ে রাসেল গত বছরের ১৩ সেপ্টেম্বর আবার দেশে আসেন। মন্টির বাড়িতে গিয়ে জানতে পারেন, তার গর্ভপাত হয়েছে। এর চার দিন পর নরসিংদী সদর থানায় রাসেলের বিরুদ্ধে ধর্ষণের অভিযোগে মামলা করেন মন্টি আক্তার।রাসেল অভিযোগে আরও উল্লেখ করেন, ওই মামলার পর নানাভাবে রাসেলকে হয়রানি করতে থাকে মন্টির পরিবার।


প্রকাশ: বুধবার, ৫ মে, ২০২১, ১:৫৬ পিএম আপডেট: ০৫.০৫.২০২১ ২:০৪ পিএম | অনলাইন সংস্করণ\nমানবজীবনকে সুশৃঙ্খল, সুন্দর, সৌন্দর্যমন্ডিত করে গড়ে তোলার অন্যতম মাধ্যম হলো মোরালিটি তথা নৈতিকতা। নৈতিকতা হলো মানবমনের উচ্চ গুণাবলি। জীবনকে কল্যাণকর করে গড়ে তোলার জন্য সব মানুষকে নৈতিক গুণে গুণান্বিত হওয়া প্রয়োজন। একটি দেশকে উন্নত এবং সমৃদ্ধ করে তোলার জন্য নৈতিকতা আবশ্যক। বিশ্বের মানচিত্রে যত উন্নত রাষ্ট্র দৃশ্যমান, সবার উন্নতির পেছনে রয়েছে নৈতিক মূল্যবোধ চর্চার ইতিহাস। যে রাষ্ট্রে নৈতিক মূল্যবোধের অবক্ষয় ঘটে, সেখানে জটিল আইন প্রয়োগের মাধ্যমেও অন্যায়, অবিচার, জুলুম, নিপীড়ন, হত্যা, খুন, ধর্ষণ, দুর্নীতি সহ বহুবিধ অন্যায় কার্যকলাপ বন্ধ করা সম্ভবপর নয়। আইন কেবল মানুষের বাহ্যিক আচার-আচরণকে নিয়ন্ত্রণ করতে সক্ষম। মানুষের মন বা মানসিক অনুভূতির সাথে আইনের প্রত্যক্ষ কোনো সম্পর্ক নেই। কিন্তু নৈতিকতা মানসিক আচরণসমূহকে নিয়ন্ত্রণ করার পাশাপাশি বাহ্যিক আচরণকেও নিয়ন্ত্রণ করে থাকে। নৈতিকতার পরিধি আইনের চেয়েও অনেক বেশি বিস্তৃত। অধ্যাপক ম্যাকাইভার এজন্যই বলেছেন, Law doesn't and can't cover all grounds of morality.। শুধুমাত্র আইন-ই নাগরিক জীবন নিয়ন্ত্রনের জন্য যথেষ্ট নয়।\nবর্তমান সমাজে নানারকম দুর্নীতির অনুপ্রবেশ ঘটায় নৈতিক মূল্যবোধের চরম অবক্ষয় ঘটেছে। জাতীয় জীবনের সর্বস্তরে দুর্নীতির ব্যাপক প্রভাব রয়েছে। কোনো রকম অন্যায়ই যেন আজ অপরাধ বলে বিবেচিত হয় না। নীতিভ্রষ্ট মানুষ নিজেকে অপরাধী বলে গণ্য করে না। দুর্নীতির মাধ্যমে বিত্তশালী হয়েও সংকোচবোধ করে না, বরং অর্থের অহংকারে গৌরবান্বিত হয়।\nধর্ষক গ্রেফতার হয়েও মুখে এক চিলতে হাসি নিয়ে কোর্টে হাজিরা দিতে যায়। জঘন্য অপরাধ করেও লজ্জাবোধ করেনা, রাজনৈতিক আশ্রয়ে লালিত-পালিত হয়। নিশ্চিত প্রমাণ থাকার পরেও প্রভাবশালীদের আশ্রয়ে হত্যাকারী নির্দোষ সাব্যস্ত হয়ে বুক ফুলিয়ে বাড়ি ফিরে।\nএভাবে দেশে একের পর এক অপরাধমূলক কর্মকান্ডের পেছনে নৈতিক মূল্যবোধের যথেষ্ট অভাব রয়েছে। অনেকে হয়তো বলবে এসবের কারণ বিচার বিভাগের পরাধীনতা অথবা সুশাসন না থাকা। অথচ আমাদেরকে বুঝতে হবে যে, বিচার বিভাগের স্বাধীনতা এবং সুশাসন নিশ্চিতকরণের জন্য নৈতিক মূল্যবোধের প্রয়োজন আছে। কেননা নৈতিক মূল্যবোধ ছাড়া কেউ আপনা-আপনি ক্ষমতা বিসর্জন দিয়ে বিচার বিভাগকে স্বাধীনতা দিয়ে দিবেনা, সুশাসন প্রতিষ্ঠায় আন্তরিক হবেনা।\nসমাজে নৈতিক মূল্যবোধের প্রচার প্রসার ও উন্নতি সাধন না হলে সারাজীবন আন্দোলন করেও নিরাপদ জীবন নিশ্চিত করা যাবে না, ন্যায়বিচার পাওয়া যাবে না। নৈতিকতা কোনো কাজকে উচিত-অনুচিত, ভালো-মন্দ, ন্যায়-অন্যায় ইত্যাদির মানদন্ডে বিচার করে। আইন সেভাবে বা সে মানদন্ডে বিচার করেনা। যেমন, সিট বেইল বাঁধা ছাড়া গাড়ি চালানো অথবা আলো ছাড়া গাড়ি চালানো, রাস্তার বাম পাশের পরিবর্তে ডান পাশে গাড়ি চালানো নৈতিকতা বিরোধী নয়, কিন্তু বেআইনি। অন্যদিকে কারো মনে কষ্ট দেয়া, গালমন্দ করা, মিথ্যা কথা বলা আইনবিরোধী নয়, কিন্তু নৈতিকতা বিরোধী। সুতরাং আইনবোধ সব ক্ষেত্রে এবং সব সময় এক হতে পারে না। সমাজের বিশৃঙ্খলা, কুপ্রথা অন্যায়-অবিচার দুরীকরণের ক্ষেত্রে নৈতিকতা প্রথম এবং প্রধান ভূমিকা পালন করে থাকে। অতীতের ইতিহাস থেকে এমন প্রমাণ পাওয়া যায়। এক সময়ে ভারতবর্ষে সতীদাহ প্রথা, সহমরণ প্রথা স্বীকৃত ছিল। ব্রিটিশ সরকার আইন করে তা নিষিদ্ধ করে। ব্রিটিশ সরকারের এরূপ আইন করার পেছনে কাজ করেছে নৈতিকতা। নৈতিক মূল্যবোধের জাগরণ না ঘটলে হয়তো এখনো সমাজে সহমরণ প্রথা থেকে যেতো। অর্থাৎ মানুষের নৈতিক মূল্যবোধের ফলেই আইন বাস্তবায়ন হয়। যখন কোনো আইন নৈতিকতার উপর ভিত্তি করে গড়ে উঠে তখনই তা জনগণ কর্তৃক সমাদৃত হয়। নৈতিকতা বিরোধী আইন কোনো দিনই জনসমর্থন লাভ করেনি এবং টিকেও থাকেনি। যে দেশের নৈতিক মূল্যবোধের মান খুব নিচু, সে দেশের আইন কখনো উচ্চমান সম্পন্ন হতে পারেনা। কারণ মানুষের নৈতিকতাবোধ রাষ্ট্রীয় আইনকে প্রভাবিত ও সাহায্য করে। তাই কোথাও ধর্ষণের ঘটনা ঘটলে হুট করে রাস্তা অবরোধ করে 'ফাঁসি চাই' 'ফাঁসি চাই' স্লোগান দেয়ার পূর্বে নৈতিক মূল্যবোধের প্রসারতা কীভাবে বৃদ্ধি করা যায় সে বিষয়ে চিন্তা করতে হবে। কারণ আমাদের আন্দোলনের মুখে পড়ে সরকার যদিও 'ধর্ষণের শাস্তি ফাঁসি' আইন করে দেয় ধর্ষণ বন্ধ হয়ে যাবেনা কিংবা আইন করার পরে সুষ্ঠু বিচার পাওয়া যাবে কিনা -তাও সন্দিহান। অন্যান্য অনেক অন্যায় অপরাধের ক্ষেত্রে কঠোর আইন থাকার পরেও সেগুলো কতটুকু কমেছে, কতজন বিচার পেয়ে স্বস্তির নিঃশ্বাস ফেলেছে? ভেবেছেন কি?\n"আইন সবার জন্য সমান" - এ স্লোগান কাগজে কলমে লিখা থাকলেও বাস্তবে কতখানি রয়েছে তা বলা অনর্থক। যে যত প্রভাবশালী, তার অপরাধ ততো বেশি। আইনের কোনো তোয়াক্কা নেই। এসব প্রভাবশালী অপরাধীদের শাস্তিদান এবং ধর্ম, বর্ণ, ধনী, দরিদ্র নির্বিশেষে অপরাধীর শাস্তি বিধানের ক্ষেত্রে বিচার বিভাগের পূর্ণ স্বাধীনতা প্রয়োজন। আর বিচার বিভাগের স্বাধীনতা প্রদানের ক্ষেত্রে নৈতিক মূল্যবোধ বিস্তারের বিকল্প নেই।\nনৈতিকতার বিস্তারে ধর্ম সবচেয়ে গুরুত্বপূর্ণ ভূমিকা পালন করতে পারে। কেননা আমাদের প্রিয় নবী (স.) স্বয়ং নৈতিকতার শিক্ষা দিয়েছেন। হাদিসে নববীতে এমন অনেক বাণী রয়েছে। এছাড়াও অন্যান্য প্রায় সকল ধর্মেও নৈতিক মূল্যবোধের প্রতি উৎসাহ প্রদান করা হয়েছে। অতএব কেউ যদি সত্যিকারার্থে ধার্মিক হয় তার পক্ষে নৈতিক মূল্যবোধের অবক্ষয় ঘটা কষ্মিনকালেও সম্ভব নয়।\nদেশ ও জাতির সার্বিক অবনতি ঠেকানোর স্বার্থে জীবন থেকে নৈতিক মূল্যবোধের অবক্ষয় দূর করার উদ্যোগ গ্রহণ অত্যন্ত জরুরি। সমাজের সর্বস্তরের অপরাধের অবসান ঘটাতে নৈতিকতার প্রসার প্রয়োজন।\nলেখকঃ শিক্ষার্থী, দারুন্নাজাত সিদ্দিকীয়া কামিল মাদ্রাসা, ঢাকা


জঙ্গলে খেলতে গিয়ে না বুঝে পা’ই-থনের গায়ে পা দিলো ছোট্ট খুঁদে, ঘটলো বি-প’ত্তি, ভাইরাল ভিডিও! – Bartamannews.Com\nHome/নিউজ/জঙ্গলে খেলতে গিয়ে না বুঝে পা’ই-থনের গায়ে পা দিলো ছোট্ট খুঁদে, ঘটলো বি-প’ত্তি, ভাইরাল ভিডিও!\nনিজস্ব প্রতিবেদন :- বাড়িতে আছে আস্ত একটি অ-জগর সা-প বা আপনি পা-ইথন সা-প ও বলতে পারেন । এবং সেই সাথে সাথে বন্ধুত্বপূর্ণ আচরণ করে কাটছে তার শৈশবকাল এমনই নজিরবিহীন ঘটনা দেখা গেল সম্প্রতি সোশ্যাল মিডিয়াতে । সোশ্যাল মিডিয়ার দরুন আমরা বর্তমান যুগে এমন বেশকিছু ধরনের ঘটনা দেখে থাকি যা হয়তো এর আগে আমরা কোনোদিন দেখিনি । সেই সমস্ত ঘটনাবলি আমাদেরকে অ-বাক করে তোলার পাশাপাশি করে তোলে হ-তভ-ম্ভো এবং কৌ-তুহলী ।\nযেহেতু সোশ্যাল মিডিয়ার হাত ধরে মুহুর্তের মধ্যে উঠে আসা যায় সবার নজরে । তাই সোশ্যাল মিডিয়াকে ব্যবহার করে জনপ্রিয় হতে চাই এই প্রজন্মের প্রতি ছেলে এবং মেয়ে । সেই তালিকা থেকে বাদ যায়নি অভিনেতা এবং অভিনেত্রী । নিজেদের জনপ্রিয়তা বাড়িয়ে তুলতে জীবনের ছোটখাট মুহূর্ত তুলে ধরে অনুগামীদের সাথে। এর পাশাপাশি আমরা জানি যে সাপ হল এমন এক ধরনের স-রীসৃপ প্রা-ণী যাকে কমবেশি প্র-ত্যেকে ভ-য় পা-য় । কারণ তার একটি ছো-বলে শে-ষ হ-য়ে যেতে পারে একটি জ-লজ্যা-ন্ত জী-বন । তাই সাধারণ সাপ-কে অনেকে এ-ড়িয়ে চলে ।\nকিন্তু এমন এক ধরনের ঘটনা দেখা গেল যেটি শুনলে আ-পনি অ-বাক তো হবেনই তার সাথে সাথে বি-স্মিতও হবেন। আমরা এর আগে সোশ্যাল মিডিয়ার দরুন সা-প এবং ঈগলের যু-দ্ধ দেখেছি । দেখেছি সাপ এবং একটি বাচ্চা কুকুরের যু-দ্ধ । তিনি সম্প্রতি যে ঘটনাটি আপনাদের সামনে বলতে এসেছি সেটি আরও অ-বাক করার মতন এবং এই ঘটনাটি যে সাহসিকতার পরিচয় দেয় তা আর বলার অপেক্ষা রাখে না । সম্প্রতি যে ভিডিওটি ভাইরাল হয়েছে সেখানে দেখা যাচ্ছে একটি বাচ্চা মেয়ে রীতিমতো একটি মস্ত বড় পা-ইথ-ন সা-পের সাথে খেলা করছে ।\nসবুজে ঘেরা জ-ঙ্গলের মধ্যে সেই পা-ইথ-ন সাপের সাথে তাকে খেলতে দেখা যাচ্ছে যা রীতিমতো অ-বাক ক-রার ম-তন কা-ন্ড । এই ঘটনাটি দেখে অনেকের গা শি-উরে উ-ঠেছে । অনেকে আবার সাবধানে থাকার পরামর্শ দিয়েছে । কিন্তু আপনি ভিডিওটি দেখলে বুঝতে পারবে যে সেই অ-জগর সা-প টি সেই বাচ্চা মেয়েকে কোনরকম ক্ষ-য়ক্ষ-তি না ছাড়াই তার সাথে খেলে যাচ্ছে । ইতিমধ্যে এই ভিডিওটি ভাইরাল হয়েছে ।\nbengali news big python child playing with python viral video\nহাফ প্যান্ট ও গেঞ্জি পড়ে হুবহু মানুষের মতোই দোকানে বসে ফল বিক্রি করছে ছোট্ট বাঁদর! ব্যাপক ভাইরাল ভিডিও।\nএকি কান্ড! ট্রেন নয়, রেললাইনের ওপর দিয়ে দারুন গতিতে ছুটছে সাইকেল! ব্যাপক ভাইরাল হল ভিডিও।


শীতার্তদের মাঝে ইবি সাদা দলের কম্বল বিতরণ\n০৬ ফেব্রুয়ারি, ২০২১\nঅসহায় শীতার্তদের মাঝে কম্বল বিতরণ করেছে ইসলামী বিশ্ববিদ্যালয়ের (ইবি) শিক্ষক সংগঠন সাদা দল। শনিবার বিশ্ববিদ্যালয়ের মীর মশাররফ হোসেন একাডেমিক ভবনের সামনে শীতার্তদের হাতে কম্বল তুলে দেয় সংগঠনটি।\nএ সময় বিশ্ববিদ্যালয়ে কর্মরত দরিদ্র কর্মচারী, ভ্যানচালক ও ক্যাম্পাস পাশ্ববর্তী এলাকার অসহায় অর্ধশতাধিক শীতার্তকে কম্বল প্রদান করা হয়। স্বাস্থ্যবিধি মেনে সুশৃঙ্খল পরিবেশে কম্বল পেয়ে হাসি মুখে বাড়ি ফিরে যান শীতার্তরা।\nকম্বল বিতরণকালে সংগঠনের আহবায়ক অধ্যাপক ড. কে এম মতিনুর রহমান, সদস্য সচিব অধ্যাপক ড. শরফরাজ নেওয়াজ, যুগ্ম আহবায়ক অধ্যাপক মো. সেলিম, সদস্য ড. কাজী আতিকুর রহমান, ড. শরিফুল বারী, ড. লুৎফর রহমানসহ অন্য সদস্যরা উপস্থিত ছিলেন।\nএ বিষয়ে সংগঠনের আহবায়ক অধ্যাপক ড. কে এম মতিনুর রহমান বলেন, ‘সাদা দল সমাজের প্রতি দায়বদ্ধতার জায়গা থেকে কাজ করার লক্ষ্য নিয়ে প্রতিষ্ঠিত হয়েছে। তারই অংশ হিসেবে সদস্যদের নিজস্ব অর্থায়নে অসহায় শীতার্তদের মাঝে কম্বল বিতরণ করা হয়েছে। আমরা এই ধারা চলমান রাখতে চাই।’\nTags: ইবি সাদা দল কম্বল বিতরণ\nযুক্তরাষ্ট্রের চোখে হাউছিরা আর ‘সন্ত্রাসী’ থাকছে না\nআল-জাজিরার প্রতিবেদনের নিন্দা জানিয়ে কুবি শিক্ষক সমিতির বিবৃতি


‘চুলের বখাটে কাটিং করা যাবে না’, বিজ্ঞপ্তি ভাইরাল ফেসবুকে ‘চুলের বখাটে কাটিং করা যাবে না’, বিজ্ঞপ্তি ভাইরাল ফেসবুকে – notunbarta24.com\nশুক্রবার, ২০ মে ২০২২, ০৩:০৪ অপরাহ্ন\n‘চুলের বখাটে কাটিং করা যাবে না’, বিজ্ঞপ্তি ভাইরাল ফেসবুকে\nসামাজিক যোগাযোগ মাধ্যম ফেসবুকে একটি বিজ্ঞপ্তি ভাইরাল হয়েছে। যাতে লেখা হয়েছে, ‘কোনো প্রকার মডেলিং চুল কাটা, দাড়ি কাটা ও বখাটে কাটিং করা যাবে না’। মাগুরা সদর থানা থেকে এ এ বিজ্ঞপ্তির সমালোচনা করেছেন অনেকে। কেউ কেউ আবার ব্যঙ্গ করে ভবিষ্যতে পুলিশ আরও কী কী ধরনের নির্দেশনা দিতে পারে তার তালিকা দিচ্ছেন ফেসবুকে। একজন লিখেছেন, বখাটে কাটিং কি রকম? কিছু নমুনা যদি দেখাতো!\nবিজ্ঞপ্তির নিচে মাগুরা সদর থানার ভারপ্রাপ্ত কর্মকর্তা ও তার নাম্বার দেয়া হয়েছে। বিজ্ঞপ্তির বিষয়ের সত্যতা যাচাইয়ের জন্য যোগাযোগ করা হলে মাগুরা সদর থানার ভারপ্রাপ্ত কর্মকর্তা সিরাজুল ইসলাম এমন লিখিত বিজ্ঞপ্তি দেয়ার বিষয়টি অস্বীকার করেন। তিনি বলেন, আমরা চুল কাটার বিষয়ে মৌখিক নির্দেশনা দিয়েছি। এখানকার তরুণ বয়সী ছেলেরা বিশেষ স্টাইলে চুল কাটে এবং সড়কে মোটরসাইকেল নিয়ে দাপিয়ে বেড়ায়। চুলের স্টাইল প্রদর্শনের জন্য তারা হেলমেটও পরতে চায় না এবং মোটরসাইকেলের গ্লাসের দিকে তাকিয়ে চুল ঠিক করার ভঙ্গি করে। সড়কে তাদের এ দায়িত্বহীন আচরণের কারণে নানা দুর্ঘটনা ঘটছে। আইনশৃঙ্খলা বাহিনী চায় দেশের প্রতিটি মানুষ নিরাপদে থাকুক। সড়কে নিরাপদভাবে চলাচল করুন। সে জন্যই চুলের কাট মার্জিত রাখার আহ্বান জানানো হয়েছে।